Tilbage til Indhold

# Brug af headsets

Med Intel® PROSet/Wireless Software kan du bruge trådløs Bluetooth* -teknologi til stereo- og mono-headsets på din computer til at høre musik og besvare VoIP-opkald. Du kan også lave din computer om til en højttaler til alle andre Bluetooth*-aktiverede enheder.

Understøttede lydprofiler omfatter:

- A2DP-kilde og -modtager
- AVRCP-controller og destination
- HFP-/HSP-lydgateway
- Integration med Windows Media Player/Center
- Integration med Skype*

## Afspilning af musik fra en computer til et headset

Stereoheadsets med trådløs Bluetooth*-teknologi kan sluttes til din computer, så du kan høre musik og styre lydafspilningssoftware, som kører på computeren.

Brug følgende fremgangsmåde til at afspille musik fra computeren til headset med trådløs Bluetooth*-teknologi:

1. Find din headset-enhed på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din Bluetooth*-aktiverede enhed skal muligvis godkendes (eller der skal ske pardannelse) for at tillade forbindelsen eller endda søgning efter tjenester.
3. Hvis du vil forbinde headsetenheden til computeren, skal du klikke på knappen Tilslut i sektionen Lyt til musik i gruppen Lyd & video.
4. Så snart forbindelsen er oprettet, opdateres enhedsvinduet Min Bluetooth for at oplyse dig om den etablerede forbindelse. Samtidig deaktiveres knappen Tilslut i sektionen Viderestil VoIP-opkald til håndfrit i gruppen Telefoni.
   Når headsettet er konfigureret, bliver det standardlydenheden for computeren, og det kan bruges til at lytte til musik, der bliver afspillet af computeren.
   Bemærk: Der kan kun oprettes en enkelt lydforbindelse ad gangen. Hvis du vil oprette forbindelse til en anden lydenhed, skal du først afbryde den aktuelle lydforbindelse.

Hvis du vil afbryde en eksisterende lydforbindelse, skal du klikke på knappen Afbryd i sektionen Lyt til musik i gruppen Lyd & video.

Hvis du under visse omstændigheder ikke kan høre musik i dit headset, skal du kontrollere dine standardlydindstillinger som beskrevet nedenfor.

Standardlydenhed

Når der er etableret en lydforbindelse, angives Bluetooth-lydenheden

I visse sjældne tilfælde vil standardenheden til Bluetooth-lyd måske ikke fungere automatisk. Hvis du f.eks. manuelt konfigurerer en anden lydenhed som standardlydenheden, før der er oprettet forbindelse til headsettet, fungerer Bluetooth-lydenheden muligvis ikke.

Er dette tilfældet, skal du åbne Windows' lydindstillinger fra proceslinjen eller håndtere lydenheder fra afsnittet Hardware og lyd i Kontrolpanel og angive Bluetooth-lydenheden som standardenheden.

Når et headset slukkes eller afbrydes, skifter Windows-operativsystemet standardlydenheden tilbage til den tidligere standardenhed.

## Modtagelse af taleopkald med VoIP (Voice over IP), mens du lytter til musik

Intel® PROSet/Wireless Software gør det muligt for dig at bruge Bluetooth-stereo- og monoheadsets problemfrit, mens du hører musik fra computeren og modtager Skype*-opkald. Følgende funktioner understøttes:

- Styring af medieafspiller med headsetknapper:

- Stop/pause/genoptag afspilning
- Gå til næste/forrige musiknummer
- Volumen op/ned

- Modtagelse eller afvisning af indgående Skype*-opkald med de relevante headset-knapper.
- Automatisk afbrydelse af musik under et aktivt Skype*-opkald og genoptagelse efter opkaldets afslutning.

Bemærk: Du kan få disse funktioner til at virke problemfrit ved at aktivere Bluetooth-plug-in'en til Windows Media Player og sørge for, at Skype*-adgang er tilladt for plug-in'en "btplayerctrl.exe".

## Brug af headset til VoIP-opkald

Med Intel® PROSet/Wireless Software kan de fleste headsets bruges som lydkommunikationsenhed for VoIP-telefoniprogrammer.

Hvis du allerede planlægger at bruge dit headset som VoIP-kommunikationsenhed, skal du følge de næste trin. Hvis du ønsker at lytte til musik, mens du besvarer et indgående Skype*-opkald, skal du følge proceduren fra Modtagelse af VoIP-opkald (Voice over IP), mens der lyttes til musik.

I dette tilfælde udføres al nødvendig konfiguration automatisk af Intel® PROSet/Wireless Software med Skype*-integration.

Sådan begynder du at arbejde med headset-enheden:

1. Find din headset-enhed på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din Bluetooth*-aktiverede enhed skal muligvis godkendes (eller der skal ske pardannelse) for at tillade forbindelsen eller endda søgning efter tjenester
3. Hvis du vil forbinde headsettet til computeren som en kommunikationsenhed, skal du klikke på knappen Tilslut i sektionen Viderestil VoIP-opkald til håndfrit i gruppen Telefoni.

Så snart forbindelsen er oprettet, opdateres enhedsvinduet Min Bluetooth for at oplyse dig om den etablerede forbindelse. Samtidig deaktiveres knappen Tilslut i andre sektioner af gruppen Lyd & video og Telefoni. Når du har oprettet forbindelse, kan du bruge dit headset som standardkommunikationsenhed i VoIP-programmer som Skype*.

Vigtig bemærkning: Du kan kun have en enkelt lydforbindelse ad gangen. Før du opretter forbindelse til en anden lydenhed, skal du afbryde den aktuelle lydforbindelse.

Hvis du vil afbryde en eksisterende lydforbindelse, skal du klikke på knappen Afbryd i sektionen Viderestil VoIP-opkald til håndfrit i gruppen Telefoni.

## Lytning til musik fra en enhed via computerhøjttalere

Intel® PROSet/Wireless Software kan afspille lyd fra en Bluetooth*-aktiveret enhed til standardlydenheder, som er forbundet til computeren.

Sådan bruger du computeren som højttaler til din Bluetooth*-aktiverede enhed:

1. Find din enhed i enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Tilslut i afsnittet Afspil musik i gruppen Lyd & video.
   Når denne handling er udført, vil lydstreamen fra fjernenheden blive videresendt til dine computerhøjttalere (eller en anden konfigureret standardlydenhed).

Med en aktiv Afspil musik-forbindelse kan du bruge mediestyringsværktøjslinjen til at styre fjernafspilleren med Bluetooth*. Værktøjslinjen føjes automatisk til Windows' systemværktøjslinjer på computeren. Værktøjslinjen understøtter standardhandlinger såsom afspil/stop, næste-/forrige nummer og lydstyrkeregulering.

Hvis du ikke længere vil bruge computeren som højttaler, skal du klikke på knappen Afbryd i sektionen Afspil musik i gruppen Lyd & video.

Tilbage til toppen | Tilbage til Indhold | Varemærker og ansvarsfraskrivelser