กลับสู่เนื้อหา

# การทำงานกับอุปกรณ์

การเริ่มทำงานด้วยอุปกรณ์ที่เปิดการใช้งาน Bluetooth* มีสามขั้นตอน ดังนี้

1. ค้นหาอุปกรณ์ของคุณในรัศมีของคอมพิวเตอร์
   - เปิดอุปกรณ์ของคุณ และตั้งค่าให้อยู่ในสถานะที่สามารถตรวจพบได้ ดูวิธีใช้งานคุณสมบัตินี้จากคู่มือการใช้อุปกรณ์ของคุณ
   - บนคอมพิวเตอร์ของคุณ คลิกขวาที่ไอคอน Bluetooth ของฉัน และเลือก เปิด Bluetooth ของฉัน หากต้องการปรับปรุงรายการอุปกรณ์ในหน้าต่าง Bluetooth ของฉัน ให้ทำการค้นหาอุปกรณ์โดยการคลิกปุ่ม ค้นหาอุปกรณ์ หรือกดปุ่ม F5
   หมายเหตุ: ในช่วงเริ่มต้นของขั้นตอนค้นหาอุปกรณ์ อุปกรณ์ที่พบจะถูกตั้งชื่อตามที่อยู่อุปกรณ์ จากนั้นจะแสดงชื่อของอุปกรณ์
   หากต้องการเรียนรู้วิธีติดตามสถานะการค้นหาอุปกรณ์โดยสถานะไอคอน Bluetooth ของฉัน อ่านที่ส่วน สถานะไอคอนถาด Bluetooth ของฉัน
2. สร้างการเชื่อมโยงที่ปลอดภัยด้วยอุปกรณ์
   - หลังจากที่อุปกรณ์ปรากฏในหน้าต่าง Bluetooth ของฉัน คลิกขวาบนไอคอนอุปกรณ์ และเลือกรายการเมนู จับคู่... คุณจะได้รับข้อความแจ้งให้เตรียมการทำงานโดยใช้อุปกรณ์ของคุณ ทั้งนี้ ขึ้นอยู่กับประเภทและการตั้งค่าความปลอดภัยของอุปกรณ์ ดูวิธีใช้งานคุณสมบัตินี้จากคู่มือการใช้อุปกรณ์ของคุณ
   - หากรหัส PIN ซึ่งเป็นความลับที่ป้อนหรือสร้างขึ้นบนคอมพิวเตอร์และบนอุปกรณ์เป็นรหัสเดียวกัน คอมพิวเตอร์จะจับคู่กับอุปกรณ์
   - หากการจับคู่เสร็จสมบูรณ์ ไอคอนอุปกรณ์จะปรากฏใน Bluetooth ในบริเวณใกล้เคียง พร้อมเครื่องหมายถูกสีเขียว
3. เชื่อมต่อคอมพิวเตอร์ของคุณกับบริการบนอุปกรณ์
   - หลังการจับคู่เสร็จสมบูรณ์ ดับเบิลคลิกบนไอคอนของอุปกรณ์ที่คุณต้องการทำการค้นหาบริการ คอมพิวเตอร์ของคุณจะสื่อสารกับอุปกรณ์และเปิดหน้าต่างของอุปกรณ์ที่แสดงบริการทั้งหมดที่มีอยู่สำหรับอุปกรณ์ที่เลือก
     หากต้องการเรียนรู้วิธีติดตามสถานะการค้นหาบริการโดยสถานะไอคอน Bluetooth ของฉัน อ่านที่ส่วน สถานะไอคอนถาด Bluetooth ของฉัน
   - ภายในหน้าต่างอุปกรณ์ Bluetooth ของฉัน บริการทั้งหมดที่อุปกรณ์ได้จัดหามาจะถูกจัดกลุ่มตามประเภท เช่น การแลกเปลี่ยนข้อมูล หรือ เสียงและภาพ
     หมายเหตุ: ชุดบริการที่แท้จริงจะแตกต่างสำหรับประเภทอุปกรณ์เฉพาะใดๆ
   - หลังจากที่คุณเลือกบริการที่ต้องการ อุปกรณ์ของคุณจะเชื่อมต่อกับคอมพิวเตอร์ คุณสามารถเข้าถึงอุปกรณ์ที่เชื่อมต่อดังกล่าวได้ทุกเมื่อโดยการเลือกหน้าต่าง Bluetooth ของฉัน ในเมนู Bluetooth ของฉัน และดับเบิลคลิกบนไอคอนอุปกรณ์

หากต้องการเรียนรู้วิธีติดตามสถานะที่เชื่อมต่อโดยสถานะไอคอน Bluetooth ของฉัน อ่านที่ส่วน สถานะไอคอน Bluetooth ของฉัน

หากต้องการเรียนรู้วิธีควบคุมสถานะการแจ้งเตือนในถาด Bluetooth ของฉัน อ่านที่ การตั้งค่าทั่วไป ในส่วนการควบคุมและการกำหนดค่า

กลับด้านบน | กลับสู่เนื้อหา | เครื่องหมายการค้าและการปฏิเสธ