กลับสู่เนื้อหา

# การใช้เครื่องพิมพ์

ด้วย Intel® PROSet/Wireless Software คุณสามารถใช้เครื่องพิมพ์ที่เปิดการใช้งาน Bluetooth* ของคุณ เพื่อพิมพ์ภาพหรือแฟ้มข้อความจากคอมพิวเตอร์ได้ง่ายๆ

โปรไฟล์และบทบาทที่รองรับ:

- ตัวส่งโปรไฟล์การพิมพ์พื้นฐาน (BPP): ช่วยให้คุณใช้งานการพิมพ์พื้นฐาน
- โฮสต์โปรไฟล์ Hardcopy Replacement (HCRP): ช่วยให้คุณใช้เครื่องพิมพ์เป็นอุปกรณ์เครื่องพิมพ์ที่มีการทำงานเต็มรูปแบบจากโปรแกรมประยุกต์ Windows

มีวิธีพื้นฐานสองวิธีในการพิมพ์ภาพและแฟ้มทดสอบจากคอมพิวเตอร์ของคุณ โดยใช้เครื่องพิมพ์ที่เปิดการใช้งาน Bluetooth* ดังนี้

- การพิมพ์รูปภาพและข้อความธรรมดา
- การพิมพ์จากโปรแกรมประยุกต์ Windows

## การพิมพ์รูปภาพและข้อความธรรมดา

หากเครื่องพิมพ์ของคุณรองรับการพิมพ์โดยไม่ต้องใช้ไดรเวอร์เพิ่มเติม ทำตามขั้นตอนเหล่านี้เพื่อพิมพ์เอกสารข้อความธรรมดาและรูปภาพ

1. ตั้งค่าอุปกรณ์เครื่องพิมพ์ของคุณให้อยู่ในสถานะที่สามารถตรวจพบได้ และค้นหาอุปกรณ์ของคุณในรายการอุปกรณ์: เปิดหน้าต่าง Bluetooth ของฉัน หากอุปกรณ์ของคุณไม่ปรากฏขึ้น ให้ทำการค้นหาอุปกรณ์
2. ดับเบิลคลิกที่ไอคอนอุปกรณ์เพื่อเปิดหน้าต่างอุปกรณ์ Bluetooth ของฉันที่แสดงบริการที่พร้อมใช้งานทั้งหมด
   อุปกรณ์ของคุณอาจต้องตรวจสอบความถูกต้อง (หรือจับคู่) เพื่ออนุญาตการเชื่อมต่อหรือแม้แต่การค้นหาบริการ
3. คลิกปุ่ม พิมพ์ ... ในส่วน พิมพ์ข้อมูล ในกลุ่ม การสร้างภาพ
4. เลือกข้อมูลและเริ่มต้นการพิมพ์ คุณจะได้รับแจ้งว่าขั้นตอนการพิมพ์เสร็จสิ้นแล้ว

หมายเหตุ: หากต้องการพิมพ์แฟ้มจากโปรแกรมประยุกต์ Windows อื่นๆ อ่าน การพิมพ์จากโปรแกรมประยุกต์ Windows

## การพิมพ์จากโปรแกรมประยุกต์ Windows

หากต้องการใช้เครื่องพิมพ์ที่เปิดการใช้งาน Bluetooth* ด้วยโปรแกรมประยุกต์ Windows อื่นๆ คุณจำเป็นต้องติดตั้งไดรเวอร์ก่อน หากต้องการติดตั้งไดรเวอร์สำหรับเครื่องพิมพ์ของคุณ ทำตามขั้นเหล่านี้

1. ตั้งค่าอุปกรณ์เครื่องพิมพ์ของคุณให้อยู่ในสถานะที่สามารถตรวจพบได้ และค้นหาอุปกรณ์ของคุณในรายการอุปกรณ์: เปิดหน้าต่าง Bluetooth ของฉัน หากอุปกรณ์ของคุณไม่ปรากฏขึ้น ให้ทำการค้นหาอุปกรณ์
2. ดับเบิลคลิกที่ไอคอนอุปกรณ์เพื่อเปิดหน้าต่างอุปกรณ์ Bluetooth ของฉันที่แสดงบริการที่พร้อมใช้งานทั้งหมด
   อุปกรณ์ของคุณอาจต้องตรวจสอบความถูกต้อง (หรือจับคู่) เพื่ออนุญาตการเชื่อมต่อหรือแม้แต่การค้นหาบริการ
3. คลิกปุ่ม ติดตั้ง ในส่วน ติดตั้งเครื่องพิมพ์/สแกนเนอร์ ในกลุ่ม การสร้างภาพ เพื่อเริ่มการติดตั้งไดรเวอร์
   หน้าต่างจะได้รับการปรับข้อมูลเพื่อแจ้งให้คุณทราบว่าการติดตั้งไดรเวอร์อยู่ในระหว่างการดำเนินการ และ Windows Add Printer Device Wizard มาตรฐานกำลังทำงาน
4. หากต้องการใช้เครื่องพิมพ์ของคุณ ทำตามขั้นตอนมาตรฐานสำหรับการติดตั้งไดรเวอร์อุปกรณ์ Windows
   ทันทีที่การติดตั้งเสร็จสมบูรณ์ ปุ่ม ติดตั้ง ในส่วน ติดตั้งเครื่องพิมพ์/สแกนเนอร์ ในกลุ่ม การสร้างภาพ จะเปลี่ยนเป็น ยกเลิกการติดตั้ง

หากต้องการยกเลิกการติดตั้งไดรเวอร์สำหรับเครื่องพิมพ์ที่เปิดการใช้งาน Bluetooth* ของคุณ คลิกปุ่ม ยกเลิกการติดตั้ง ในส่วน ติดตั้งเครื่องพิมพ์/สแกนเนอร์ ในกลุ่ม การสร้างภาพ

กลับด้านบน | กลับสู่เนื้อหา | เครื่องหมายการค้าและการปฏิเสธ