# Χρήση ακουστικών Bluetooth

Με το λογισμικό Intel® PROSet/Wireless Software, μπορείτε να χρησιμοποιείτε στερεοφωνικά και μονοφωνικά ακουστικά Bluetooth στον υπολογιστή σας για να ακούτε μουσική και να απαντάτε σε κλήσεις VoIP. Επίσης, μπορείτε να μετατρέψετε τον υπολογιστή σας σε ηχείο Bluetooth για οποιαδήποτε άλλη συσκευή με δυνατότητα Bluetooth.

Στα υποστηριζόμενα προφίλ ήχου περιλαμβάνονται τα ακόλουθα:

- A2DP – καταβόθρα και πηγή
- AVRCP – ελεγκτής και στόχος
- HFP/HSP – πύλη ήχου
- Ενοποίηση με το Windows Media Player/Center
- Ενοποίηση με το Skype

## Αναπαραγωγή μουσικής από υπολογιστή σε ακουστικά Bluetooth

Μπορείτε να συνδέσετε με τον υπολογιστή σας στερεοφωνικά ακουστικά Bluetooth για να ακούτε μουσική και να ελέγχετε λογισμικό αναπαραγωγής ήχου στον υπολογιστή σας.

Για να ξεκινήσετε να εργάζεστε με τη συσκευή ακουστικών σας, προσθέστε την στη λίστα συσκευών του λογισμικού Intel® PROSet/Wireless Software, ακολουθώντας τα παρακάτω βήματα:

1. Κάντε διπλό κλικ στην επιλεγμένη συσκευή ακουστικών ή κάντε δεξί κλικ και επιλέξτε το στοιχείο μενού Λειτουργίες Bluetooth.
   Ανοίγει το παράθυρο "Λειτουργίες και ρυθμίσεις συσκευής Bluetooth".
2. Για να συνδέσετε τα ακουστικά σας με τον υπολογιστή σας, κάντε κλικ στο στοιχείο Ακρόαση μουσικής στην ομάδα Ήχος και εικόνα του παραθύρου "Λειτουργίες και ρυθμίσεις συσκευής Bluetooth".
3. Μόλις πραγματοποιηθεί η σύνδεση, το παράθυρο "Λειτουργίες και ρυθμίσεις συσκευής Bluetooth" ενημερώνεται για να σάς πληροφορήσει ότι η σύνδεση πραγματοποιήθηκε. Παράλληλα, η σύνδεση Προώθηση κλήσεων VoIP σε handsfree απενεργοποιείται.
   Αφού ρυθμίσετε τις παραμέτρους των ακουστικών σας, αυτά γίνονται η προεπιλεγμένη συσκευή ήχου για τον υπολογιστή σας και μπορούν να χρησιμοποιηθούν για την ακρόαση μουσικής που αναπαράγεται από τον υπολογιστή.
   Σημείωση: Μόνο μία σύνδεση ήχου επιτρέπεται κάθε φορά. Εάν θέλετε να συνδεθείτε με άλλη συσκευή ήχου, θα πρέπει πρώτα να διακόψετε την υπάρχουσα σύνδεση ήχου.
4. Για να διακόψετε την υπάρχουσα σύνδεση ήχου, κάντε κλικ στο στοιχείο Αποσύνδεση στην ομάδα Ήχος και εικόνα του παραθύρου "Λειτουργίες και ρυθμίσεις συσκευής Bluetooth".
5. Εάν σε κάποιες περιπτώσεις δεν ακούγεται μουσική από τα ακουστικά Bluetooth, ελέγξτε τις ρυθμίσεις προεπιλεγμένης συσκευής ήχου όπως περιγράφεται παρακάτω.

#### Προεπιλεγμένη συσκευή ήχου

Όταν πραγματοποιείται μια σύνδεση ήχου, η συσκευή ήχου Bluetooth ορίζεται αυτόματα ως προεπιλεγμένη συσκευή αναπαραγωγής ήχου στο λειτουργικό σύστημα Windows.

Σε ορισμένες σπάνιες περιπτώσεις, η προεπιλεγμένη συσκευή ήχου Bluetooth ενδέχεται να μην λειτουργεί αυτόματα. Για παράδειγμα, εάν ορίσετε εσείς οι ίδιοι μια άλλη συσκευή ήχου ως προεπιλεγμένη συσκευή ήχου προτού πραγματοποιηθεί σύνδεση με τα ακουστικά Bluetooth, η συσκευή ήχου Bluetooth ενδέχεται να μην λειτουργεί.

Στην περίπτωση αυτή, ανοίξτε το παράθυρο "Ιδιότητες ήχου των Windows" από το μενού της περιοχής ειδοποιήσεων ή το παράθυρο "Διαχείριση συσκευών ήχου" από το τμήμα "Υλικό και ήχος" του Πίνακα ελέγχου και ορίστε τη συσκευή ήχου Bluetooth ως προεπιλεγμένη συσκευή.

Όταν μια συσκευή ακουστικών Bluetooth απενεργοποιείται ή αποσυνδέεται, το λειτουργικό σύστημα Windows επιλέγει αυτόματα ως προεπιλεγμένη συσκευή ήχου την προηγούμενη προεπιλεγμένη συσκευή.

## Λήψη κλήσεων Voice over IP (VoIP) κατά τη διάρκεια ακρόασης μουσικής

Intel® PROSet/Wireless Software σάς επιτρέπει να χρησιμοποιείτε στερεοφωνικά και μονοφωνικά ακουστικά Bluetooth για να ακούτε μουσική από τον υπολογιστή σας και, ταυτόχρονα, να έχετε τη δυνατότητα να δέχεστε κλήσεις Skype. Υποστηρίζονται οι ακόλουθες δυνατότητες:

- Έλεγχος του προγράμματος αναπαραγωγής πολυμέσων με τα κουμπιά της συσκευής ακουστικών:
  - Διακοπή/παύση/συνέχιση αναπαραγωγής
  - Μετάβαση στο επόμενο/προηγούμενο κομμάτι
  - Αύξηση/μείωση έντασης ήχου
- Αποδοχή ή απόρριψη εισερχόμενων κλήσεων Skype με το αντίστοιχο κουμπί της συσκευής ακουστικών
- Αυτόματη παύση της μουσικής κατά τη διάρκεια μιας ενεργής κλήσης Skype και συνέχισή της αφού τερματιστεί η κλήση

Σημείωση: Μπορείτε να επιτρέψετε την ταυτόχρονη λειτουργία αυτών των δυνατοτήτων, ενεργοποιώντας το πρόσθετο (plug-in) Bluetooth στο Windows Media Player και διασφαλίζοντας ότι επιτρέπεται η πρόσβαση του πρόσθετου "btplayerctrl.exe" στο Skype.

## Χρήση ακουστικών Bluetooth για κλήσεις VoIP

Με το λογισμικό Intel® PROSet/Wireless Software, τα περισσότερα ακουστικά Bluetooth μπορούν να χρησιμοποιηθούν ως συσκευή επικοινωνίας με ήχο για προγράμματα τηλεφωνίας VoIP.

Εάν σκοπεύετε να χρησιμοποιήσετε τα ακουστικά σας μόνο ως συσκευή επικοινωνίας VoIP, ακολουθήστε τα παρακάτω βήματα. Εάν θέλετε να ακούτε μουσική και να μπορείτε παράλληλα να απαντάτε σε εισερχόμενες κλήσεις Skype, ακολουθήστε τη διαδικασία που περιγράφεται στην ενότητα Λήψη κλήσεων Voice over IP (VoIP) κατά τη διάρκεια ακρόασης μουσικής. Στην περίπτωση αυτή, όλες οι απαιτούμενες επαναρυθμίσεις παραμέτρων εκτελούνται αυτόματα από το λογισμικό Intel® PROSet/Wireless Software με ενσωμάτωση Skype.

Για να ξεκινήσετε να εργάζεστε με συσκευή ακουστικών:

1. Προσθέστε τη συσκευή ακουστικών στη λίστα συσκευών: χρησιμοποιήστε το στοιχείο μενού Προσθήκη συσκευής κάνοντας δεξί κλικ στο εικονίδιο Bluetooth στην περιοχή ειδοποιήσεων.
2. Επιλέξτε Εμφάνιση συσκευών Bluetooth στο μενού Bluetooth στην περιοχή ειδοποιήσεων.
3. Κάντε διπλό κλικ στο εικονίδιο της επιλεγμένης συσκευής ακουστικών ή κάντε δεξί κλικ στο εικονίδιο και επιλέξτε Λειτουργίες Bluetooth για να ανοίξετε το παράθυρο "Λειτουργίες και ρυθμίσεις συσκευής Bluetooth".
4. Για να συνδέσετε τα ακουστικά σας με τον προσωπικό υπολογιστή (PC) σας ως συσκευή επικοινωνίας, κάντε κλικ στη σύνδεση Προώθηση κλήσεων VoIP σε handsfree στην ομάδα Τηλεφωνία του παραθύρου "Λειτουργίες και ρυθμίσεις συσκευής Bluetooth".

Μόλις πραγματοποιηθεί η σύνδεση, το παράθυρο "Λειτουργίες και ρυθμίσεις συσκευής Bluetooth" ενημερώνεται για να σάς πληροφορήσει ότι η σύνδεση πραγματοποιήθηκε. Παράλληλα, η σύνδεση Ακρόαση μουσικής απενεργοποιείται. Αφού γίνει σύνδεση, μπορείτε να χρησιμοποιείτε τα ακουστικά σας ως προεπιλεγμένη συσκευή ήχου σε προγράμματα VoIP, όπως είναι το Skype.

Σημαντική σημείωση: Μπορείτε να έχετε μόνο μία σύνδεση ήχου κάθε φορά. Προτού συνδεθείτε με άλλη συσκευή ήχου, θα πρέπει πρώτα να διακόψετε την υπάρχουσα σύνδεση ήχου.

Για να διακόψετε την υπάρχουσα σύνδεση ήχου, κάντε κλικ στο στοιχείο Αποσύνδεση στην ομάδα Προώθηση κλήσεων VoIP σε handsfree στην προβολή υπηρεσιών.

## Ακρόαση μουσικής από συσκευή Bluetooth μέσω ηχείων υπολογιστή

Intel® PROSet/Wireless Software έχει τη δυνατότητα αναπαραγωγής ήχου από συσκευή Bluetooth στις προεπιλεγμένες συσκευές ήχου που είναι συνδεδεμένες με τον υπολογιστή σας.

Για να ξεκινήσετε να χρησιμοποιείτε τον υπολογιστή σας ως ηχείο Bluetooth για τη συσκευή Bluetooth που διαθέτετε:

1. Προσθέστε τη συσκευή σας στη λίστα συσκευών: χρησιμοποιήστε το στοιχείο μενού Προσθήκη συσκευής κάνοντας δεξί κλικ στο εικονίδιο Bluetooth στην περιοχή ειδοποιήσεων.
2. Επιλέξτε Εμφάνιση συσκευών Bluetooth στο μενού Bluetooth στην περιοχή ειδοποιήσεων.
3. Κάντε διπλό κλικ στο εικονίδιο της επιλεγμένης συσκευής ή κάντε δεξί κλικ στο εικονίδιο και επιλέξτε Λειτουργίες Bluetooth για να ανοίξετε το παράθυρο "Λειτουργίες και ρυθμίσεις συσκευής Bluetooth".
4. Κάντε κλικ στη σύνδεση Αναπαραγωγή μουσικής στην ομάδα Ήχος και εικόνα του παραθύρου "Λειτουργίες και ρυθμίσεις συσκευής Bluetooth".
   Αφού εκτελεστεί αυτή η ενέργεια, η ροή ήχου από την απομακρυσμένη συσκευή προωθείται στα ηχεία του υπολογιστή σας (ή σε άλλη ρυθμισμένη προεπιλεγμένη συσκευή ήχου).

Με ενεργή τη σύνδεση Αναπαραγωγή μουσικής, μπορείτε να χρησιμοποιείτε τη γραμμή εργαλείων ελέγχου πολυμέσων για τον έλεγχο του απομακρυσμένου προγράμματος αναπαραγωγής πολυμέσων χρησιμοποιώντας Bluetooth. Αυτή η γραμμή εργαλείων προστίθεται αυτόματα στις γραμμές εργαλείων συστήματος των Windows στον υπολογιστή σας. Η γραμμή εργαλείων υποστηρίζει βασικές ενέργειες όπως αναπαραγωγή/παύση, μετάβαση στο επόμενο/προηγούμενο κομμάτι και έλεγχο έντασης ήχου.

Για να διακόψετε τη χρήση του υπολογιστή σας ως ηχείου Bluetooth, κάντε κλικ στο στοιχείο Αποσύνδεση στη σύνδεση Αναπαραγωγή μουσικής.