Επιστροφή στα Περιεχόμενα

# Εργασία με αρχεία

Με το λογισμικό Intel® PROSet/Wireless Software, μπορείτε να κάνετε κοινή χρήση τοπικών φακέλων στον υπολογιστή σας με άλλες συσκευές με δυνατότητα Bluetooth*, να μεταφέρετε αρχεία οποιουδήποτε τύπου μεταξύ υπολογιστών και συσκευών Bluetooth, να δημιουργήσετε ή να διαγράψετε αρχεία και φακέλους σε μια συσκευή και να χρησιμοποιήσετε τον Οδηγό αποστολής αρχείων σε συσκευή Bluetooth από το μενού του Microsoft Office για να στείλετε αρχεία σε μια συσκευή.

Στα υποστηριζόμενα προφίλ μεταφοράς αρχείων περιλαμβάνονται τα ακόλουθα:

- Πρωτόκολλο Μεταφοράς Αρχείων (File Transfer Protocol (FTP)) - πελάτης και διακομιστής
- Προφίλ Ώθησης Αντικειμένων (Object Push Profile (OPP)) - πελάτης και διακομιστής
- Βασικό Προφίλ Απεικόνισης (Basic Imaging Profile (BIP)) - διακομιστής
- Ανταλλαγή Αντικειμένων (Object Exchange (OBEX)) 1.5 - Λειτουργία Μονής Απόκρισης (Single Response Mode (SRM))
- Ενσωμάτωση Microsoft Office για πελάτη με το Προφίλ Ώθησης Αντικειμένων (Object Push Profile (OPP))
- Ενσωμάτωση Internet Explorer για πελάτη με το Προφίλ Ώθησης Αντικειμένων (Object Push Profile (OPP))

## Μεταφορά και διαχείριση αρχείων μέσω σύνδεσης

Για την πρόσβαση στα αρχεία και τους φακέλους μιας συσκευής με δυνατότητα Bluetooth*, το λογισμικό Intel® PROSet/Wireless Software παρέχει μια ενσωματωμένη στην Εξερεύνηση των Windows προβολή του συστήματος αρχείων της συσκευής. Αυτός είναι ο πιο αποτελεσματικός τρόπος ανταλλαγής αρχείων με απομακρυσμένες συσκευές Bluetooth. Συγκεκριμένα, σάς προσφέρει τις ακόλουθες δυνατότητες:

- Εξερεύνηση των αρχείων και των φακέλων της συσκευής
- Μεταφορά αρχείων μεταξύ του υπολογιστή σας και της συσκευής
- Δημιουργία ή διαγραφή φακέλων στη συσκευή

Όλες αυτές οι λειτουργίες μπορούν να εκτελεστούν με τη βοήθεια μιας βασικής διασύνδεσης που μοιάζει με την Εξερεύνηση των Windows.

Είναι διαθέσιμοι δύο βασικοί τρόποι μεταφοράς αρχείων μεταξύ του υπολογιστή σας και μιας συσκευής με δυνατότητα Bluetooth*:

- Χρήση του Οδηγού αποστολής αρχείου σε συσκευή Bluetooth
- Χρήση της Εξερεύνησης απομακρυσμένου φακέλου

## Χρήση του Οδηγού αποστολής αρχείου σε συσκευή Bluetooth

Εάν η συσκευή σας δεν διαθέτει την επιλογή εξερεύνησης, ή εάν προτιμάτε διασύνδεση σε στιλ οδηγού, μπορείτε να χρησιμοποιήσετε τον Οδηγό αποστολής αρχείου σε συσκευή Bluetooth για να μεταφέρετε αρχεία στη συσκευή σας.

Για να μεταφέρετε ένα αρχείο σε μια απομακρυσμένη συσκευή με δυνατότητα Bluetooth* από το παράθυρο "Το Bluetooth μου", ακολουθήστε τα παρακάτω βήματα:

1. Βρείτε τη συσκευή σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Αποστολή... στο τμήμα "Αποστολή αρχείου" της ομάδας Ανταλλαγή αρχείων.
   Εμφανίζεται ο Οδηγός αποστολής αρχείου σε συσκευή Bluetooth.
4. Εισαγάγετε το όνομα του αρχείου που θέλετε να στείλετε στη συσκευή ή κάντε κλικ στο κουμπί Αναζήτηση... και εντοπίστε το αρχείο.
5. Κάντε κλικ στο κουμπί Επόμενο για να ξεκινήσει η μεταφορά. Εμφανίζεται το παράθυρο προόδου μεταφοράς αρχείων και το αρχείο αποστέλλεται στην επιλεγμένη συσκευή.
6. Εάν η συσκευή σας απαιτεί επιβεβαίωση για την πραγματοποίηση της μεταφοράς, εγκρίνετε τη μεταφορά στη συσκευή σας.
7. Κάντε κλικ στο κουμπί Τέλος, όταν ολοκληρωθεί η διαδικασία μεταφοράς.

Για να μεταφέρετε ένα αρχείο χρησιμοποιώντας το στοιχείο μενού Αποστολή σε Bluetooth:

1. Κάντε δεξί κλικ στο αρχείο που θέλετε να στείλετε και επιλέξτε το στοιχείο μενού Αποστολή σε Bluetooth. Εμφανίζεται ο Οδηγός αποστολής αρχείου σε συσκευή Bluetooth.
2. Κάντε κλικ στο κουμπί Επόμενο για να επιλέξετε συσκευή.
3. Επιλέξτε μια συσκευή προορισμού και κάντε κλικ στο κουμπί Επόμενο. Εάν δεν εμφανίζονται συσκευές, κάντε κλικ στο κουμπί Ανανέωση.
4. Εμφανίζεται το παράθυρο προόδου μεταφοράς αρχείων και το αρχείο αποστέλλεται στην επιλεγμένη συσκευή.
5. Εάν η συσκευή απαιτεί επιβεβαίωση για την πραγματοποίηση της μεταφοράς, εγκρίνετε τη μεταφορά στη συσκευή σας.
6. Κάντε κλικ στο κουμπί Τέλος, όταν ολοκληρωθεί η διαδικασία μεταφοράς.

## Χρήση της Εξερεύνησης απομακρυσμένου φακέλου

Η επιλογή Εξερεύνηση απομακρυσμένου φακέλου αποτελεί την πιο αποτελεσματική μέθοδο μεταφοράς αρχείων προς ή από μια συσκευή. Η δομή αρχείων αυτής της συσκευής εμφανίζεται σε μια προβολή σε στιλ Εξερεύνησης των Windows. Σε αυτό το παράθυρο, μπορείτε να εκτελείτε όλες τις συνήθεις εργασίες με αρχεία με τον ίδιο τρόπο που το κάνετε με τα τοπικά αρχεία στον υπολογιστή σας.

Για να αποκτήσετε πρόσβαση στα αρχεία και τους φακέλους κοινής χρήσης μιας απομακρυσμένης συσκευής με την Εξερεύνηση απομακρυσμένου φακέλου, ακολουθήστε τα παρακάτω βήματα:

1. Βρείτε τη συσκευή σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Αναζήτηση... στο τμήμα Εξερεύνηση απομακρυσμένου φακέλου της ομάδας Ανταλλαγή αρχείων.
4. Μεταφέρετε τα επιλεγμένα αρχεία ή φακέλους προς ή από τη συσκευή χρησιμοποιώντας τις γνωστές μεθόδους της Εξερεύνησης των Windows.

## Λήψη αρχείων από μια συσκευή σε έναν υπολογιστή

Όταν μια άλλη συσκευή με δυνατότητα Bluetooth* ξεκινήσει μια μεταφορά αρχείων προς τον υπολογιστή σας (για παράδειγμα, με χρήση της εντολής Αποστολή με Bluetooth), εμφανίζεται το παράθυρο μηνύματος "Λήψη αρχείων", το οποίο παρέχει μια προεπιλεγμένη διαδρομή προορισμού για τα εισερχόμενα αρχεία.

Σημείωση: Αυτό το παράθυρο εμφανίζεται αυτόματα μόνο εφόσον η συσκευή χρησιμοποιεί προφίλ BIP και OPP για μεταφορά αρχείων. Τυπικά, το προφίλ BIP χρησιμοποιείται για αποστολή εικόνων από κινητή συσκευή σε υπολογιστή.

Στο παράθυρο "Λήψη αρχείου", μπορείτε να αλλάξετε τον προεπιλεγμένο φάκελο προορισμού στον οποίο αποθηκεύονται τα εισερχόμενα αρχεία και εικόνες. Για το σκοπό αυτό, ακολουθήστε τα παρακάτω βήματα:

1. Κάντε κλικ στο κουμπί Αναζήτηση και επιλέξτε ένα φάκελο.
2. Αφού επιλέξετε μια διαδρομή, κάντε κλικ στο κουμπί Αποδοχή για να ξεκινήσει η μεταφορά αρχείων.
3. Εάν λαμβάνετε περισσότερα από ένα αρχεία, μπορείτε να κάνετε κλικ στο κουμπί Αποδοχή όλων για να επιβεβαιώσετε ταυτόχρονα όλες τις μεταφορές αρχείων.
   Για να απορρίψετε ένα μεμονωμένο εισερχόμενο αρχείο, κάντε κλικ στο κουμπί Απόρριψη, ενώ για να απορρίψετε όλα τα εισερχόμενα αρχεία, κάντε κλικ στο κουμπί Απόρριψη όλων.
4. Όταν η μεταφορά ολοκληρωθεί, κάντε διπλό κλικ στα ληφθέντα αρχεία στο παράθυρο "Ληφθέντα αντικείμενα", το οποίο ανοίγει κάνοντας δεξί κλικ στο εικονίδιο Το Bluetooth μου στην περιοχή ειδοποιήσεων και επιλέγοντας το στοιχείο μενού Τα ληφθέντα αρχεία μου -> Άνοιγμα παραθύρου λήψης.

## Κοινή χρήση τοπικού φακέλου με άλλες συσκευές

Χρησιμοποιώντας το λογισμικό Intel® PROSet/Wireless Software, μπορείτε να κάνετε κοινή χρήση φακέλων του υπολογιστή σας με άλλες συσκευές με δυνατότητα Bluetooth*. Αυτό γίνεται με τη βοήθεια του παραθύρου "Ρυθμίσεις Bluetooth". Ανατρέξτε στην ενότητα Ρυθμίσεις μεταφοράς αρχείων για περισσότερες πληροφορίες.

## Αποστολή αρχείων από το Microsoft Office σε μια συσκευή

Χρησιμοποιώντας το λογισμικό Intel® PROSet/Wireless Software, μπορείτε να μεταφέρετε έγγραφα του Microsoft Office σε άλλες συσκευές με δυνατότητα Bluetooth*. Αυτή η δυνατότητα είναι διαθέσιμη για τα προγράμματα Microsoft Outlook, Word, Excel, Access και Power Point στις ακόλουθες εκδόσεις:

- Microsoft Office 2003
- Microsoft Office 2007
- Microsoft Office 2010

Για να στείλετε ένα ανοιχτό έγγραφο του Microsoft Office σε μια απομακρυσμένη συσκευή:

1. Ανάλογα με την έκδοση του Microsoft Office που χρησιμοποιείτε, επιλέξτε την ενέργεια Αποστολή σε Bluetooth από το μενού ή τη γραμμή εργαλείων. Για σχετικές οδηγίες, ανατρέξτε στη Βοήθεια για το Microsoft Office.
   Εμφανίζεται ο Οδηγός αποστολής αρχείου σε συσκευή Bluetooth.
2. Κάντε κλικ στο κουμπί Επόμενο για να επιλέξετε συσκευή.
3. Επιλέξτε μια συσκευή προορισμού και κάντε κλικ στο κουμπί Επόμενο.
   Εάν δεν εμφανίζονται συσκευές, κάντε κλικ στο κουμπί Ανανέωση.
4. Εμφανίζεται το παράθυρο προόδου μεταφοράς αρχείων και το τρέχον ανοιχτό έγγραφο αποστέλλεται στην επιλεγμένη συσκευή.
5. Εάν η συσκευή σας απαιτεί επιβεβαίωση για την πραγματοποίηση της μεταφοράς, εγκρίνετε τη μεταφορά στη συσκευή σας.
6. Κάντε κλικ στο κουμπί Τέλος, όταν ολοκληρωθεί η διαδικασία μεταφοράς.

## Αποστολή αρχείων από τον Microsoft Internet Explorer σε μια συσκευή

Χρησιμοποιώντας το λογισμικό Intel® PROSet/Wireless Software, μπορείτε να μεταφέρετε ιστοσελίδες σε άλλες συσκευές με δυνατότητα Bluetooth*. Αυτή η δυνατότητα είναι διαθέσιμη για τον Microsoft Internet Explorer στις ακόλουθες εκδόσεις:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

Για να στείλετε μια ανοιχτή ιστοσελίδα σε μια απομακρυσμένη συσκευή:

1. Ανοίξτε το στοιχείο μενού Εργαλεία από το κύριο αναπτυσσόμενο μενού και, στη συνέχεια, ξεκινήστε τον Οδηγό αποστολής αρχείων σε συσκευή Bluetooth επιλέγοντας Αποστολή σε Bluetooth.
2. Εμφανίζεται ο Οδηγός αποστολής αρχείου σε συσκευή Bluetooth.
3. Κάντε κλικ στο κουμπί Επόμενο για να επιλέξετε συσκευή.
4. Επιλέξτε μια συσκευή προορισμού και κάντε κλικ στο κουμπί Επόμενο.
5. Εάν δεν εμφανίζονται συσκευές, κάντε κλικ στο κουμπί Ανανέωση.
6. Εμφανίζεται το παράθυρο προόδου μεταφοράς αρχείων και η τρέχουσα ανοιχτή ιστοσελίδα αποστέλλεται στην επιλεγμένη συσκευή.
7. Εάν η συσκευή σας απαιτεί επιβεβαίωση για την πραγματοποίηση της μεταφοράς, εγκρίνετε τη μεταφορά στη συσκευή σας.
8. Κάντε κλικ στο κουμπί Τέλος, όταν ολοκληρωθεί η διαδικασία μεταφοράς.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών