กลับสู่เนื้อหา

# การใช้พอร์ตอนุกรม

Intel® PROSet/Wireless Software นำเสนอพอร์ตอนุกรมเสมือนจริงที่สามารถใช้เป็น Cable Replacement สำหรับโปรแกรมที่มีอยู่ ซึ่งต้องการการเชื่อมต่ออนุกรมในการทำงาน

หลังการกำหนดค่าพอร์ตอนุกรมเสมือนจริง แอปพลิเคชันที่มีอยู่ใดๆ อาจทำงานบนอุปกรณ์แต่ละอย่าง โดยใช้พอร์ตอนุกรมเสมือนจริงประหนึ่งว่ามีสายอนุกรมจริงที่เชื่อมต่อระหว่างอุปกรณ์สองอย่าง

โปรไฟล์และบทบาทที่รองรับ:

- อุปกรณ์ A และ B ของโปรไฟล์พอร์ตอนุกรม (SPP): ช่วยให้คุณใช้พอร์ต Com เสมือนจริงขาเข้าและออก

หมายเหตุ: พอร์ตอนุกรมที่ติดตั้งสำหรับอุปกรณ์เฉพาะ สามารถใช้สำหรับการสื่อสารกับอุปกรณ์นั้นได้เท่านั้น คุณต้องติดตั้งพอร์ตอนุกรมเพิ่มเติมหากคุณต้องการกำหนดค่าการเชื่อมต่ออนุกรมด้วยอุปกรณ์ที่เปิดการเชื่อมต่อ Bluetooth* อื่นๆ

### การติดตั้งพอร์ต Com เสมือนจริงขาออก

หากต้องการติดตั้งพอร์ต Com เสมือนจริงขาออก ทำตามขั้นตอนเหล่านี้

1. ตั้งค่าอุปกรณ์ของคุณให้อยู่ในสถานะที่สามารถตรวจพบได้ และค้นหาอุปกรณ์ของคุณในรายการอุปกรณ์: เปิดหน้าต่าง Bluetooth ของฉัน หากอุปกรณ์ของคุณไม่ปรากฏขึ้น ให้ทำการค้นหาอุปกรณ์
2. ดับเบิลคลิกที่ไอคอนอุปกรณ์เพื่อเปิดหน้าต่างอุปกรณ์ Bluetooth ของฉันที่แสดงบริการที่พร้อมใช้งานทั้งหมด
   อุปกรณ์ของคุณอาจต้องตรวจสอบความถูกต้อง (หรือจับคู่) เพื่ออนุญาตการเชื่อมต่อหรือแม้แต่การค้นหาบริการ
3. คลิกปุ่ม เชื่อมต่อ ในส่วน ติดตั้งพอร์ตอนุกรม ในกลุ่ม การสื่อสาร
   ทันทีที่ไดรเวอร์ถูกกำหนดค่า หน้าต่างจะได้รับการปรับข้อมูลเพื่อแจ้งคุณเกี่ยวกับพอร์ตอนุกรมที่ติดตั้งแล้ว

หากต้องการยกเลิกการติดตั้งพอร์ต Com เสมือนจริงขาออก คลิกปุ่ม ยกเลิกการติดตั้ง ในส่วน ติดตั้งพอร์ตอนุกรม ในกลุ่ม การสื่อสาร

### การติดตั้งพอร์ต Com เสมือนจริงขาเข้า

หากต้องการติดตั้งพอร์ต Com เสมือนจริงขาเข้า ทำตามขั้นตอนเหล่านี้

1. คลิกขวาที่ไอคอน Bluetooth ของฉัน และเลือก การตั้งค่า Bluetooth ของฉัน...
2. เลือก การตั้งค่าพอร์ตอนุกรม ในหน้าต่างการตั้งค่า Bluetooth ของฉัน
3. คลิกปุ่ม เพิ่ม ... ในรายการพอร์ตอนุกรมเสมือนจริง ทันทีที่ไดรเวอร์ถูกกำหนดค่า หน้าต่างจะได้รับการปรับข้อมูลเพื่อแจ้งคุณเกี่ยวกับพอร์ตอนุกรมที่ติดตั้งแล้ว

หากต้องการยกเลิกการติดตั้งพอร์ต Com ขาเข้า คลิกปุ่ม ลบออก ใน การตั้งค่าพอร์ตอนุกรม ในหน้าต่างการตั้งค่า Bluetooth ของฉัน

กลับด้านบน | กลับสู่เนื้อหา | เครื่องหมายการค้าและการปฏิเสธ