Επιστροφή στα Περιεχόμενα

# Συγχρονισμός προσωπικών πληροφοριών

Ορισμένα τηλέφωνα και άλλες συσκευές με δυνατότητα Bluetooth* παρέχουν πρόσβαση σε επαφές και άλλα δεδομένα Προγραμμάτων Διαχείρισης Προσωπικών Πληροφοριών (Personal Information Manager (PIM)) χρησιμοποιώντας την ασύρματη τεχνολογία Bluetooth*. Εάν η συσκευή σας υποστηρίζει δεδομένα PIM μέσω Bluetooth*, είναι διαθέσιμη η ομάδα Συγχρονισμός δεδομένων στο παράθυρο συσκευής "Το Bluetooth μου".

Με το λογισμικό Intel® PROSet/Wireless Software, μπορείτε να διαβάσετε πληροφορίες επαφών από τη συσκευή σας και να τις αποθηκεύσετε σε αρχείο για σκοπούς τήρησης αντιγράφου ασφαλείας, καθώς και να εγγράψετε επαφές από αρχείο στη συσκευή (δηλαδή, να τις επαναφέρετε από το αρχείο αντιγράφου ασφαλείας).

Υποστηριζόμενα προφίλ και ρόλοι:

- Προφίλ Συγχρονισμού (SYNC) - πελάτης: σας επιτρέπει να δημιουργείτε αντίγραφα ασφαλείας για επαφές και να επαναφέρετε επαφές
- Προφίλ Πρόσβασης σε Τηλεφωνικό Κατάλογο (Phone Book Access Profile (PBAP)) - πελάτης: σας επιτρέπει να δημιουργείτε αντίγραφα ασφαλείας για επαφές

## Δημιουργία αντιγράφων ασφαλείας και επαναφορά προσωπικών πληροφοριών επαφών

Σημείωση: Η δημιουργία αντιγράφων ασφαλείας ή η επαναφορά στη συσκευή είναι δυνατή μόνο για ολόκληρη τη βάση δεδομένων επαφών.

Για να ξεκινήσετε τη δημιουργία αντιγράφου ασφαλείας δεδομένων PIM:

1. Βρείτε τη συσκευή σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
3. Κάντε κλικ στο κουμπί Αντίγραφα ασφαλείας... στο τμήμα Συγχρονισμός δεδομένων PIM με το SYNC ή στο τμήμα Συγχρονισμός δεδομένων PIM με πρόσβαση τηλεφωνικού καταλόγου της ομάδας Συγχρονισμός δεδομένων, επιλέξτε το όνομα του αρχείου αντιγράφου ασφαλείας επαφών και κάντε κλικ στο κουμπί Αποθήκευση του πλαισίου διαλόγου Αποθήκευση σε αρχείου.
4. Ίσως χρειαστεί να εγκρίνετε την πρόσβαση στα δεδομένα της συσκευής σας, προκειμένου να μπορέσετε να προχωρήσετε με τη διαδικασία δημιουργίας αντιγράφου ασφαλείας.
5. Το λογισμικό Intel® PROSet/Wireless Software ξεκινά τη διαδικασία δημιουργίας αντιγράφου ασφαλείας. Εμφανίζεται η ένδειξη προόδου της διαδικασίας δημιουργίας αντιγράφου ασφαλείας δεδομένων PIM και, κατόπιν, το μήνυμα ολοκλήρωσης της διαδικασίας, αφού τα δεδομένα αποθηκευτούν στο επιλεγμένο αρχείο.

Για να ξεκινήσετε την επαναφορά δεδομένων PIM:

1. Κάντε κλικ στο κουμπί Επαναφορά... στο τμήμα Συγχρονισμός δεδομένων PIM με το SYNC της ομάδας Συγχρονισμός δεδομένων, επιλέξτε ένα ήδη αποθηκευμένο αρχείο προέλευσης για επαφές και κάντε κλικ στο κουμπί Άνοιγμα στο πλαίσιο διαλόγου Άνοιγμα.

Το λογισμικό Intel® PROSet/Wireless Software ξεκινά τη διαδικασία επαναφοράς. Εμφανίζεται η ένδειξη προόδου της διαδικασίας επαναφοράς δεδομένων PIM και, κατόπιν, το μήνυμα ολοκλήρωσης της διαδικασίας, αφού γίνει επαναφορά των δεδομένων στη συνδεδεμένη συσκευή.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών