# Tiedostojen käsitteleminen Bluetooth-yhteyden välityksellä

Intel® PROSet/Wireless Software -ohjelmiston avulla voit jakaa tietokoneessa olevia paikallisia kansioita muiden Bluetooth-laitteiden kanssa, siirtää erityyppisiä tiedostoja tietokoneiden ja Bluetooth-laitteiden välillä, luoda tai poistaa tiedostoja ja kansioita Bluetooth-laitteissa sekä lähettää tiedostoja Bluetooth-laitteisiin Microsoft Office -valikon ohjatulla lähetystoiminnolla.

Tuettuihin tiedostonsiirtoprofiileihin kuuluvat muun muassa seuraavat:

- File Transfer Protocol (FTP), asiakasohjelma ja palvelin
- Basic Imaging Profile (BIP), palvelin
- Object Exchange (OBEX) 1.5 Single Response Mode (SRM)
- Kaikki OBEX-profiilit ovat 3.0+HS (High Speed) -yhteensopivia
- Object Push Profile (OPP) -asiakasohjelman Microsoft Office -integrointi

Jos Bluetooth-etälaite tukee Bluetooth 3.0 + HS -standardia, useimmat tiedostonsiirtotoiminnot suoritetaan automaattisesti High Speed -tilassa WiFi -sovittimen avulla.

## Tiedostojen siirtäminen ja hallinta Bluetooth -linkin välityksellä

Bluetooth-laitteessa olevien tiedostojen ja kansioiden käyttöä varten Intel® PROSet/Wireless Software -ohjelmisto sisältää Bluetooth-laitteen tiedostojärjestelmän näkymän, joka on integroitu Windowsin Resurssienhallintaan. Tämä on tehokkain tapa vaihtaa tiedostoja Bluetooth-etälaitteiden kanssa. Sen avulla voit

- selata Bluetooth-laitteessa olevia tiedostoja ja kansioita
- siirtää tiedostoja tietokoneen ja Bluetooth-laitteen välillä
- luoda tai poistaa kansioita Bluetooth-laitteessa.

Kaikki nämä toiminnot voidaan suorittaa Resurssienhallintaa muistuttavassa tavallisessa käyttöliittymässä.

Jaettuja etätiedostoja ja -kansioita voidaan käyttää kahdella tavalla:

1. Valitse Bluetooth-laitteen toiminnot ja asetukset -ikkunan Tiedostojen vaihto -ryhmästä Selaa etäkansiota.
2. Napsauta Windowsin Resurssienhallinnassa Bluetooth-laitteen näennäiskansiota (Tietokone, ryhmä Muu). Näennäiskansio luodaan automaattisesti jokaiselle lisätylle Bluetooth-laitteelle, joka on yhteensopiva Bluetooth FTP -palvelimien kanssa.

Molemmissa tapauksissa Bluetooth-laitteen tiedostorakenne näkyy tavallisessa Windowsin Resurssienhallinnan näkymässä. Tässä ikkunassa voit suorittaa kaikki tavanomaiset tiedostotoiminnot samalla tavalla kuin tietokoneessa oleville paikallisille tiedostoille.

Huomautus: OBEX-tiedonsiirron aikana etälaite saattaa pyytää antamaan salasanan. Salasanapyyntö voi sisältää tekstimuotoisia tietoja käyttäjälle ja siinä voidaan pyytää syöttämään tietoja. Salasanaa käytetään ainoastaan välittömään OBEX-yhteyteen kahden laitteen välillä, jotka siirtävät tietoa Bluetooth-yhteyden kautta. Kun etälaite pyytää antamaan salasanan, näyttöön avautuu valintaikkuna, johon käyttäjä voi syöttää salasanan. OBEX-yhteyden varmentaminen ja toiminta edellyttävät, että molempiin laitteisiin syötetään sama salasana. Mikäli salasanat eivät vastaa toisiaan, yhteys katkeaa.

## Paikallisen kansion jakaminen muiden Bluetooth -laitteiden kanssa

Intel® PROSet/Wireless Software -ohjelmiston avulla voit jakaa tietokoneessa olevat kansiot muiden Bluetooth-laitteiden kanssa. Tämä tehdään Bluetooth-asetukset-ikkunassa. Lisätietoja on Jaettujen kansioiden määrittäminen -osassa.

## Tiedostojen lähettäminen Microsoft Officesta Bluetooth-laitteeseen

Intel® PROSet/Wireless Software -ohjelmiston avulla voit siirtää Microsoft Office -ohjelmatiedostoja muihin Bluetooth-laitteisiin. Tämä koskee Microsoft Word-, Excel-, Access- ja PowerPoint-tiedostoja seuraavissa versioissa:

- Microsoft Office 2003
- Microsoft Office 2007
- Microsoft Office 2010

Voit lähettää Microsoft Office -asiakirjan Bluetooth-etälaitteeseen seuraavasti:

1. Sen mukaan, mitä Microsoft Office -versiota käytät, valitse valikosta tai työkalupalkista Lähetä Bluetoothiin. Katso Microsoft Officen Ohjeesta, miten tämä tehdään. Bluetooth-tiedostonsiirto-ikkuna tulee näyttöön.
2. Valitse Bluetooth-tiedostonsiirto-ikkunan avautumisen jälkeen Bluetooth-kohdelaite ja napsauta Seuraava-painiketta.
3. Tiedostonsiirron edistymisikkuna tulee näyttöön, ja avattu asiakirja lähetetään valittuun Bluetooth-laitteeseen. Saat ilmoituksen toiminnon suorittamisesta.

## Tiedostojen vastaanottaminen Bluetooth-laitteesta tietokoneeseen

Kun toinen Bluetooth-laite käynnistää tiedostonsiirron tietokoneeseen (esimerkiksi Lähetä Bluetoothilla -komennolla), näyttöön tulee Vastaanotetaan tiedostoja -sanomaikkuna, joka sisältää saapuvien tiedostojen oletuskohdepolun.

Huomautus: Tämä ikkuna tulee automaattisesti näyttöön vain silloin, jos Bluetooth-laite käyttää tiedostonsiirtoon BIP-profiilia. Tavallisesti tätä profiilia käytetään kuvien lähettämiseen langattomasta laitteesta tietokoneeseen. Jos haluat vastaanottaa muita tiedostoja käyttämällä muita profiileja (esimerkiksi OPP:tä), käynnistä Vastaanota tiedosto -toiminto Bluetooth-tehtäväpalkkivalikosta.

Vastaanotetaan tiedostoja -ikkunassa voit muuttaa oletuskohdekansiota, jonne saapuvat tiedostot ja kuvat tallennetaan. Voit tehdä tämän seuraavasti:

1. Valitse Selaa ja sitten kansio.
2. Käynnistä tiedostonsiirto polun valitsemisen jälkeen napsauttamalla Hyväksy-painiketta.
3. Jos olet vastaanottamassa useita tiedostoja, voit vahvistaa kaikki tiedostonsiirrot kerrallaan napsauttamalla Hyväksy kaikki -painiketta.

Voit hylätä yksittäisen saapuvan tiedoston valitsemalla Hylkää ja kaikki saapuvat tiedostot valitsemalla Hylkää kaikki.