# Styring og konfiguration af Bluetooth

Hvis du vil åbne vinduet Bluetooth-indstillinger, skal du åbne Bluetooth-menuen på proceslinjen og vælge menuelementet Bluetooth-indstillinger. Vinduet Bluetooth-indstillinger vises. Konfigurer Bluetooth-indstillingerne som beskrevet i de næste afsnit.

## Håndtering af Bluetooth Radio-tilstand

Med Intel® PROSet/Wireless Softwareproceslinjeprogrammer kan du tænde og sluk-ke Bluetooth-radiomodulet fra din computer:

1. Hvis du vil tænde Bluetooth-radioen, skal du højreklikke på Bluetooth-proceslinjeikonet og derefter vælge Slå adapter til.
2. Hvis du vil slukke Bluetooth-radioen, skal du klikke på Bluetooth-proceslinjeikonet og derefter vælge Slå adapter fra eller åbne vinduet Bluetooth Settings og markere afkrydsningsfeltet Slå Bluetooth-adapteren fra under fanen Indstillinger.

## Konfiguration af mappedeling

Hvis du vil administrere indstiller for Bluetooth-fildeling, skal du vælge fanen Delt mappe i vinduet Bluetooth-indstillinger.

### Aktivering af fildeling

Følg disse trin for at aktivere fildeling på din computer:

1. Marker afkrydsningsfeltet Tillad, at fjernenheder gennemser den delte mappe.
2. Klik på Gennemse for at vælge stien til den lokale delte mappe på din computer.
3. Klik på OK.
   Alle filer og mapper i den delte mappe deles nu med Bluetooth-enheder.

#### Indstilling af skrivebeskyttet adgang til delte filer

Du kan begrænse fjernenheders adgang til skrivebeskyttet adgang i den delte mappe, ved at fjerne markeringen i afkrydsningsfeltet Tillad, at fjernenheder kan ændre indholdet i den delte mappe.

### Deaktivering af fildeling

Hvis du vil deaktivere fildeling på din computer, skal du fjerne markeringen i afkrydsningsfeltet Tillad, at fjernenheder kan gennemse den delte mappe og klikke på OK.

## Lydkonfiguration

Du kan administrere Bluetooth-lydindstillinger ved at vælge fanen Lyd i vinduet Bluetooth-indstillinger.

#### Aktivering af SCMS-T (Serial Copy Management System)-indholdsbeskyttelse

Intel® PROSet/Wireless Software virker med headsets, som er beskyttet af SCMS-T (Serial Copy Management System) DRM (Digital Rights Management)-indholdsbeskyttelsesplanen. Hvis du kun vil tillade lydforbindelser for enheder, der understøtter SCMS-T-indholdsbeskyttelse, skal du markere afkrydsningsfeltet Der kan kun oprettes forbindelse til en lydenhed, hvis den understøtter SCMS-T-indholdsbeskyttelse.

#### Synkroniser Skype-funktioner med det valgte Bluetooth-headset

Intel® PROSet/Wireless Software udfører automatisk switching af Skype-opkald til Bluetooth headsets. Du kan aktivere denne funktion ved at vælge indstillingen Start Skype-switching og vælge navnet på det tidligere tilsluttede Bluetooth-lydheadset på rullemenuen.

Bemærk: Denne indstilling er ikke tilgængelig, hvis der ikke er installeret Skype-software på computeren.

## Højhastighedsindstillinger

Med Intel® PROSet/Wireless Software kan du få dataoverførsel i høj hastighed via Bluetooth-enheder, som understøtter Bluetooth v3.0+HS-specifikationen.

Du kan administrere højhastighedsindstillinger ved at vælge fanen Bluetooth 3.0+HS i vinduet Bluetooth-indstillinger.

#### Aktivering af understøttelse af højhastighedstilstand

Du kan aktivere understøttelse af Bluetooth v3.0+HS-specifikationen ved at markere afkrydsningsfeltet Aktiver understøttelse af højhastighedstilstand.