# Henkilökohtaisten tietojen synkronointi Bluetooth-yhteyden välityksellä

Monet puhelimet ja muut Bluetooth-laitteet mahdollistavat yhteystietojen ja muiden Personal Information Manager (PIM) -tietojen käytön Bluetooth-yhteyden välityksellä. Jos laite tukee PIM-tietojen käyttöä Bluetooth-yhteyden välityksellä, Bluetooth-laitteen toiminnot ja asetukset -ikkunassa näkyy Tietojen synkronointi -ryhmä.

Intel® PROSet/Wireless Software -ohjelmiston avulla voit lukea yhteystietoja laitteesta ja tallentaa ne tiedostoon varmuuskopiointia varten sekä kirjoittaa yhteystietoja tiedostosta laitteeseen (palauttaa ne varmuuskopiotiedostosta).

Tuetut profiilit ja tehtävät:

- SYNC-asiakasohjelma: mahdollistaa yhteystietojen varmuuskopioinnin ja palauttamisen
- Phone Book Access Profile (PBAP) -asiakasohjelma: mahdollistaa yhteystietojen varmuuskopioinnin

SYNC- ja PBAP-palvelimia tukevissa laitteissa vain SYNC-asiakasohjelman käyttö on sallittua (sillä PBAP on SYNCin osajoukko).

## Henkilökohtaisten yhteystietojen varmuuskopiointi ja palauttaminen

Huomautus: Laitteesta voidaan varmuuskopioida ja siihen voidaan palauttaa vain täydellisiä yhteystietojen tietokantoja.

Voit käynnistää PIM-tietojen varmuuskopioinnin seuraavasti:

1. Napsauta Varmuuskopioi PIM-tiedot SYNC:n avulla -linkkiä, valitse yhteystietojen varmuuskopiotiedoston nimi ja napsauta Tallenna tiedostona -valintaikkunan Tallenna-painiketta.
2. Intel® PROSet/Wireless Software -ohjelmisto käynnistää varmuuskopioinnin.
   PIM-tietojen varmuuskopioinnin edistymisen ilmaisin ja tehtävän suoritusviesti tulevat näyttöön, kun tiedot on tallennettu valittuun tiedostoon.
3. Voit palauttaa yhteystiedot valitsemalla Palauta PIM-tiedot SYNC:n avulla, valitsemalla aikaisemmin tallennetun yhteystietojen lähdetiedoston ja napsauttamalla Avaa-valintaikkunan Avaa-painiketta.
   Huomautus: Palvelu Palauta PIM-tiedot SYNC:n avulla ei ole käytettävissä, jos laite ei tue SYNC-profiilia.

Intel® PROSet/Wireless Software -ohjelmisto aloittaa palautuksen. PIM-tietojen palautuksen edistymisen ilmaisin ja tehtävän suoritusviesti tulevat näyttöön, kun tiedot on palautettu valittuun laitteeseen.