Takaisin sisällysluetteloon

# Asentaminen, korjaaminen ja asennuksen poistaminen

Tässä osassa kuvataan Intel® PROSet/Wireless Software -ohjelmiston asennuksen, korjauksen ja asennuksen poiston toimet.

## Asentaminen

Intel® PROSet/Wireless Software -ohjelmiston asennukseen vaaditaan tietokone, jossa on 32-bittinen Microsoft Windows XP SP3 -käyttöjärjestelmä tai 64-bittinen Windows XP SP2 -käyttöjärjestelmä.

Käynnistä asennus ottamalla laitteisto käyttöön ja käynnistämällä BluetoothSetup.exe asennuslevyltä. Ohjattu asennustoiminto tulee näyttöön.

Toimi ohjatun asennustoiminnon ohjeiden mukaan:

1. Valitse asennuskieli Valitse asennuskieli -valintaikkunan avattavasta luettelosta ja napsauta OK. Valmistellaan asennusta -ikkunassa näkyy edistymisen tila.
2. Valitse Tervetuloa-sivulla Seuraava.
3. Lue Käyttöoikeussopimus-sivulla oleva käyttöoikeussopimus, hyväksy se ja valitse Seuraava.
4. Muuta tarvittaessa kohdekansiota Kohdekansio-sivulla.
   Oletusasennuskansio on "C:\Program Files\Intel\Bluetooth".
5. Aloita asennus valitsemalla ohjatussa Valmiina ohjelman asentamiseen -toiminnossa Asenna. Asennuksen tila näkyy Asennetaan Intel® PROSet/Wireless Software -ohjelmisto -ikkunassa.
6. Kun asennus on päättynyt, valitse Valmis.
7. Asennuksen jälkeen Intel® PROSet/Wireless Software -ohjelmisto on käytettävissä tehtäväpalkin ilmaisinalueen Oma Bluetooth -kuvakkeen valikossa.

## Korjaaminen

Jos haluat korjata Intel® PROSet/Wireless Software -ohjelmiston asennuksen, käynnistä ohjattu asennus Windowsin Ohjauspaneelin Lisää tai poista sovellus -toiminnolla. Viimeistele korjaus käynnistämällä järjestelmä uudelleen, jotta kaikki muutokset otetaan käyttöön.

## Asennuksen poistaminen

Jos haluat poistaa Intel® PROSet/Wireless Software -ohjelmiston asennuksen, käynnistä ohjattu asennuksen poisto Windowsin Ohjauspaneelin Lisää tai poista sovellus -toiminnolla. Viimeistele asennuksen poistaminen käynnistämällä järjestelmä uudelleen, jotta kaikki jäljellä olevat tiedostot poistetaan.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet