Tilbage til Indhold

# Brug af serielle porte

Intel® PROSet/Wireless Software har virtuelle serielle porte, der kan bruges som erstatning for et kabel i forbindelse med ældre programmer, der skal bruge en seriel forbindelse for at fungere.

Når den virtuelle serielle port er konfigureret, kan ældre programmer køres på alle enheder ved hjælp af den serielle port, på samme måde som hvis der var en seriel kabelforbindelse mellem de to enheder.

Understøttede profiler og roller:

- SPP (Serial Port Profile)-enhed A og B: Giver muligheden for at bruge indgående og udgående virtuelle kommunikationsporte

Bemærk: Serielle porte, som er installeret til en bestemt enhed, kan kun bruges til at kommunikere med netop den enhed. Hvis du vil konfigurere serielle forbindelse på andre Bluetooth*-aktiverede enheder, skal du installere flere serielle porte.

### Sådan installerer du en udgående virtuel kommunikationsport

Hvis du vil installere en udgående virtuel kommunikationsport, skal du følge disse trin:

1. Sæt din enhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Installer i afsnittet Installer seriel port i gruppen Kommunikation.
   Så snart driveren er konfigureret, opdateres vinduet for at angive de nyinstallerede serielle porte.

Hvis du vil afinstallere en udgående virtuel kommunikationsport, skal du klikke på knappen Afinstaller i afsnittet Installer seriel port i gruppen Kommunikation.

### Sådan installerer du en indgående virtuel kommunikationsport

Hvis du vil installere en indgående virtuel kommunikationsport, skal du følge disse trin:

1. Højreklik på proceslinjeikonet Min Bluetooth, og vælg Mine Bluetooth-indstillinger...
2. Vælg Indstillinger for serielle porte i vinduet Mine Bluetooth-indstillinger.
3. Klik på knappen Tilføj ... på listen over virtuelle serielle porte. Så snart driveren er konfigureret, opdateres vinduet for at angive de nyinstallerede serielle porte.

Hvis du vil afinstallere en indgående virtuel kommunikationsport, skal du klikke på knappen Fjern i Indstillinger for serielle porte i vinduet Mine Bluetooth-indstillinger.

Tilbage til toppen | Tilbage til Indhold | Varemærker og ansvarsfraskrivelser