กลับสู่เนื้อหา

# การติดตั้ง การแก้ไข และการยกเลิกการติดตั้ง

ส่วนนี้อธิบายขั้นตอนการติดตั้ง การแก้ไข และการยกเลิกการติดตั้งสำหรับ Intel® PROSet/Wireless Software

## การติดตั้ง

ในการติดตั้ง Intel® PROSet/Wireless Software คุณจำเป็นต้องมีคอมพิวเตอร์ที่มีระบบปฏิบัติการ Microsoft Windows XP SP3 32-บิต หรือ Windows XP SP2 64-บิต

ในการเริ่มต้นการติดตั้ง เปิดใช้งานฮาร์ดแวร์และเปิดใช้ BluetoothSetup.exe จากดิสก์การติดตั้งของคุณ ตัวช่วยสร้างการติดตั้งจะปรากฏขึ้น

ปฏิบัติตามขั้นตอนที่ตัวช่วยสร้างการติดตั้งระบุ ดังนี้

1. เลือกภาษาในการติดตั้งจากรายการแบบหล่นลงในกล่องโต้ตอบ เลือกภาษาสำหรับการติดตั้ง และคลิก ตกลง หน้าต่างการเตรียมการสำหรับการติดตั้งจะแสดงสถานะความคืบหน้า
2. คลิก ถัดไป ในหน้า ยินดีต้อนรับ
3. อ่านข้อตกลงการอนุญาตใช้สิทธิ์และยอมรับในหน้า ข้อตกลงการอนุญาตใช้สิทธิ์ จากนั้นคลิก ถัดไป
4. หากจำเป็น ให้เปลี่ยนแฟ้มข้อมูลปลายทางในหน้า แฟ้มข้อมูลปลายทาง
   ค่าเริ่มต้นของปลายทางคือ "C:\Program Files\Intel\Bluetooth"
5. ในตัวช่วยสร้าง พร้อมที่จะติดตั้งโปรแกรม คลิก ติดตั้ง เพื่อเริ่มกระบวนการติดตั้ง หน้าต่างการติดตั้ง Intel® PROSet/Wireless Software จะแสดงความคืบหน้าในการติดตั้ง
6. เมื่อขั้นตอนการติดตั้งเสร็จสมบูรณ์ คลิก เสร็จสิ้น
7. หลังการติดตั้ง Intel® PROSet/Wireless Software จะพร้อมใช้งานจากเมนูไอคอนถาด Bluetooth ของฉัน ในพื้นที่ถาดระบบ

## การแก้ไข

การแก้ไข Intel® PROSet/Wireless Software ให้เรียกใช้ตัวช่วยสร้างการติดตั้งจาก เพิ่มหรือเอาโปรแกรมออก ภายในโปรแกรมแผงควบคุมของ Windows และทำตามคำแนะนำของตัวช่วยสร้าง เพื่อให้การแก้ไขเสร็จสิ้น ให้ปิดและเปิดระบบใหม่ การเปลี่ยนแปลงทั้งหมดจะมีผลหลังการเริ่มระบบใหม่

## การยกเลิกการติดตั้ง

การยกเลิกการติดตั้ง Intel® PROSet/Wireless Software ให้เรียกใช้ตัวช่วยการยกเลิกการติดตั้งจากเมนู เพิ่มหรือเอาโปรแกรมออก ภายในแผงควบคุมของ Windows และทำตามคำแนะนำของตัวช่วยสร้าง เพื่อให้การยกเลิกการติดตั้งเสร็จสิ้น ให้ปิดและเปิดระบบใหม่ ไฟล์ที่เหลือทั้งหมดจะถูกลบออกไป

กลับด้านบน | กลับสู่เนื้อหา | เครื่องหมายการค้าและการปฏิเสธ