לתוכן העניינים

# עבודה עם קבצים

באמצעות Intel® PROSet/Wireless Software, תוכל לשתף תיקיות מקומיות במחשב עם התקנים אחרים התומכים ב-Bluetooth*, להעביר כל סוג של קבצים בין מחשבים לבין התקני Bluetooth, ליצור או למחוק קבצים ותיקיות בהתקן Bluetooth, להשתמש באשף שליחת קבצים להתקן Bluetooth מתפריט Microsoft Office כדי לשלוח קבצים להתקן.

הפרופילים הנתמכים להעברת קבצים כוללים:

- פרוטוקול העברת קבצים (FTP) - לקוח ושרת
- Object Push Profile (OPP) - לקוח ושרת
- שרת Basic Imaging Profile (BIP)
- Object Exchange (OBEX) 1.5 Single Response Mode (SRM)
- שילוב של Microsoft Office עבור לקוח Object Push Profile (OPP)
- שילוב של Microsoft Internet Explorer עבור לקוח Object Push Profile (OPP)

## העברה וניהול של קבצים באמצעות קישור

כדי לגשת לקבצים תיקיות בהתקן התומך ב-Bluetooth*, Intel® PROSet/Wireless Software מספקת תצוגה משולבת של סייר Windows שמציגה את מערכת הקבצים של התקן Bluetooth. זוהי הדרך הטובה ביותר להחלפת קבצים עם התקני Bluetooth מרוחקים. בדרך זו, תוכל:

- לעיין בקבצים ותיקיות בהתקן
- להעביר קבצים בין המחשב להתקן
- ליצור או למחוק תיקיות בהתקן

כל הפעולות הללו יכולות להתבצע בממשק דמוי סייר רגיל.

קיימות שתי דרכים בסיסיות להעברת קבצים בין המחשב לבין התקן התומך ב-Bluetooth*

- שימוש באשף לשליחת קבצים להתקן Bluetooth
- שימוש באפשרות 'עיון בתיקייה מרוחקת'

## שימוש באשף לשליחת קבצים להתקן Bluetooth

אם בהתקן לא מוצעת האפשרות 'עיון', או אם אתה מעדיף ממשק דמוי אשף, ניתן להשתמש באשף שליחת קבצים להתקן Bluetooth כדי להעביר קבצים להתקן.

כדי להעביר קובץ להתקן התומך ב-Bluetooth* מחלון 'Bluetooth שלי', בצע את הפעולות הבאות:

1. אתר את ההתקן ברשימת ההתקנים: פתח את חלון 'Bluetooth שלי'; אם ההתקן לא מוצג, בצע חיפוש אחר התקנים.
2. לחץ פעמיים על סמל ההתקן כדי לפתוח את חלון ההתקן 'Bluetooth שלי' שמציג את כל השירותים הזמינים.
   ייתכן שההתקן מחייב אימות (או זיווג) כדי לאפשר חיבור או אפילו חיפוש אחר שירותים.
3. לחץ על לחצן שליחה... במקטע 'שלח קובץ' בקבוצה החלפת קבצים.
   אשף שליחת קבצים להתקן Bluetooth מופיע.
4. הזן את שם הקובץ שברצונך לשלוח להתקן, או לחץ על לחצן עיון... ואתר את הקובץ.
5. לחץ על לחצן הבא כדי להתחיל בהעברה. חלון התקדמות העברת הקבצים מופיע והקובץ נשלח להתקן שנבחר.
6. אם ההתקן מחייב אישור לפני שניתן להמשיך בהעברה, אשר את ההעברה בהתקן.
7. לחץ על לחצן סיום בסיום ההעברה.

כדי להעביר קובץ באמצעות פריט התפריט שלח אל Bluetooth:

1. לחץ באמצעות לחצן העכבר הימני על הקובץ שברצונך לשלוח ובחר בפריט התפריט שלח אל Bluetooth. אשף שליחת קבצים להתקן Bluetooth מופיע.
2. לחץ על לחצן הבא כדי לבחור התקן.
3. בחר התקן יעד ולחץ על לחצן הבא. אם לא מוצגים התקנים, לחץ על לחצן רענן.
4. חלון התקדמות העברת הקבצים מופיע והקובץ נשלח להתקן שנבחר.
5. אם ההתקן מחייב אישור לפני שניתן להמשיך בהעברה, אשר את ההעברה בהתקן.
6. לחץ על לחצן סיום בסיום ההעברה.

## שימוש באפשרות 'עיון בתיקייה מרוחקת'

האפשרות עיון בתיקייה מרוחקת מספקת את השיטה הטובה ביותר להעברת קבצים להתקן או ממנו. מבנה הקבצים של התקן זה מופיע בתצוגה רגילה של סייר Windows. בחלון זה תוכל לבצע את כל פעולות הקבצים הרגילות, בדיוק כמו על קבצים מקומיים במחשב.

כדי לגשת לקבצים ולתיקיות המשותפים המרוחקים באמצעות עיון בתיקייה מרוחקת, בצע את הפעולות הבאות:

1. אתר את ההתקן ברשימת ההתקנים: פתח את חלון 'Bluetooth שלי'; אם ההתקן לא מוצג, בצע חיפוש אחר התקנים.
2. לחץ פעמיים על סמל ההתקן כדי לפתוח את חלון ההתקן 'Bluetooth שלי' שמציג את כל השירותים הזמינים.
   ייתכן שההתקן מחייב אימות (או זיווג) כדי לאפשר חיבור או אפילו חיפוש אחר שירותים.
3. לחץ על לחצן עיון... במקטע עיון בתיקייה מרוחקת בקבוצה החלפת קבצים.
4. העבר את הקבצים או התיקיות שנבחרו אל ההתקן או ממנו באמצעות השיטות הסטנדרטיות של סייר Windows.

## קבלת קבצים מהתקן למחשב

כאשר התקן אחר התומך ב-Bluetooth* מתחיל בהעברת קבצים למחשב (לדוגמה, באמצעות הפקודה שלח באמצעות Bluetooth), מופיע חלון ההודעה 'מקבל קבצים' ומציג נתיב יעד שהוגדר כברירת מחדל עבור הקבצים הנכנסים.

הערה: חלון זה מופיע באופן אוטומטי רק אם ההתקן משתמש בפרופיל BIP ובפרופיל OPP להעברת הקבצים. בדרך כלל, פרופיל BIP משמש לשליחת תמונות מהתקן נייד למחשב.

בחלון 'קבלת קבצים' תוכל לשנות את תיקיית היעד המוגדרת כברירת מחדל שבה נשמרים קבצים נכנסים/תמונות. לשם כך, בצע את הפעולות הבאות:

1. לחץ על עיון ובחר תיקייה.
2. לאחר שנתיב נבחר, לחץ על קבל כדי להתחיל בהעברת הקובץ.
3. אם אתה מקבל כמה קבצים, תוכל ללחוץ על הלחצן קבל הכל כדי לאשר את כל העברות הקבצים בו-זמנית.
   כדי לדחות קובץ נכנס אחד, לחץ על דחה, כדי לדחות את כל הקבצים הנכנסים, לחץ על דחה את הכל.
4. לאחר שההעברה הושלמה, לחץ פעמיים על הקבצים שהתקבלו בחלון 'אובייקטים שהתקבלו', שאותו ניתן לפתוח על-ידי לחיצה באמצעות לחצן העכבר הימני על סמל המגש Bluetooth שלי, בחר בפריט התפריט הקבצים שלי שהתקבלו -> פתח חלון קבלה.

## שיתוף תיקיות מקומיות עבור התקנים אחרים

באמצעות Intel® PROSet/Wireless Software, תוכל לשתף תיקיות במחשב עם התקנים אחרים התומכים ב-Bluetooth*. תוכל לעשות זאת באמצעות חלון 'הגדרות Bluetooth'. למידע נוסף, ראה הגדרות העברת קבצים.

## שליחת קבצים מ-Microsoft Office להתקן

באמצעות Intel® PROSet/Wireless Software, תוכל להעביר קבצים של תוכניות Microsoft Office להתקנים אחרים התומכים ב-Bluetooth*. פעולה זו אפשרית עבור Microsoft Outlook, Word, Excel, Access ו-Power Point בגרסאות הבאות:

- Microsoft Office 2003
- Microsoft Office 2007
- Microsoft Office 2010

כדי לשלוח מסמך Microsoft Office פתוח להתקן מרוחק:

1. בהתאם לגרסת Microsoft Office שבה אתה משתמש, בחר בפעולה שלח אל Bluetooth בתפריט או בסרגל הכלים. עיין בעזרה של Microsoft Office לקבלת הסברים לביצוע פעולה זו.
   אשף שליחת קבצים להתקן Bluetooth מופיע.
2. לחץ על לחצן הבא כדי לבחור התקן.
3. בחר התקן יעד ולחץ על לחצן הבא.
   אם לא מוצגים התקנים, לחץ על לחצן רענן.
4. חלון התקדמות העברת הקבצים מופיע והמסמך הפתוח כעת נשלח להתקן שנבחר.
5. אם ההתקן מחייב אישור לפני שניתן להמשיך בהעברה, אשר את ההעברה בהתקן.
6. לחץ על לחצן סיום בסיום ההעברה.

## שליחת קבצים מ-Microsoft Internet Explorer להתקן

באמצעות Intel® PROSet/Wireless Software, באפשרותך להעביר דפי אינטרנט להתקנים אחרים התומכים ב-Bluetooth*. פעולה זו אפשרית עבור Microsoft Internet Explorer בגרסאות הבאות:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

כדי לשלוח דף אינטרנט פתוח להתקן מרוחק:

1. פתח את פריט התפריט כלים מהתפריט הנפתח הראשי, ולאחר מכן הפעל את אשף שליחת קבצים להתקן Bluetooth על-ידי בחירה באפשרות שלח אל Bluetooth.
2. אשף שליחת קבצים להתקן Bluetooth מופיע.
3. לחץ על לחצן הבא כדי לבחור התקן.
4. בחר התקן יעד ולחץ על לחצן הבא.
5. אם לא מוצגים התקנים, לחץ על לחצן רענן.
6. חלון התקדמות העברת הקבצים מופיע ודף האינטרנט הפתוח כעת נשלח להתקן שנבחר.
7. אם ההתקן מחייב אישור לפני שניתן להמשיך בהעברה, אשר את ההעברה בהתקן.
8. לחץ על לחצן סיום בסיום ההעברה.

לראש הדף | לתוכן העניינים | סימנים מסחריים והסרת אחריות