Vissza a tartalomhoz

# Eszközök használata

A Bluetooth*-eszközök üzembe helyezése három lépést igényel:

1. Vigye a számítógép hatósugarán belülre az eszközt.
   - Kapcsolja be az eszközt, és állítsa felfedezhető állapotba. Ezzel kapcsolatban az eszköz felhasználói kézikönyvéből tájékozódhat.
   - A számítógépen kattintson a jobb gombbal a Bluetooth tálcaikonra, és válassza a Bluetooth megnyitása menüpontot. A Bluetooth ablakban látható eszközök listájának frissítéséhez indítson eszközkeresést az Eszközök keresése gombra való kattintással vagy az F5 billentyű megnyomásával.
   Megjegyzés: A felfedezési folyamat kezdetén a talált eszközöket a program az eszközcímük alapján nevezi el, a nevük később jelenik meg.
   Az eszközkeresés állapotának a Bluetooth tálcaikon segítségével való nyomon követéséről A Bluetooth tálcaikon állapotai című részben olvashat.
2. Biztonságos kapcsolat létrehozása az eszközzel
   - Miután az eszköz megjelent a Bluetooth ablakban, kattintson a jobb gombbal az ikonjára, és válassza a Biztonságos párosítás... menüpontot. Az eszköz típusának és biztonsági beállításainak megfelelően el kell végeznie a párosítást az eszközzel. Ezzel kapcsolatban az eszköz felhasználói kézikönyvéből tájékozódhat.
   - Ha a számítógépen és az eszközön beírt vagy generált titkos PIN-kódok megegyeznek, a számítógép párosítva lesz az eszközzel.
   - Ha a párosítás sikeres volt, az eszköz ikonja zöld pipával jelenik meg a Bluetooth-környezet részben.
3. Számítógép csatlakoztatása az eszköz szolgáltatásához
   - A párosítás elvégzése után kattintson duplán annak az eszköznek az ikonjára, amelyen szolgáltatásokat szeretne keresni. A számítógép kommunikációba kezd az eszközzel, és megnyitja az eszköz ablakát, amely tartalmazza a kiválasztott eszközhöz elérhető összes szolgáltatást.
     A szolgáltatáskeresés állapotának a Bluetooth tálcaikon segítségével való nyomon követéséről A Bluetooth tálcaikon állapotai című részben olvashat.
   - A Bluetooth-eszköz ablakban a szolgáltatások típusok szerint vannak csoportosítva, mint például Fájlcsere vagy Hang és videó.
     Megjegyzés: A szolgáltatások pontos listája az adott eszköz típusától függ.
   - A kívánt szolgáltatás kiválasztása után az eszköz csatlakozik a számítógéphez. A csatlakoztatott eszközhöz bármikor hozzáférhet a Bluetooth tálcamenüből a Bluetooth ablak megnyitásával, majd az eszköz ikonjára való dupla kattintással.

A csatlakozás állapotának a Bluetooth tálcaikon segítségével való nyomon követéséről A Bluetooth tálcaikon állapotai című részben olvashat.

A Bluetooth tálcaikon által biztosított értesítési állapot kezeléséről A Bluetooth tálcaikon állapotai című részben olvashat.

Vissza a tetejére | Vissza a tartalomhoz | Védjegyek és felelősségkizárás