# Installation, reparation og fjernelse

I dette afsnit beskrives procedurerne til installation, reparation og fjernelse af Intel® PROSet/Wireless-software.

## Installation

Du skal bruge en computer (pc) med Microsoft Windows Vista SP2 eller Windows 7 for at kunne installere Intel® PROSet/Wireless-software.

Når du vil påbegynde installationen, skal du aktivere hardwaren og køre filen BluetoothSetup.exe fra din installationsdisk – herefter vises guiden Installation.

Følg de angivne trin i guiden Installation:

1. Vælg installationssproget på rullelisten i dialogboksen Vælg installationssprog, og klik på OK. Vinduet Gør klar til at installere viser installationens status.
2. Klik på Næste på siden Velkommen.
3. Læs og accepter licensaftalen på siden Licensaftale, og klik derefter på Næste.
4. Hvis det er nødvendigt, kan du ændre destinationsmappen på siden Destinationsmappe.
   Standardstien er "C:\Programmer\Intel\Bluetooth Profile Pack".
5. I guiden Klar til programinstallation skal du klikke på Installer for at starte installationsprocessen. Vinduet Installerer Intel® PROSet/Wireless-softwareviser installationsprocessen.
6. Når installationsprocessen er fuldført skal du klikke på Afslut.
7. Efter installationen er Intel® PROSet/Wireless-softwaren tilgængelig via Bluetooth-proceslinje-ikonet på proceslinjen.

## Reparation

Du kan reparere Intel® PROSet/Wireless-software ved at klikke på linket Afinstaller et program i gruppen Programmer (eller dobbeltklikke på ikonet Programmer og funktioner) i Windows Kontrolpanel. Vælg Intel® PROSet/Wireless-software på programlisten, klik på Reparer, og følg vejledningen. Genstart systemet for at afslutte reparationen - alle ændringer finder sted efter genstarten.

## Fjernelse

Du kan fjerne Intel® PROSet/Wireless-softwaren ved at klikke på linket Afinstaller et program i gruppen Programmer (eller dobbeltklikke på ikonet Programmer og funktioner) i Windows Kontrolpanel. Vælg Intel® PROSet/Wireless-software på programlisten, klik på Fjern, og følg vejledningen i guiden. Genstart systemet for at fuldføre afinstallationen - alle resterende filer slettes.