Vissza a tartalomhoz

# Személyes adatok szinkronizálása

Számos telefon és egyéb Bluetooth*-eszköz hozzáférést nyújt a névjegyekhez és egyéb személyes adatkezelési (PIM-) adatokhoz Bluetooth* vezeték nélküli technológia használatával. Ha az eszköz támogatja a PIM-adatok Bluetooth*-kapcsolaton keresztüli elérését, akkor az Adatok szinkronizálása csoport elérhető a Bluetooth-eszköz ablakban.

Az Intel® PROSet/Wireless Software beolvashatja a névjegyeit az eszközről, és fájlba mentheti őket biztonsági mentés céljából, illetve a fájlból az eszközre írhatja a névjegyeket (visszaállíthatja a biztonságimásolat-fájlt).

Támogatott profilok és szerepkörök:

- SYNC-ügyfél: névjegyek biztonsági mentésére és visszaállítására szolgál
- Telefonkönyv-hozzáférési profil (PBAP) ügyfél: névjegyek biztonsági mentésére szolgál

## Személyes névjegyadatok biztonsági mentése és visszaállítása

Megjegyzés: Csak a névjegyek teljes adatbázisáról készíthető biztonsági mentés, és csak a teljes adatbázis állítható vissza az eszközön.

A PIM-adatok biztonsági mentésének elindítása:

1. Keresse meg az eszközét az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
3. Kattintson a PIM-adatok szinkronizálása a SYNC segítségével részben a Biztonsági mentés... gombra vagy az Adatok szinkronizálása csoport PIM-adatok szinkronizálása a Telefonkönyv elérhetősége segítségével elemére, adja meg a névjegyek biztonságimásolat-fájljának nevét, majd kattintson a Mentés fájlként párbeszédpanel Mentés gombjára.
4. Előfordulhat, hogy jóvá kell hagynia az eszközön lévő adataihoz való hozzáférést, mielőtt a biztonsági mentés folytatódhatna.
5. Az Intel® PROSet/Wireless Software megkezdi a biztonsági mentést. Megjelenik a PIM-adatok biztonsági mentésének folyamatjelzője, és miután az adatokat elmentette a rendszer a kiválasztott fájlba, egy üzenet a folyamat befejeztéről.

A PIM-adatok visszaállításának elindítása:

1. Kattintson az Adatok szinkronizálása csoport PIM-adatok szinkronizálása a SYNC segítségével... részében a Visszaállítás... gombra, válasszon egy korábban elmentett névjegyfájlt, és kattintson a Megnyitás párbeszédpanel Megnyitás gombjára.

Az Intel® PROSet/Wireless Software megkezdi a visszaállítási műveletet. Megjelenik a PIM-adatok visszaállításának folyamatjelzője, és miután az adatokat visszaállította a rendszer a csatlakoztatott eszközre, egy üzenet a folyamat befejeztéről.

Vissza a tetejére | Vissza a tartalomhoz | Védjegyek és felelősségkizárás