Επιστροφή στα Περιεχόμενα

# Χρήση ακουστικών

Με το λογισμικό Intel® PROSet/Wireless Software, μπορείτε να χρησιμοποιείτε στερεοφωνικά και μονοφωνικά ακουστικά με ασύρματη τεχνολογία Bluetooth* στον υπολογιστή σας για να ακούτε μουσική και να απαντάτε σε κλήσεις VoIP. Επίσης, μπορείτε να μετατρέψετε τον υπολογιστή σας σε ηχείο Bluetooth για οποιαδήποτε άλλη συσκευή με δυνατότητα Bluetooth*.

Στα υποστηριζόμενα προφίλ ήχου περιλαμβάνονται τα ακόλουθα:

- A2DP - καταβόθρα και πηγή
- AVRCP - ελεγκτής και στόχος
- HFP/HSP - πύλη ήχου
- Ενοποίηση με το Windows Media Player/Center
- Ενοποίηση με το Skype*

## Αναπαραγωγή μουσικής από υπολογιστή σε ακουστικά

Μπορείτε να συνδέσετε με τον υπολογιστή σας στερεοφωνικά ακουστικά με ασύρματη τεχνολογία Bluetooth* για να ακούτε μουσική και να ελέγχετε το λογισμικό αναπαραγωγής ήχου που εκτελείται στον υπολογιστή σας.

Για να αναπαραγάγετε μουσική από έναν υπολογιστή σε ακουστικά με ασύρματη τεχνολογία Bluetooth*, ακολουθήστε την παρακάτω διαδικασία:

1. Βρείτε τη συσκευή ακουστικών σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας με δυνατότητα Bluetooth* μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Για να συνδέσετε τη συσκευή ακουστικών σας με τον υπολογιστή σας, κάντε κλικ στο κουμπί Σύνδεση στο τμήμα Ακρόαση μουσικής της ομάδας Ήχος & εικόνα.
4. Μόλις πραγματοποιηθεί η σύνδεση, το παράθυρο συσκευής "Το Bluetooth μου" ενημερώνεται για να σάς πληροφορήσει ότι η σύνδεση πραγματοποιήθηκε. Ταυτόχρονα, το κουμπί Σύνδεση στο τμήμα Προώθηση κλήσεων VoIP σε handsfree της ομάδας Τηλεφωνία απενεργοποιείται.
   Αφού ρυθμίσετε τις παραμέτρους των ακουστικών σας, αυτά γίνονται η προεπιλεγμένη συσκευή ήχου για τον υπολογιστή σας και μπορούν να χρησιμοποιηθούν για την ακρόαση μουσικής που αναπαράγεται από τον υπολογιστή.
   Σημείωση: Μόνο μία σύνδεση ήχου επιτρέπεται κάθε φορά. Εάν θέλετε να συνδεθείτε με άλλη συσκευή ήχου, θα πρέπει πρώτα να διακόψετε την υπάρχουσα σύνδεση ήχου.

Για να διακόψετε μια υπάρχουσα σύνδεση ήχου, κάντε κλικ στο κουμπί Αποσύνδεση στο τμήμα Ακρόαση μουσικής της ομάδας Ήχος & εικόνα.

Εάν σε κάποιες περιπτώσεις δεν ακούγεται μουσική από τα ακουστικά σας, ελέγξτε τις ρυθμίσεις προεπιλεγμένης συσκευής ήχου όπως περιγράφεται παρακάτω.

Προεπιλεγμένη συσκευή ήχου

Όταν πραγματοποιείται μια σύνδεση ήχου, η συσκευή ήχου Bluetooth ορίζεται αυτόματα ως προεπιλεγμένη συσκευή αναπαραγωγής ήχου στο λειτουργικό σύστημα Windows.

Σε ορισμένες σπάνιες περιπτώσεις, η προεπιλεγμένη συσκευή ήχου Bluetooth που έχει οριστεί ενδέχεται να μην λειτουργεί αυτόματα. Για παράδειγμα, εάν ορίσετε εσείς οι ίδιοι μια άλλη συσκευή ήχου ως προεπιλεγμένη συσκευή ήχου προτού πραγματοποιηθεί σύνδεση με τα ακουστικά, η συσκευή ήχου Bluetooth ενδέχεται να μην λειτουργεί.

Στην περίπτωση αυτή, ανοίξτε το παράθυρο "Ιδιότητες ήχου των Windows" από το μενού της περιοχής ειδοποιήσεων ή το παράθυρο "Διαχείριση συσκευών ήχου" από το τμήμα "Υλικό και ήχος" του Πίνακα ελέγχου και ορίστε τη συσκευή ήχου Bluetooth ως προεπιλεγμένη συσκευή.

Όταν μια συσκευή ακουστικών απενεργοποιείται ή αποσυνδέεται, το λειτουργικό σύστημα Windows επιλέγει αυτόματα ως προεπιλεγμένη συσκευή ήχου την προηγούμενη προεπιλεγμένη συσκευή.

## Λήψη κλήσεων Voice over IP (VoIP) κατά τη διάρκεια ακρόασης μουσικής

Το λογισμικό Intel® PROSet/Wireless Software σάς επιτρέπει να χρησιμοποιείτε στερεοφωνικά και μονοφωνικά ακουστικά για να ακούτε μουσική από τον υπολογιστή σας και, ταυτόχρονα, να έχετε τη δυνατότητα να δέχεστε κλήσεις Skype*. Υποστηρίζονται οι ακόλουθες δυνατότητες:

- Έλεγχος του προγράμματος αναπαραγωγής πολυμέσων με τα κουμπιά της συσκευής ακουστικών:

- Διακοπή/παύση/συνέχιση αναπαραγωγής
- Μετάβαση στο επόμενο/προηγούμενο κομμάτι
- Αύξηση/μείωση έντασης ήχου

- Αποδοχή ή απόρριψη εισερχόμενων κλήσεων Skype* με το αντίστοιχο κουμπί της συσκευής ακουστικών.
- Αυτόματη παύση της μουσικής κατά τη διάρκεια μιας ενεργής κλήσης Skype* και συνέχισή της αφού τερματιστεί η κλήση.

Σημείωση: Μπορείτε να επιτρέψετε την ταυτόχρονη λειτουργία αυτών των δυνατοτήτων, ενεργοποιώντας το πρόσθετο Bluetooth στο Windows Media Player και διασφαλίζοντας ότι επιτρέπεται η πρόσβαση του πρόσθετου "btplayerctrl.exe" στο Skype*.

## Χρήση ακουστικών Bluetooth για κλήσεις VoIP

Με το λογισμικό Intel® PROSet/Wireless Software, τα περισσότερα ακουστικά Bluetooth μπορούν να χρησιμοποιηθούν ως συσκευή επικοινωνίας με ήχο για προγράμματα τηλεφωνίας VoIP.

Εάν σκοπεύετε να χρησιμοποιήσετε τα ακουστικά σας μόνο ως συσκευή επικοινωνίας VoIP, ακολουθήστε τα παρακάτω βήματα. Εάν θέλετε να ακούτε μουσική και να μπορείτε παράλληλα να απαντάτε σε εισερχόμενες κλήσεις Skype*, ακολουθήστε τη διαδικασία που περιγράφεται στην ενότητα Λήψη κλήσεων Voice over IP (VoIP) κατά τη διάρκεια ακρόασης μουσικής.

Στην περίπτωση αυτή, όλες οι απαιτούμενες επαναρυθμίσεις παραμέτρων εκτελούνται αυτόματα από το λογισμικό Intel® PROSet/Wireless Software με ενσωμάτωση Skype*.

Για να ξεκινήσετε να εργάζεστε με μια συσκευή ακουστικών:

1. Βρείτε τη συσκευή ακουστικών σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας με δυνατότητα Bluetooth* μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Για να συνδέσετε τα ακουστικά με τον υπολογιστή σας ως συσκευή επικοινωνίας, κάντε κλικ στο κουμπί Σύνδεση στο τμήμα Προώθηση κλήσεων VoIP σε handsfree της ομάδας Τηλεφωνία.

Μόλις πραγματοποιηθεί η σύνδεση, το παράθυρο συσκευής "Το Bluetooth μου" ενημερώνεται για να σάς πληροφορήσει ότι η σύνδεση πραγματοποιήθηκε. Ταυτόχρονα, το κουμπί Σύνδεση στα άλλα τμήματα των ομάδων Ήχος & εικόνα και Τηλεφωνία απενεργοποιείται. Αφού γίνει σύνδεση, μπορείτε να χρησιμοποιείτε τα ακουστικά σας ως προεπιλεγμένη συσκευή ήχου σε προγράμματα VoIP, όπως είναι το Skype*.

Σημαντική σημείωση: Μπορείτε να έχετε μόνο μία σύνδεση ήχου κάθε φορά. Προτού συνδεθείτε με άλλη συσκευή ήχου, θα πρέπει πρώτα να διακόψετε την υπάρχουσα σύνδεση ήχου.

Για να διακόψετε την υπάρχουσα σύνδεση ήχου, κάντε κλικ στο κουμπί Αποσύνδεση στο τμήμα Προώθηση κλήσεων VoIP σε handsfree της ομάδας Τηλεφωνία.

## Ακρόαση μουσικής από μια συσκευή μέσω ηχείων υπολογιστή

Το λογισμικό Intel® PROSet/Wireless Software έχει τη δυνατότητα αναπαραγωγής ήχου από μια συσκευή με δυνατότητα Bluetooth* στις προεπιλεγμένες συσκευές ήχου των Windows που είναι συνδεδεμένες με τον υπολογιστή σας.

Για να ξεκινήσετε να χρησιμοποιείτε τον υπολογιστή σας ως ηχείο για τη συσκευή σας με δυνατότητα Bluetooth*:

1. Βρείτε τη συσκευή σας στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Σύνδεση στο τμήμα Αναπαραγωγή μουσικής της ομάδας Ήχος & εικόνα.
   Αφού εκτελεστεί αυτή η ενέργεια, η ροή ήχου από την απομακρυσμένη συσκευή προωθείται στα ηχεία του υπολογιστή σας (ή σε άλλη ρυθμισμένη προεπιλεγμένη συσκευή ήχου).

Όταν είναι ενεργή μια σύνδεση Αναπαραγωγή μουσικής, μπορείτε να χρησιμοποιείτε τη γραμμή εργαλείων ελέγχου πολυμέσων για τον έλεγχο του απομακρυσμένου προγράμματος αναπαραγωγής πολυμέσων χρησιμοποιώντας Bluetooth*. Αυτή η γραμμή εργαλείων προστίθεται αυτόματα στις γραμμές εργαλείων συστήματος των Windows στον υπολογιστή σας. Η γραμμή εργαλείων υποστηρίζει βασικές ενέργειες όπως αναπαραγωγή/παύση, μετάβαση στο επόμενο/προηγούμενο κομμάτι και έλεγχο έντασης ήχου.

Για να διακόψετε τη χρήση του υπολογιστή σας ως ηχείου, κάντε κλικ στο κουμπί Αποσύνδεση στο τμήμα Αναπαραγωγή μουσικής της ομάδας Ήχος & εικόνα.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών