กลับสู่เนื้อหา

# การควบคุมและการกำหนดค่า

คุณสามารถกำหนดค่าและควบคุม Intel® PROSet/Wireless Software ของคุณได้จากโปรแกรมไอคอนถาด Bluetooth ของฉัน ด้วยการคลิกขวาที่ไอคอนถาด Bluetooth ของฉัน คุณจะสามารถ

- เปิด Bluetooth ของฉัน - จะเป็นการเปิดหน้าต่างค้นหาส่วนติดต่อผู้ใช้ Intel® PROSet/Wireless Software
- ข้อมูลที่ได้รับของฉัน - ประกอบด้วยเมนูย่อย เปิดข้อมูลที่ได้รับของฉัน และ เปิดหน้าต่างรับข้อมูล เพื่อจัดการข้อมูลที่ได้รับ
- การตั้งค่า Bluetooth ของฉัน... - เปลี่ยนการตั้งค่า Bluetooth*
- ปิดการใช้งาน Bluetooth - เปิด/ปิดการใช้งานอะแดปเตอร์เทคโนโลยีไร้สาย Bluetooth*
- เกี่ยวกับ... - ดูข้อมูลรุ่นซอฟต์แวร์

## สถานะไอคอนถาด Bluetooth ของฉัน

สถานะไอคอนถาด Bluetooth ของฉัน จะบอกสถานะของฮาร์ดแวร์ของคุณให้ทราบ

ลักษณะที่ปรากฏ | สถานะ
ไม่มีไอคอน | ฮาร์ดแวร์ไม่ได้ต่อกับคอมพิวเตอร์หรือคอมพิวเตอร์ของคุณไม่รู้จัก
สีแดงเข้ม | ฮาร์ดแวร์ถูกปิดการใช้งาน
สีขาว | ฮาร์ดแวร์เปิดการใช้งานและพร้อมใช้
สีขาวกะพริบ | Intel® PROSet/Wireless Software อยู่ในโหมดการค้นหาอุปกรณ์
สีเขียวเข้ม | มีการใช้งาน Intel® PROSet/Wireless Software อยู่และเชื่อมต่อกับอุปกรณ์อย่างน้อยหนึ่งรายการ
สีเขียวกะพริบ | Intel® PROSet/Wireless Software อยู่ในโหมดการค้นหาบริการที่ใช้งานได้ในอุปกรณ์

## การตั้งค่า Bluetooth ของฉัน

หากต้องการเข้าถึงหน้าต่างการตั้งค่า Bluetooth ของฉัน ให้คลิกขวาที่ไอคอนถาด Bluetooth ของฉัน และเลือกรายการเมนู การตั้งค่า Bluetooth ของฉัน หรือเลือก การตั้งค่า Bluetooth ของฉัน จากแถบเครื่องมือ งาน Bluetooth ของฉัน

## การตั้งค่าทั่วไป

หากต้องการจัดการการตั้งค่าทั่วไปของ Intel® PROSet/Wireless Software ให้เลือกแท็บ การตั้งค่าทั่วไป ในหน้าต่างการตั้งค่า Bluetooth ของฉัน

### เปลี่ยนชื่อคอมพิวเตอร์ของคุณ

หากต้องการกำหนดชื่อคอมพิวเตอร์ของคุณที่อุปกรณ์ที่เปิดใช้งาน Bluetooth* อื่นมองเห็น ให้ทำตามขั้นตอนต่อไปนี้

1. พิมพ์ชื่อคอมพิวเตอร์ของคุณในช่องด้านบนของหน้า
2. คลิก ตกลง
   ชื่อคอมพิวเตอร์ของคุณที่อุปกรณ์อื่นมองเห็นจะเปลี่ยนไป

### เปลี่ยนประเภทของอุปกรณ์ของคอมพิวเตอร์ของคุณ

หากต้องการกำหนดประเภทของอุปกรณ์ของคอมพิวเตอร์ของคุณที่อุปกรณ์ที่เปิดใช้งาน Bluetooth* อื่นมองเห็น ให้ทำตามขั้นตอนต่อไปนี้

1. จากเมนูแบบหล่นลงในด้านบนของหน้าเว็บ เลือกประเภทของอุปกรณ์ของคอมพิวเตอร์ของคุณ
2. คลิก ตกลง
   ประเภทของอุปกรณ์ของคอมพิวเตอร์ของคุณที่อุปกรณ์อื่นมองเห็นจะเปลี่ยนไป

### ตรวจสอบให้แน่ใจว่าคอมพิวเตอร์ของคุณ ค้นหาได้/ค้นหาไม่ได้ สำหรับอุปกรณ์ที่เปิดใช้งาน Bluetooth*

ในการตรวจสอบว่าคอมพิวเตอร์ของคุณ ค้นหาได้/ค้นหาไม่ได้ สำหรับอุปกรณ์อื่น ให้เลือก/ยกเลิกการเลือกช่องทำเครื่องหมาย อนุญาตให้อุปกรณ์ Bluetooth พบคอมพิวเตอร์เครื่องนี้

### เปิด/ปิดการใช้งานไอคอน Bluetooth ของฉัน

หากต้องการเปิด/ปิดการใช้งานไอคอน Bluetooth ของฉัน ให้เลือก/ยกเลิกการเลือกช่องทำเครื่องหมาย แสดงไอคอน Bluetooth ในถาดระบบ

### ข้อความแจ้งเตือนเปิด/ปิดการใช้งานการเชื่อมต่อ

หากต้องการเปิด/ปิดข้อความแจ้งเตือนการเชื่อมต่อ ให้เลือก เลือก/ยกเลิกการเลือกช่องทำเครื่องหมาย แจ้งเตือนฉันเกี่ยวกับการเชื่อมต่อ Bluetooth

## การตั้งค่าการถ่ายโอนข้อมูล

หากต้องการจัดการการตั้งค่าการถ่ายโอนข้อมูล Intel® PROSet/Wireless Software ให้เลือกแท็บ การตั้งค่าการถ่ายโอนข้อมูล ในหน้าต่างการตั้งค่า Bluetooth ของฉัน

### การตั้งค่าแฟ้มข้อมูลอัตโนมัติสำหรับข้อมูลที่ได้รับ

หากต้องการเลือกแฟ้มข้อมูลอัตโนมัติเพื่อบันทึกข้อมูลที่ได้รับ ให้ทำตามขั้นตอนต่อไปนี้

1. คลิกปุ่ม เปิดดู... ในหน้า การตั้งค่าการถ่ายโอนข้อมูล
2. เลือกแฟ้มข้อมูลอัตโนมัติ
3. คลิก ตกลง
   แฟ้มข้อมูลอัตโนมัติสำหรับบันทึกข้อมูลที่ได้รับจะเปลี่ยนไป

### เปิด/ปิดใช้งานการใช้ข้อมูลร่วมกัน

หากต้องการอนุญาตการใช้ข้อมูลร่วมกันจากคอมพิวเตอร์ของคุณ ให้ทำเครื่องหมายในช่องทำเครื่องหมาย เปิดใช้งานการใช้ข้อมูลของฉันร่วมกันกับอุปกรณ์ Bluetooth อื่น หากต้องการปิดการใช้งานการใช้ข้อมูลร่วมกัน ให้ยกเลิกการทำเครื่องหมายในช่องทำเครื่องหมาย

## การตั้งค่าพอร์ตอนุกรม

หากต้องการจัดการพอร์ตอนุกรมเสมือนจริงในคอมพิวเตอร์ของคุณ ให้เลือกแท็บ การตั้งค่าพอร์ตอนุกรม ในหน้าต่างการตั้งค่า Bluetooth ของฉัน พอร์ตอนุกรมทั้งหมดที่ได้รับการกำหนดค่าโดย Intel® PROSet/Wireless Software จะแสดงในหนึ่งหน้า

### การเพิ่มพอร์ตอนุกรมขาเข้า

Intel® PROSet/Wireless Software อนุญาตให้คุณเพิ่มพอร์ตอนุกรมขาเข้าในคอมพิวเตอร์ของคุณได้ พอร์ตอนุกรมขาเข้าอนุญาตให้อุปกรณ์ที่เปิดใช้งาน Bluetooth* เริ่มต้นการเชื่อมต่อพอร์ตอนุกรมกับคอมพิวเตอร์ของคุณ (ซึ่งต่างจากพอร์ตอนุกรมขาออกที่ถูกกำหนดค่าสำหรับอุปกรณ์เฉพาะ)

หากต้องการเรียนรู้วิธีกำหนดค่าพอร์ต Com เสมือนจริงขาเข้า โปรดอ่าน การใช้พอร์ตอนุกรม

## การตั้งค่าเครือข่าย

หากต้องการจัดการการตั้งค่าเครือข่าย Intel® PROSet/Wireless Software ให้เลือกแท็บ การตั้งค่าเครือข่าย ในหน้าต่างการตั้งค่า Bluetooth ของฉัน

### เปิด/ปิดใช้งานความสามารถในการเชื่อมต่อเครือข่าย

โดยค่าเริ่มต้น การเชื่อมต่อเครือข่าย Bluetooth* จะปิดใช้งาน ดังนั้นคุณต้องเปิดใช้งานเพื่ออนุญาตให้อุปกรณ์ที่เปิดใช้งาน Bluetooth* เริ่มต้นเชื่อมต่อกับคอมพิวเตอร์ของคุณ

วิธีเปิดการใช้งานการเชื่อมต่อเครือข่ายกับคอมพิวเตอร์ของคุณ เลือกช่องทำเครื่องหมาย เปิดการเชื่อมต่อเครือข่าย Bluetooth หากต้องการปิดการใช้งานการเชื่อมต่อเครือข่าย ให้ยกเลิกการทำเครื่องหมายในช่องทำเครื่องหมาย

## การตั้งค่าเสียง

หากต้องการจัดการการตั้งค่าเสียง Intel® PROSet/Wireless Software ให้เลือกแท็บ การตั้งค่าเสียง ในหน้าต่างการตั้งค่า Bluetooth ของฉัน

### เลือกอุปกรณ์เสียงสำหรับเล่น

Intel® PROSet/Wireless Software สามารถเล่นเสียงจากอุปกรณ์ที่เปิดการใช้งาน Bluetooth* เป็นอุปกรณ์เสียงตามค่าเริ่มต้น Windows ที่เชื่อมต่อกับคอมพิวเตอร์ของคุณ หากต้องการเปลี่ยนอุปกรณ์เล่นเสียง เลือกอุปกรณ์จากเมนูแบบหล่นลงใต้ ใช้อุปกรณ์นี้สำหรับการเล่นเสียง Bluetooth และคลิก ตกลง

### เปิดการใช้งานการป้องกันข้อมูลระบบจัดการการคัดลอกแบบอนุกรม (SCMS-T)

Intel® PROSet/Wireless Software ทำงานร่วมกับชุดหูฟังที่ได้รับการป้องกันโดยแผนการจัดการสิทธิ์ดิจิตอล (DRM) การป้องกันข้อมูล SCMS-T หากต้องการอนุญาตการเชื่อมต่อเสียงสำหรับอุปกรณ์ที่รองรับการป้องกันเนื้อหา SCMS-T เท่านั้น เลือกช่องทำเครื่องหมาย เชื่อมต่อกับอุปกรณ์เสียงหากสามารถรองรับการป้องกันข้อมูล SCMS-T เท่านั้น

### ปรับการทำงานของ Skype* ให้ตรงกับชุดหูฟังที่เลือก

Intel® PROSet/Wireless Software ทำการเปลี่ยนการโทรจาก Skype* ไปยังชุดหูฟัง Bluetooth* ที่เชื่อมต่อโดยอัตโนมัติ หากต้องการเปิดการใช้งานคุณสมบัตินี้ ตั้งค่าตัวเลือก เปิดการใช้งานการเปลี่ยน Skype* และเลือกชื่อชุดหูฟังเสียง Bluetooth* ที่เชื่อมต่อก่อนหน้านี้จากเมนูแบบหล่นลง

หมายเหตุ: ตัวเลือกนี้จะปิดใช้งาน หากไม่ได้ติดตั้งซอฟต์แวร์ Skype* ในคอมพิวเตอร์

## การตั้งค่าภาษา

วิธีเลือกภาษาสำหรับส่วนติดต่อผู้ใช้ Intel® PROSet/Wireless Software ให้เลือกแท็บ การตั้งค่าภาษา ในหน้าต่างการตั้งค่า Bluetooth ของฉัน เลือกภาษาจากเมนูแบบหล่นลง และคลิก ตกลง

หมายเหตุ: Intel® PROSet/Wireless Software จะพยายามเลือกภาษาของระบบ Windows สำหรับส่วนติดต่อผู้ใช้ หากภาษาของคุณไม่ได้รับการสนับสนุน ระบบจะเลือกภาษาอังกฤษเป็นภาษาเริ่มต้น

กลับด้านบน | กลับสู่เนื้อหา | เครื่องหมายการค้าและการปฏิเสธ