Takaisin sisällysluetteloon

# Sarjaporttien käyttäminen

Intel® PROSet/Wireless Software -ohjelmiston tarjoamia virtuaalisia sarjaportteja voidaan käyttää kaapelien korvaajina vanhoissa sovelluksissa, jotka vaativat toimiakseen sarjaporttiyhteyttä.

Kun virtuaalisen sarjaportin asetukset on määritetty, mitä tahansa vanhaa sovellusta voidaan käyttää kummassakin laitteessa virtuaalisen sarjaportin avulla samalla tavalla kuin kahden laitteen välissä olevan todellisen sarjaliitäntäkaapelin avulla.

Tuetut profiilit ja tehtävät:

- Serial Port Profile (SPP) -profiili, laitteet A ja B: mahdollistaa virtuaalisten tulo- ja lähtö-Com-porttien käyttämisen

Huomautus: Tiettyä laitetta varten asennettuja sarjaportteja voidaan käyttää tiedonsiirtoon vain kyseisen laitteen kanssa. Jos haluat määrittää sarjaporttiyhteyden muita Bluetooth*-laitteita varten, asenna lisää sarjaportteja.

### Virtuaalisen lähtö-Com-portin asentaminen

Asenna virtuaalinen lähtö-Com-portti seuraavasti:

1. Aseta laite löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Asenna-painiketta Tiedonsiirto-ryhmän Asenna sarjaportti -osassa.
   Ohjaimen määrittämisen jälkeen ikkuna päivittyy ja näyttää asennetut sarjaportit.

Voit poistaa virtuaalisen lähtö-Com-portin asennuksen napsauttamalla Poista asennus -painiketta Tiedonsiirto-ryhmän Asenna sarjaportti -osassa.

### Virtuaalisen tulo-Com-portin asentaminen

Asenna virtuaalinen tulo-Com-portti seuraavasti:

1. Napsauta hiiren kakkospainikkeella Oma Bluetooth -kuvaketta tehtäväpalkin ilmaisinalueella ja valitse sitten Oma Bluetooth -asetukset...
2. Valitse Oma Bluetooth -asetukset -ikkunassa Sarjaportin asetukset.
3. Napsauta Lisää...-painiketta virtuaalisten sarjaporttien luettelossa. Ohjaimen määrittämisen jälkeen ikkuna päivittyy ja näyttää asennetut sarjaportit.

Voit poistaa virtuaalisen tulo-Com-portin asennuksen napsauttamalla Poista -painiketta Oma Bluetooth -asetukset -ikkunan Sarjaportin asetukset -osassa.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet