Tilbage til Indhold

# Brug af netværk

Med Intel® PROSet/Wireless Software kan du oprette en almindelig TCP/IP-netværksforbindelse på din enhed. De fleste mobiltelefoner har Bluetooth*-netværkstjeneste. Med disse tjenester kan du oprette en almindelig TCP/IP-netværksforbindelse på din enhed.

Understøttede profiler og roller:

- PAN-PAN-U-klient (Personal Area Network Profile): Giver dig muligheden for at deltage i et eksisterende Bluetooth*-PAN-netværk eller oprette en punkt til punkt-forbindelse
- PAN-PAN-GN-gruppe-ad hoc-netværk (Personal Area Network Profile): Giver dig muligheden for at oprette et PAN-netværk med punkt til flere punkter
- DUN-dataterminal (Dial-Up Networking Profile): Giver dig muligheden for at oprette forbindelse til internettet ved hjælp af modemenheder med trådløs Bluetooth*-teknologi.
- FAX-dataterminal (Fax Profile): Giver dig muligheden for at sende faxmeddelelser med din enhed

I et Bluetooth*-netværk fungerer en af enhederne som server og en anden som klient. Serveren ejer netværket og sporer de enheder, der er tilsluttet det. Afhængigt af den rolle, som du vil tildele computeren, er der fire indstillinger i afsnittet Netværk i tjenestevisningen:

- Deltag i et lokalt Bluetooth-netværk - Din computer fungerer som netværksklient, og der kan kun være én aktiv netværksforbindelse ad gangen.
- Opret et lokalt Bluetooth-netværk - Din computer fungerer som server, og det er muligt at slutte flere enheder til netværket på samme tid.
- Få adgang til internettet via en opkaldsforbindelse - Din computer fungerer som dataterminal for at få adgang til internettet eller sende faxmeddelelse via din Bluetooth*-aktiverede enhed.
- Få adgang til et eksternt netværk via en Bluetooth-gateway - Din computer får adgang til det eksterne netværk, som din enhed giver mulighed for.

### Deltagelse i et netværk

Hvis du vil deltage i eller oprette et netværk på din enhed, skal du følge disse trin:

1. Sæt din enhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Tilslut i afsnittet Deltag i et lokalt Bluetooth-netværk eller Opret et lokalt Bluetooth-netværk i den gruppe for Netværk, som passer til den type netværk, som du gerne vil oprette eller deltage i.
   Du skal muligvis foretage yderligere handlinger på din enhed for at acceptere forbindelsen.

Så snart forbindelsen er oprettet, opdateres enhedsvinduet Min Bluetooth for at oplyse dig om den etablerede forbindelse. Samtidig deaktiveres knappen Tilslut i de andre afsnit af gruppen Netværk.

Hvis du vil afbryde netværksforbindelse på din enhed, skal du klikke på knappen Afbryd i afsnittet Deltag i et lokalt Bluetooth-netværk eller afsnittet Opret et lokalt Bluetooth-netværki gruppen Netværk.

### Sådan får du adgang til internettet via en opkaldsforbindelse

Hvis du vil have adgang til internettet via en opkaldsforbindelse, skal du følge disse trin:

1. Sæt din enhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Tilslut i afsnittet Få adgang til internettet via en opkaldsforbindelse i gruppen Netværk.
   Så snart modemdriveren er konfigureret, opdateres vinduet for at angive den nye Bluetooth*-opkaldsforbindelse.
   Du skal muligvis foretage yderligere handlinger på din enhed for at acceptere forbindelsen.
4. Klik på linket Ring... i afsnittet Få adgang til internettet via en opkaldsforbindelse for at konfigurere modemindstillingerne og få adgang til internettet.

Hvis du vil sende en faxmeddelelse, kan du konfigurere et faxprogram og bruge det installerede Bluetooth*-modem.

Hvis du vil stoppe med at bruge en eksisterende Bluetooth*-opkaldsforbindelse, skal du klikke på knappen Afinstaller i afsnittet Få adgang til internettet via en opkaldsforbindelse i gruppen Netværk.

### Sådan får du adgang til et eksternt netværk

Hvis du vil have adgang til et eksternt netværk på din enhed (der bruges som gateway), skal du følge disse trin:

1. Konfigurer et eksternt netværk på din enhed.
2. Sæt din enhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
3. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
4. Klik på knappen Tilslut i afsnittet Få adgang til eksternt netværk via en gateway i gruppen Netværk.
   Så snart forbindelsen er oprettet, opdateres enhedsvinduet Min Bluetooth for at oplyse dig om den etablerede forbindelse. Samtidig deaktiveres knappen Tilslut i de andre afsnit af gruppen Netværk. Du skal muligvis foretage yderligere handlinger på din enhed for at acceptere forbindelsen.
5. Åbn en internetbrowser for at få adgang til det eksterne netværk.

Hvis du vil afbryde forbindelse til et eksisterende netværk, skal du klikke på knappen Afbryd i afsnittet Få adgang til et eksternt netværk via en gateway i gruppen Netværk.

Tilbage til toppen | Tilbage til Indhold | Varemærker og ansvarsfraskrivelser