# Asentaminen, korjaaminen ja poistaminen

Tässä osassa kuvataan Intel® PROSet/Wireless Software -ohjelmiston asennus-, korjaus- ja poistotoimintoja.

## Asentaminen

Intel® PROSet/Wireless Software -ohjelmiston asennukseen vaaditaan Microsoft Windows Vista SP2- tai Windows 7 -käyttöjärjestelmään perustuva tietokone.

Käynnistä asennus ottamalla -laitteisto käyttöön ja käynnistämällä BluetoothSetup.exe asennuslevyltä. Ohjattu asennustoiminto tulee näyttöön.

Toimi ohjatun asennustoiminnon ohjeiden mukaan:

1. Valitse asennuskieli Valitse asennuksen kieli -valintaikkunan pudotusvalikosta ja napsauta OK-painiketta. Valmistellaan asennusta -ikkunassa näkyy edistymisen tila.
2. Valitse Tervetuloa-sivulta Seuraava.
3. Lue Käyttöoikeussopimus-sivulla oleva käyttöoikeussopimus, hyväksy se ja valitse Seuraava.
4. Muuta tarvittaessa kohdekansiota Kohdekansio-sivulla.
   Oletusasennuskansio on C:\Program Files\Intel\Bluetooth Profile Pack.
5. Käynnistä asennus valitsemalla ohjatusta Valmiina ohjelman asentamiseen -toiminnosta Asenna. Asennetaan Intel® PROSet/Wireless Software -ohjelmisto -ikkunassa näkyy asennuksen tila.
6. Kun asennus on päättynyt, valitse Valmis.
7. Asennuksen jälkeen Intel® PROSet/Wireless Software -ohjelmisto on käytettävissä ilmaisinalueen tehtäväpalkkikuvakevalikossa.

## Korjaaminen

Voit korjata Intel® PROSet/Wireless Software -ohjelmiston napsauttamalla Windowsin Ohjauspaneelin Ohjelmat-ryhmän Poista ohjelman asennus -linkkiä (tai kaksoisnapsauttamalla Ohjelmat ja toiminnot-kuvaketta). Valitse sovellusten luettelosta Intel® PROSet/Wireless Software -ohjelmisto, valitse Korjaa ja toimi ohjeiden mukaan. Viimeistele korjaus käynnistämällä järjestelmä uudelleen, jolloin kaikki muutokset otetaan käyttöön.

## Poistaminen

Voit poistaa Intel® PROSet/Wireless Software -ohjelmiston asennuksen napsauttamalla Windowsin Ohjauspaneelin Ohjelmat-ryhmän Poista ohjelman asennus -linkkiä (tai kaksoisnapsauttamalla Ohjelmat ja toiminnot-kuvaketta). Valitse sovellusten luettelosta Intel® PROSet/Wireless Software -ohjelmisto, valitse Poista asennus ja toimi ohjatun toiminnon ohjeiden mukaan. Viimeistele asennuksen poistaminen käynnistämällä järjestelmä uudelleen, jolloin kaikki jäljellä olevat tiedostot poistetaan.