Vissza a tartalomhoz

# Szoftver-licencszerződés

FONTOS TUDNIVALÓ AZ ÖSSZES FELHASZNÁLÓ ÉS FORGALMAZÓ SZÁMÁRA:

Az Intel vezeték nélküli LAN-adaptereinek fejlesztése, gyártása, tesztelése és minőségellenőrzése olyan módon történik, hogy az eszközök megfeleljenek a helyi és országos előírásoknak azokban a régiókban, ahová szánják és/vagy szállítják őket. Mivel a vezeték nélküli LAN-eszközök általában nem engedélyköteles eszközök, amelyek közös frekvenciatartományt használnak radarokkal, műholdakkal és egyéb engedélyköteles vagy nem engedélyköteles eszközökkel, ezért időnként szükség lehet a használat dinamikus észlelésére, kerülésére és korlátozására az ezen eszközökben okozott interferencia megelőzése érdekében. Sok esetben az Intel tesztadatokkal köteles igazolni a regionális és országos előírásoknak való megfelelőséget, mielőtt megkapná a tanúsítványt vagy engedélyt az eszközhöz. Az Intel vezeték nélküli LAN-adapterének EEPROM, firmware és illesztőprogram komponenseit úgy tervezték, hogy lehetővé tegyék a rádió működését befolyásoló paraméterek pontos szabályozását az elektromágneses (EMC-) megfelelőség biztosítása érdekében. Ezekbe korlátozás nélkül beleértendő az RF teljesítmény, a spektrumkihasználtság, a csatornapásztázás és az RF sugárzásnak való emberi kitettség.

Ezen okok miatt az Intel nem engedélyezi harmadik félnek a vezeték nélküli LAN-adapter bináris formátumban biztosított szoftvereinek (például az EEPROM és a firmware) bármilyen manipulálását. Ezen felül ha az Intel vezeték nélküli LAN-adapterével bármilyen jogosulatlan fél által módosított javítócsomagot, segédeszközt, vagy kódot (azaz az Intel által jóvá nem hagyott javítócsomagot, segédeszközt vagy kódot, ideértve a nyílt forráskódú módosításokat is) használ, az a következőket vonja maga után: (i) kizárólag Ön lesz felelős a termékek megfelelőségéért; (ii) az Intel semmilyen körülmények között nem vállal felelősséget a módosított termékekkel kapcsolatos problémákért, korlátozás nélkül ideértve a jótállási követeléseket és/vagy a nem megfelelőségből fakadó problémákat; valamint (iii) az Intel nem nyújt segítséget és nem is kötelezhető segítségnyújtásra harmadik félnek ilyen módosított termékekkel kapcsolatban.

Megjegyzés: Sok esetben a hatóságok a vezeték nélküli LAN-adaptereket "moduloknak" tekintik, és ennek megfelelően a teljes rendszer jóváhagyását azon tesztadatok beérkezéséhez és vizsgálatához kötik, amelyek igazolják, hogy az antennák és a rendszerkonfiguráció nem okozza a készülék elektromágneses kompatibilitásának (EMC) és rádiós működésének nem megfelelőségét.

[1] A Bluetooth a tulajdonosa névjegye, amelyet az Intel Corporation engedéllyel használ.

Vissza a tetejére | Vissza a tartalomhoz | Védjegyek és felelősségkizárás