Takaisin sisällysluetteloon

# Tiedostojen käsitteleminen

Intel® PROSet/Wireless Software -ohjelmiston avulla voit jakaa tietokoneessa olevia paikallisia kansioita muiden Bluetooth*-laitteiden kanssa, siirtää erityyppisiä tiedostoja tietokoneiden ja laitteiden välillä, luoda tai poistaa tiedostoja ja kansioita laitteissa sekä lähettää tiedostoja laitteeseen Tiedoston ohjattu lähetys Bluetooth-laitteeseen -toiminnolla Microsoft Office -valikosta.

Tuetut tiedostonsiirtoprofiilit ovat seuraavat:

- File Transfer Protocol (FTP), asiakasohjelma ja palvelin
- Object Push Profile (OPP), asiakasohjelma ja palvelin
- Basic Imaging Profile (BIP), palvelin
- Object Exchange (OBEX) 1.5 Single Response Mode (SRM)
- Object Push Profile (OPP) -asiakasohjelman Microsoft Office -integrointi
- Object Push Profile (OPP) -asiakasohjelman Microsoft Internet Explorer -integrointi

## Tiedostojen siirtäminen ja hallinta linkin välityksellä

Intel® PROSet/Wireless Software -ohjelmisto sisältää Windowsin Resurssienhallintaan integroidun näkymän laitteen tiedostojärjestelmästä, jonka avulla voidaan käyttää Bluetooth*-laitteessa olevia tiedostoja ja kansioita. Tämä on tehokkain tapa vaihtaa tiedostoja Bluetooth-etälaitteiden kanssa. Sen avulla voit

- selata laitteessa olevia tiedostoja ja kansioita
- siirtää tiedostoja tietokoneen ja laitteen välillä
- luoda tai poistaa kansioita laitteessa.

Kaikki nämä toiminnot voidaan suorittaa Resurssienhallintaa muistuttavassa vakiokäyttöliittymässä.

On kaksi perustapaa siirtää tiedostoja tietokoneen ja Bluetooth*-laitteen välillä:

- Tiedoston ohjattu lähetys Bluetooth-laitteeseen -toiminnon käyttäminen
- Selaa etäkansiota -toiminnon käyttäminen

## Tiedoston ohjattu lähetys Bluetooth-laitteeseen -toiminnon käyttäminen

Jos laitteessa ei ole Selaa-toimintoa tai jos pidät enemmän ohjatun toiminnon käyttämisestä, voit siirtää tiedostoja laitteeseen Tiedoston ohjattu lähetys Bluetooth-laitteeseen -toiminnolla.

Siirrä tiedosto Bluetooth*-etälaitteeseen Oma Bluetooth -ikkunasta seuraavasti:

1. Etsi laitteesi laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Lähetä...-painiketta Tiedostojen vaihto -ryhmän Lähetä tiedosto -osassa.
   Tiedoston ohjattu lähetys Bluetooth-laitteeseen -toiminto tulee näyttöön.
4. Kirjoita laitteeseen lähetettävän tiedoston nimi tai napsauta Selaa...-painiketta ja etsi tiedosto.
5. Aloita siirto napsauttamalla Seuraava-painiketta. Tiedostonsiirron edistymisikkuna tulee näyttöön, ja tiedosto lähetetään valittuun laitteeseen.
6. Jos laite vaatii vahvistuksen ennen siirron jatkamista, hyväksy siirto laitteessa.
7. Kun siirto on päättynyt, napsauta Lopeta-painiketta.

Tiedoston siirtäminen Lähetä Bluetoothiin -valikkotoiminnolla:

1. Napsauta lähetettävää tiedostoa hiiren kakkospainikkeella ja valitse valikosta Lähetä Bluetoothiin. Tiedoston ohjattu lähetys Bluetooth-laitteeseen -toiminto tulee näyttöön.
2. Siirry laitteen valintaan napsauttamalla Seuraava-painiketta.
3. Valitse kohdelaite ja napsauta Seuraava-painiketta. Jos laitteita ei ole näkyvissä, napsauta Päivitä-painiketta.
4. Tiedostonsiirron edistymisikkuna tulee näyttöön, ja tiedosto lähetetään valittuun laitteeseen.
5. Jos laite vaatii vahvistuksen ennen siirron jatkamista, hyväksy siirto laitteessa.
6. Kun siirto on päättynyt, napsauta Lopeta-painiketta.

## Selaa etäkansiota -toiminnon käyttäminen

Selaa etäkansiota -toiminto on tehokkain tapa siirtää tiedostoja laitteeseen tai laitteesta. Laitteen tiedostorakenne näkyy tavallisessa Windowsin Resurssienhallinnan näkymässä. Tässä ikkunassa voit suorittaa kaikki tavanomaiset tiedostotoiminnot samalla tavalla kuin tietokoneessa oleville paikallisille tiedostoille.

Voit käyttää jaettuja etätiedostoja ja -kansioita Selaa etäkansiota -toiminnolla seuraavasti:

1. Etsi laitteesi laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Selaa...-painiketta Tiedostojen vaihto -ryhmän Selaa etäkansiota -osassa.
4. Siirrä valitut tiedostot tai kansiot laitteeseen tai laitteesta Windowsin Resurssienhallinnan tavallisilla menetelmillä.

## Tiedostojen vastaanottaminen laitteesta tietokoneeseen

Kun toinen Bluetooth*-laite käynnistää tiedostonsiirron tietokoneeseen (esimerkiksi Lähetä Bluetoothilla -komennolla), näyttöön tulee Vastaanotetaan tiedostoja -sanomaikkuna, joka sisältää saapuvien tiedostojen oletuskohdepolun.

Huomautus: Tämä ikkuna tulee automaattisesti näyttöön silloin, jos laite käyttää tiedostonsiirtoon BIP- ja OPP-profiilia. Tavallisesti BIP-profiilia käytetään kuvien lähettämiseen langattomasta laitteesta tietokoneeseen.

Vastaanotetaan tiedostoja -ikkunassa voit muuttaa oletuskohdekansiota, jonne saapuvat tiedostot ja kuvat tallennetaan. Voit tehdä tämän seuraavasti:

1. Napsauta Selaa ja valitse sitten kansio.
2. Käynnistä tiedostonsiirto napsauttamalla polun valitsemisen jälkeen Hyväksy.
3. Jos olet vastaanottamassa useita tiedostoja, voit vahvistaa kaikki tiedostonsiirrot kerralla napsauttamalla Hyväksy kaikki -painiketta.
   Voit hylätä yksittäisen saapuvan tiedoston valitsemalla Hylkää ja kaikki saapuvat tiedostot valitsemalla Hylkää kaikki.
4. Kun siirto on päättynyt, kaksoisnapsauta vastaanotettua tiedostoa Vastaanotetut objektit -ikkunassa, jonka voit avata napsauttamalla hiiren kakkospainikkeella tehtäväpalkin ilmaisinalueen Oma Bluetooth -kuvaketta ja valitsemalla valikosta Vastaanotetut tiedostot -> Avaa vastaanottoikkuna.

## Paikallisen kansion jakaminen muiden laitteiden kanssa

Intel® PROSet/Wireless Software -ohjelmiston avulla voit jakaa tietokoneessa olevat kansiot muiden Bluetooth*-laitteiden kanssa. Tämä tehdään Bluetooth-asetukset-ikkunassa. Lisätietoja on kohdassa Tiedostonsiirtoasetukset.

## Tiedostojen lähettäminen Microsoft Officesta laitteeseen

Intel® PROSet/Wireless Software -ohjelmiston avulla voit siirtää Microsoft Office -asiakirjoja muihin Bluetooth*-laitteisiin. Tämä koskee seuraavia Microsoft Outlook-, Word-, Excel-, Access- ja PowerPoint-versioiden tiedostoja:

- Microsoft Office 2003
- Microsoft Office 2007
- Microsoft Office 2010

Voit lähettää avattuna olevan Microsoft Office -asiakirjan etälaitteeseen seuraavasti:

1. Käytettävän Microsoft Office -version mukaan valitse Lähetä Bluetoothiin valikosta tai työkalupalkista. Katso Microsoft Officen Ohjeesta, miten tämä tehdään.
   Tiedoston ohjattu lähetys Bluetooth-laitteeseen -toiminto tulee näyttöön.
2. Siirry laitteen valintaan napsauttamalla Seuraava-painiketta.
3. Valitse kohdelaite ja napsauta Seuraava-painiketta.
   Jos laitteita ei ole näkyvissä, napsauta Päivitä-painiketta.
4. Tiedostonsiirron edistymisikkuna tulee näyttöön, ja avattuna oleva asiakirja lähetetään valittuun laitteeseen.
5. Jos laite vaatii vahvistuksen ennen siirron jatkamista, hyväksy siirto laitteessa.
6. Kun siirto on päättynyt, napsauta Lopeta-painiketta.

## Tiedostojen lähettäminen Microsoft Internet Explorerista laitteeseen

Intel® PROSet/Wireless Software -ohjelmiston avulla voit siirtää web-sivuja muihin Bluetooth*-laitteisiin. Tämä koskee seuraavia Microsoft Internet Explorer -versioita:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

Voit lähettää avattuna olevan web-sivun etälaitteeseen seuraavasti:

1. Avaa päävalikossa Työkalut-valikko ja käynnistä Tiedoston ohjattu lähetys Bluetooth-laitteeseen valitsemalla Lähetä Bluetoothiin.
2. Tiedoston ohjattu lähetys Bluetooth-laitteeseen -toiminto tulee näyttöön.
3. Siirry laitteen valintaan napsauttamalla Seuraava-painiketta.
4. Valitse kohdelaite ja napsauta Seuraava-painiketta.
5. Jos laitteita ei ole näkyvissä, napsauta Päivitä-painiketta.
6. Tiedostonsiirron edistymisikkuna tulee näyttöön, ja avattuna oleva web-sivu lähetetään valittuun laitteeseen.
7. Jos laite vaatii vahvistuksen ennen siirron jatkamista, hyväksy siirto laitteessa.
8. Kun siirto on päättynyt, napsauta Lopeta-painiketta.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet