# Synkronisering af personlige oplysninger over Bluetooth

Et antal telefoner og andre Bluetooth-enheder giver adgang til kontakter og andre PIM (Personal Information Manager)-data med Bluetooth. Hvis enheden understøtter adgang til PIM-data over Bluetooth, er der en datasynkroniseringsgruppe tilgængelig i vinduet Funktioner og indstillinger for Bluetooth-enhed.

Med Intel® PROSet/Wireless-software kan du indlæse kontakter fra din enhed og gemme dem i en fil som en sikkerhedskopi, og du kan kopiere kontakter fra en fil til enheden (gendanne dem fra sikkerhedskopifilen).

Understøttede profiler og roller:

- SYNC-klient: giver dig mulighed for at sikkerhedskopiere og gendanne kontakter
- PBAP (Phone Book Access Profile)-klient: giver dig mulighed for at sikkerhedskopiere kontakter

Adgang til enheder, som understøtter både SYNC og PBAP-servere, gives kun til SYNC (da PBAP effektivt er et undersæt af SYNC).

## Sikkerhedskopiering og gendannelse af personlige kontaktoplysninger

Bemærk: Du kan kun sikkerhedskopiere eller gendanne den komplette kontaktdatabase på enheden.

Sådan starter du sikkerhedskopiering af PIM-data:

1. Klik på linket Tag sikkerhedskopi af PIM-data med SYNC, vælg navnet på sikkerhedskopien, og klik på Gem i dialogboksen Gem som fil.
2. Intel® PROSet/Wireless-softwaren begynder sikkerhedskopieringsprocessen.
   Der vises status og en fuldførelsesmeddelelse for PIM-sikkerhedskopieringen, når dataene bliver gemt i den valgte fil.
3. Du kan gendanne kontakterne ved at vælge Gendan PIM-data med SYNC, vælge en tidligere gemt kildefil til kontakter og klikke på Åbn i dialogboksen Åbn.
   Bemærk: Tjenesten Gendan PIM-data med SYNC er ikke tilgængelig, hvis enheden ikke understøtter SYNC-profilen.

Intel® PROSet/Wireless-softwaren begynder gendannelsesprocessen. Der vises status og en fuldførelsesmeddelelse for PIM-gendannelsen, når dataene bliver gendannet på den tilsluttede enhed.