# Εγκατάσταση, επιδιόρθωση και κατάργηση

Αυτή η ενότητα περιγράφει τις διαδικασίες εγκατάστασης, επιδιόρθωσης και αφαίρεσης του λογισμικού Intel® PROSet/Wireless Software.

## Εγκατάσταση

Για να εγκαταστήσετε το λογισμικό Intel® PROSet/Wireless Software, χρειάζεστε υπολογιστή (PC) με λειτουργικό σύστημα Microsoft Windows Vista SP2 ή Windows 7.

Για να ξεκινήσετε την εγκατάσταση, ενεργοποιήστε το υλικό και εκκινήστε το αρχείο BluetoothSetup.exe από το δίσκο εγκατάστασης. Θα εμφανιστεί ο Οδηγός εγκατάστασης.

Ακολουθήστε τα βήματα που σας υποδεικνύει ο Οδηγός εγκατάστασης:

1. Επιλέξτε τη γλώσσα εγκατάστασης από την αναπτυσσόμενη λίστα στο πλαίσιο διαλόγου Επιλογή γλώσσας εγκατάστασης και κάντε κλικ στο κουμπί OK. Εμφανίζεται το παράθυρο "Προετοιμασία για εγκατάσταση" που δείχνει την πρόοδο της διαδικασίας.
2. Κάντε κλικ στο κουμπί Επόμενο στη σελίδα Καλώς ήρθατε.
3. Διαβάστε τη σύμβαση άδειας χρήσης στη σελίδα Άδεια χρήσης και αποδεχτείτε την και, κατόπιν, κάντε κλικ στο κουμπί Επόμενο.
4. Εάν είναι απαραίτητο, αλλάξτε το φάκελο προορισμού στη σελίδα Φάκελος προορισμού.
   Ο προεπιλεγμένος φάκελος προορισμού εγκατάστασης είναι "C:\Program Files\Intel\Bluetooth Profile Pack".
5. Στον οδηγό Έτοιμο για εγκατάσταση του προγράμματος, κάντε κλικ στο κουμπί Εγκατάσταση για να ξεκινήσει η διαδικασία εγκατάστασης. Εμφανίζεται το παράθυρο "Εγκατάσταση του Intel® PROSet/Wireless Software", που δείχνει την πρόοδο της εγκατάστασης.
6. Όταν η διαδικασία εγκατάστασης ολοκληρωθεί, κάντε κλικ στο κουμπί Τέλος.
7. Μετά την ολοκλήρωση της εγκατάστασης, το λογισμικό Intel® PROSet/Wireless Software είναι διαθέσιμο από το μενού του εικονιδίου Bluetooth στην περιοχή ειδοποιήσεων.

## Επιδιόρθωση

Για να επιδιορθώσετε το λογισμικό Intel® PROSet/Wireless Software, κάντε κλικ στη σύνδεση Κατάργηση εγκατάστασης προγράμματος στην ομάδα Προγράμματα (ή κάντε διπλό κλικ στο εικονίδιο Προγράμματα και δυνατότητες) του Πίνακα ελέγχου των Windows. Επιλέξτε το λογισμικό Intel® PROSet/Wireless Software στη λίστα εφαρμογών, κάντε κλικ στο κουμπί Επιδιόρθωση και ακολουθήστε τις οδηγίες που εμφανίζονται. Για να ολοκληρωθεί η επιδιόρθωση, επανεκκινήστε το σύστημα – όλες οι αλλαγές θα τεθούν σε ισχύ μετά την επανεκκίνηση.

## Κατάργηση

Για να καταργήσετε την εγκατάσταση του λογισμικού Intel® PROSet/Wireless Software, κάντε κλικ στη σύνδεση Κατάργηση εγκατάστασης προγράμματος στην ομάδα Προγράμματα (ή κάντε διπλό κλικ στο εικονίδιο Προγράμματα και δυνατότητες) του Πίνακα ελέγχου των Windows. Επιλέξτε το λογισμικό Intel® PROSet/Wireless Software στη λίστα εφαρμογών, κάντε κλικ στο κουμπί Κατάργηση εγκατάστασης και ακολουθήστε τις υποδείξεις του Οδηγού που εμφανίζεται. Για να ολοκληρωθεί η κατάργηση της εγκατάστασης, επανεκκινήστε το σύστημα – όλα τα αρχεία που έχουν απομείνει θα διαγραφούν.