Επιστροφή στα Περιεχόμενα

# Εγκατάσταση, επιδιόρθωση και κατάργηση εγκατάστασης

Αυτή η ενότητα περιγράφει τις διαδικασίες εγκατάστασης, επιδιόρθωσης και κατάργησης εγκατάστασης του λογισμικού Intel® PROSet/Wireless Software.

## Εγκατάσταση

Για να εγκαταστήσετε το λογισμικό Intel® PROSet/Wireless Software, χρειάζεστε έναν υπολογιστή με λειτουργικό σύστημα Microsoft Windows XP SP3 32-bit ή Windows XP SP2 64-bit.

Για να ξεκινήσετε την εγκατάσταση, ενεργοποιήστε το υλικό και εκκινήστε το αρχείο BluetoothSetup.exe από το δίσκο εγκατάστασης. Θα εμφανιστεί ο Οδηγός εγκατάστασης.

Ακολουθήστε τα βήματα που σας υποδεικνύει ο Οδηγός εγκατάστασης:

1. Επιλέξτε τη γλώσσα εγκατάστασης από την αναπτυσσόμενη λίστα στο πλαίσιο διαλόγου Επιλογή γλώσσας εγκατάστασης και κάντε κλικ στο κουμπί OK. Εμφανίζεται το παράθυρο "Προετοιμασία εγκατάστασης", το οποίο δείχνει την πρόοδο της διαδικασίας.
2. Κάντε κλικ στο κουμπί Επόμενο" στη σελίδα Καλώς ορίσατε.
3. Διαβάστε τη σύμβαση άδειας χρήσης στη σελίδα Σύμβαση άδειας χρήσης και αποδεχτείτε την και, κατόπιν, κάντε κλικ στο κουμπί Επόμενο.
4. Εάν είναι απαραίτητο, αλλάξτε το φάκελο προορισμού στη σελίδα Φάκελος προορισμού
   . Ο προεπιλεγμένος φάκελος προορισμού είναι "C:\Program Files\Intel\Bluetooth".
5. Στον οδηγό "Έτοιμο για εγκατάσταση του προγράμματος", κάντε κλικ στο κουμπί Εγκατάσταση για να ξεκινήσει η διαδικασία εγκατάστασης. Εμφανίζεται το παράθυρο "Εγκατάσταση του λογισμικού Intel® PROSet/Wireless Software...", που δείχνει την πρόοδο της εγκατάστασης.
6. Όταν η διαδικασία εγκατάστασης ολοκληρωθεί, κάντε κλικ στο κουμπί Τέλος.
7. Αφού ολοκληρωθεί η εγκατάσταση, το λογισμικό Intel® PROSet/Wireless Software είναι διαθέσιμο από το μενού του εικονιδίου "Το Bluetooth μου" στην περιοχή ειδοποιήσεων.

## Επιδιόρθωση

Για να επιδιορθώσετε το λογισμικό Intel® PROSet/Wireless Software, εκτελέστε τον Οδηγό εγκατάστασης από το μενού Προσθαφαίρεση προγραμμάτων του Πίνακα ελέγχου των Windows και ακολουθήστε τις οδηγίες που σας παρέχει ο Οδηγός. Για να ολοκληρωθεί η επιδιόρθωση, επανεκκινήστε το σύστημα - όλες οι αλλαγές θα τεθούν σε ισχύ μετά την επανεκκίνηση.

## Κατάργηση εγκατάστασης

Για να καταργήσετε την εγκατάσταση του λογισμικού Intel® PROSet/Wireless Software, εκτελέστε τον Οδηγό κατάργησης εγκατάστασης από το μενού Προσθαφαίρεση προγραμμάτων του Πίνακα ελέγχου των Windows και ακολουθήστε τις οδηγίες που σας παρέχει ο Οδηγός. Για να ολοκληρωθεί η κατάργηση της εγκατάστασης, επανεκκινήστε το σύστημα - όλα τα αρχεία που έχουν απομείνει θα διαγραφούν.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών