กลับสู่เนื้อหา

# การปรับข้อมูลส่วนบุคคลให้ตรงกัน

โทรศัพท์และอุปกรณ์ที่เปิดการใช้งาน Bluetooth* อื่นๆ จำนวนมากช่วยให้สามารถเข้าถึงรายชื่อและข้อมูลตัวจัดการข้อมูลส่วนบุคคล (PIM) อื่นๆ โดยใช้เทคโนโลยีไร้สาย Bluetooth* หากอุปกรณ์รองรับการเข้าถึงข้อมูล PIM ผ่าน Bluetooth* กลุ่ม การปรับข้อมูลให้ตรงกัน จะพร้อมใช้งานในหน้าต่างอุปกรณ์ Bluetooth ของฉัน

ด้วย Intel® PROSet/Wireless Software คุณสามารถอ่านข้อมูลรายชื่อจากอุปกรณ์ของคุณและบันทึกในแฟ้มเพื่อสำรองข้อมูล และเขียนรายชื่อจากแฟ้มไปยังอุปกรณ์ (เรียกคืนรายชื่อจากแฟ้มสำรองข้อมูล)

โปรไฟล์และบทบาทที่รองรับ:

- ไคลเอนต์ SYNC: ช่วยให้คุณสำรองข้อมูลและเรียกคืนรายชื่อ
- ไคลเอนต์โปรไฟล์การเข้าถึงสมุดโทรศัพท์ (PBAP): ช่วยให้คุณสำรองข้อมูลรายชื่อ

## การสำรองข้อมูลและการเรียกคืนข้อมูลการติดต่อส่วนบุคคล

หมายเหตุ: สามารถสำรองข้อมูลหรือเรียกคืนบนอุปกรณ์เฉพาะฐานข้อมูลรายชื่อที่สมบูรณ์เท่านั้น

หากต้องการเริ่มการสำรองข้อมูล PIM ให้ทำดังนี้

1. ค้นหาอุปกรณ์ของคุณในรายการอุปกรณ์: เปิดหน้าต่าง Bluetooth ของฉัน หากอุปกรณ์ของคุณไม่ปรากฏขึ้น ให้ทำการค้นหาอุปกรณ์
2. ดับเบิลคลิกที่ไอคอนอุปกรณ์เพื่อเปิดหน้าต่างอุปกรณ์ Bluetooth ของฉันที่แสดงบริการที่พร้อมใช้งานทั้งหมด
3. คลิกปุ่ม สำรองข้อมูล... ในส่วน ทำข้อมูล PIM ให้ตรงกันด้วย SYNC หรือ ทำข้อมูล PIM ให้ตรงกันกับการเข้าถึงสมุดโทรศัพท์ ในกลุ่ม การปรับข้อมูลให้ตรงกัน เลือกชื่อแฟ้มสำรองข้อมูลรายชื่อและคลิก บันทึก บนกล่องโต้ตอบ บันทึกเป็นแฟ้ม
4. คุณอาจจำเป็นต้องอนุมัติการเข้าถึงข้อมูลบนอุปกรณ์ของคุณก่อนที่การสำรองข้อมูลจะสามารถดำเนินการต่อไปได้
5. Intel® PROSet/Wireless Software จะเริ่มขั้นตอนการสำรองข้อมูล ตัวบ่งชี้ความคืบหน้าในการสำรองข้อมูล PIM และข้อความแจ้งการดำเนินการเสร็จสมบูรณ์จะปรากฏขึ้นหลังจากข้อมูลถูกบันทึกในแฟ้มที่เลือก

หากต้องการเริ่มการคืนค่าข้อมูล PIM ให้ทำดังนี้

1. คลิกปุ่ม คืนค่าข้อมูล... ในส่วน ทำข้อมูล PIM ให้ตรงกันด้วย SYNC ในกลุ่ม การปรับข้อมูลให้ตรงกัน เลือกแฟ้มที่มาที่บันทึกก่อนหน้านี้สำหรับรายชื่อและคลิก เปิด ในกล่องโต้ตอบ เปิด

Intel® PROSet/Wireless Software จะเริ่มขั้นตอนการเรียกคืน ตัวบ่งชี้ความคืบหน้าในการเรียกคืนข้อมูล PIM และข้อความแจ้งการดำเนินการเสร็จสมบูรณ์จะปรากฏขึ้นหลังจากข้อมูลถูกเรียกคืนไปยังอุปกรณ์ที่เชื่อมต่อ

กลับด้านบน | กลับสู่เนื้อหา | เครื่องหมายการค้าและการปฏิเสธ