Tilbage til Indhold

# Synkronisering af personlige oplysninger

Et antal telefoner og andre Bluetooth*-aktiverede enheder giver adgang til kontakter og andre PIM-data (Personal Information Manager) ved hjælp af trådløs Bluetooth*-teknologi. Hvis enheden understøtter adgang til PIM-data via Bluetooth*, er der en datasynkroniseringsgruppe tilgængelig i enhedsvinduet Min Bluetooth.

Med Intel® PROSet/Wireless Software kan du indlæse kontakter fra din enhed og gemme dem i en fil som en sikkerhedskopi, og du kan kopiere kontakter fra en fil til enheden (gendanne dem fra sikkerhedskopifilen).

Understøttede profiler og roller:

- SYNC-klient: giver dig mulighed for at sikkerhedskopiere og gendanne kontaktpersoner
- PBAP (Phone Book Access Profile)-klient: giver dig mulighed for at sikkerhedskopiere kontaktpersoner

## Sikkerhedskopiering og gendannelse af personlige kontaktoplysninger

Bemærk: Du kan kun sikkerhedskopiere eller gendanne den komplette kontaktdatabase på enheden.

Sådan starter du sikkerhedskopiering af PIM-data:

1. Find din enhed i enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
3. Klik på knappen Sikkerhedskopi... i afsnittet Synkronisering af PIM-data med SYNC eller Synkronisering af PIM-data med Phone Book Access i gruppen Datasynkronisering, vælg navnet på filen til sikkerhedskopiering af kontaktpersoner, og klik på Gem i dialogboksen Gem som fil.
4. Du skal muligvis godkende adgang til dataene på enheden, før sikkerhedskopieringen kan fortsætte.
5. Intel® PROSet/Wireless Software begynder sikkerhedskopieringsprocessen. Der vises status og en fuldførelsesmeddelelse for PIM-sikkerhedskopieringen, når dataene bliver gemt i den valgte fil.

Sådan starter du gendannelsen af PIM-data:

1. Klik på knappen Gendan... i sektionen Synkronisering af PIM-data med SYNC i gruppen Datasynkronisering, vælg en kildefil til kontaktpersoner, som er gemt tidligere, og klik på Åbn i dialogboksen Åbn .

Intel® PROSet/Wireless Software begynder gendannelsesprocessen. Der vises status og en fuldførelsesmeddelelse for PIM-gendannelsen, når dataene bliver gendannet på den tilsluttede enhed.

Tilbage til toppen | Tilbage til Indhold | Varemærker og ansvarsfraskrivelser