Vissza a tartalomhoz

# Kezelés és konfigurálás

Az Intel® PROSet/Wireless Software a Bluetooth tálcaikonnal megnyitható alkalmazásból konfigurálhatja és kezelheti. Ha a Bluetooth tálcaikonra kattint, az alábbiakra van lehetősége:

- Bluetooth megnyitása - Megnyithatja az Intel® PROSet/Wireless Software ablakát.
- Fogadott fájlok - A Fogadott fájlok megnyitása és a Fogadás ablak megnyitása menüpontokat tartalmazza a fogadott fájlok kezeléséhez.
- Bluetooth-beállítások - Módosíthatja a Bluetooth*-beállításokat.
- Bluetooth letiltása - Engedélyezheti/letilthatja a Bluetooth* vezeték nélküli adaptert.
- Névjegy... - Megtekintheti a szoftververzióra vonatkozó információkat.

## A Bluetooth tálcaikon állapotai

A Bluetooth tálcaikon információval szolgál az hardver állapotáról.

Megjelenés | Állapot
Nincs ikon | Az hardver nincs csatlakoztatva, vagy nem ismeri fel a számítógép.
Folyamatos piros | Az hardver le van tiltva.
Folyamatos fehér | Az hardver engedélyezve van, és használatra kész.
Villogó fehér | Az Intel® PROSet/Wireless Software keresési módban van, és eszközöket keres.
Folyamatos zöld | Az Intel® PROSet/Wireless Software használatban van, és legalább egy eszközhöz csatlakozik.
Villogó zöld | Az Intel® PROSet/Wireless Software keresési módban van, és elérhető szolgáltatásokat keres egy eszközön.

## Bluetooth-beállítások...

A Bluetooth-beállítások ablak megnyitásához kattintson a jobb gombbal a Bluetooth tálcaikonra, és válassza a Bluetooth-beállítások menüpontot, vagy kattintson a Bluetooth-feladatok eszköztár Bluetooth-beállítások elemére.

## Általános beállítások

Az Intel® PROSet/Wireless Software általános beállításainak kezeléséhez kattintson a Bluetooth-beállítások ablakban az Általános beállítások fülre.

### A számítógép nevének módosítása

Az alábbi lépésekkel módosíthatja a számítógép más Bluetooth*-eszközök számára megjelenő nevét:

1. Írja be a számítógép nevét a lap tetején lévő mezőbe.
2. Kattintson az OK gombra.
   A program módosítja a számítógép más eszközök számára megjelenő nevét.

### A számítógép eszköztípusának módosítása

Az alábbi lépésekkel állíthatja be a számítógép más Bluetooth*-eszközök számára megjelenő eszköztípusát:

1. A lap tetején található legördülő menüből válassza ki a számítógép eszköztípusát.
2. Kattintson az OK gombra.
   A program módosítja a számítógép más eszközök számára megjelenő eszköztípusát.

### A számítógép láthatóvá/láthatatlanná tétele más Bluetooth*-eszközök számára

A számítógép más eszközök számára láthatóvá/láthatatlanná tételéhez jelölje be A számítógép megtalálásának engedélyezése más Bluetooth-eszközök számára jelölőnégyzetet, illetve törölje a jelet a jelölőnégyzetből.

### A Bluetooth tálcaikon engedélyezése/letiltása

A Bluetooth tálcaikon engedélyezéséhez/letiltásához jelölje be a Bluetooth ikon megjelenítése a tálcán jelölőnégyzetet, illetve törölje a jelet a jelölőnégyzetből.

### A kapcsolatról értesítő buborékok engedélyezése/letiltása

A kapcsolatról értesítő buborékok be-, illetve kikapcsolásához jelölje be az Értesítést kérek a Bluetooth-kapcsolatokról jelölőnégyzetet, illetve törölje a jelet a jelölőnégyzetből.

## Fájlátviteli beállítások

Az Intel® PROSet/Wireless Software fájlátviteli beállításainak kezeléséhez kattintson a Bluetooth-beállítások ablakban a Fájlátviteli beállítások fülre.

### A fogadott fájlok alapértelmezett mappájának beállítása

A fogadott fájlok mentésére használt alapértelmezett mappát az alábbi lépésekkel választhatja ki:

1. Kattintson a Fájlátviteli beállítások lap Tallózás... gombjára.
2. Válassza ki az alapértelmezett mappát.
3. Kattintson az OK gombra.
   A program módosítja a fogadott fájlok mentésére használt alapértelmezett mappát.

### Fájlmegosztás engedélyezése/letiltása

A számítógépről történő fájlmegosztás engedélyezéséhez jelölje be a Saját fájlok más Bluetooth-eszközökkel való megosztásának engedélyezése jelölőnégyzetet. A fájlmegosztás letiltásához törölje a jelet a jelölőnégyzetből.

## Soros port beállításai

A számítógépen lévő virtuális soros portok kezeléséhez kattintson a Bluetooth-beállítások ablakban a Soros port beállításai fülre. Egyetlen oldalon látható az összes konfigurált, az Intel® PROSet/Wireless Software által létrehozott soros port.

### Bejövő soros portok felvétele

Az Intel® PROSet/Wireless Software lehetővé teszi, hogy bejövő soros portokat is megadjon a számítógépen. A bejövő soros portokkal bármilyen Bluetooth*-eszköz kezdeményezhet soros porti kapcsolatot a számítógéppel (ellentétben a kimenő soros portokkal, amelyek adott eszközre vannak konfigurálva).

A bejövő virtuális COM-port konfigurálásáról a Soros portok használata című részben olvashat.

## Hálózati beállítások

Az Intel® PROSet/Wireless Software hálózati beállításainak kezeléséhez kattintson a Bluetooth-beállítások ablakban a Hálózati beállítások fülre.

### A hálózatkezelés engedélyezése/letiltása

Alapértelmezés szerint a Bluetooth*-hálózatkezelés le van tiltva, ezért engedélyeznie kell, hogy más Bluetooth*-eszközök hálózati kapcsolatot létesíthessenek a számítógéppel.

A számítógépen való hálózatkezelés engedélyezéséhez jelölje be a Bluetooth-hálózat engedélyezése jelölőnégyzetet. A hálózatkezelés letiltásához törölje a jelet a jelölőnégyzetből.

## Hangbeállítások

Az Intel® PROSet/Wireless Software hangbeállításainak kezeléséhez kattintson a Bluetooth-beállítások ablakban a Hangbeállítások fülre.

### Eszköz kiválasztása a hanglejátszáshoz

Az Intel® PROSet/Wireless Software képes zenét lejátszani Bluetooth*-eszközről a számítógéphez csatlakoztatott alapértelmezett Windows-hangeszközökön. A hanglejátszási eszköz módosításához válasszon eszközt az Ennek az eszköznek a használata Bluetooth-hanglejátszáshoz legördülő menüből, majd kattintson az OK gombra.

### A Serial Copy Management System (SCMS-T) tartalomvédelem engedélyezése

Az Intel® PROSet/Wireless Software támogatja az SCMS-T típusú DRM-tartalomvédelmet használó fejbeszélőket. Ha csak olyan hangeszközök csatlakozását szeretné engedélyezni, amelyek támogatják az SCMS-T tartalomvédelmet, jelölje be a Csak akkor csatlakozzon hangeszközhöz, ha az támogatja az SCMS-T tartalomvédelmet jelölőnégyzetet.

### A Skype*-működés szinkronizálása a kiválasztott fejbeszélővel

Az Intel® PROSet/Wireless Software automatikusan átkapcsolja a Skype*-hívásokat a csatlakoztatott Bluetooth*-fejbeszélőkre. Ezen funkció engedélyezéséhez jelölje be a Skype*-ra való átkapcsolás engedélyezése jelölőnégyzetet, és válassza ki valamelyik korábban csatlakoztatott Bluetooth*-fejbeszélőt a legördülő listából.

Megjegyzés: Ez a lehetőség le van tiltva, ha a Skype* program nincs telepítve a számítógépre.

## Nyelvi beállítások

Az Intel® PROSet/Wireless Software kezelőfelülete által használt nyelv kiválasztásához kattintson a Bluetooth-beállítások ablakban a Nyelvi beállítások fülre, válasszon nyelvet a legördülő menőből, majd kattintson az OK gombra.

Megjegyzés: Az Intel® PROSet/Wireless Software megpróbálja a Windows nyelvét választani a kezelőfelület számára. Ha ez a nyelv nem érhető el, akkor alapértelmezés szerint az angol nyelvet választja.

Vissza a tetejére | Vissza a tartalomhoz | Védjegyek és felelősségkizárás