# การทำงานกับไฟล์บน Bluetooth

ด้วย Intel® PROSet/Wireless Software คุณสามารถใช้งานโฟลเดอร์ในคอมพิวเตอร์ของคุณร่วมกับอุปกรณ์ Bluetooth อื่นๆ ถ่ายโอนไฟล์ประเภทต่างๆ ระหว่างคอมพิวเตอร์กับอุปกรณ์ Bluetooth สร้างหรือลบไฟล์และโฟลเดอร์บนอุปกรณ์ Bluetooth ใช้ Send-To Wizard จากเมนู Microsoft Office เพื่อส่งไฟล์ไปยังอุปกรณ์ Bluetooth

โปรไฟล์การถ่ายโอนไฟล์ที่สนับสนุนมีดังต่อไปนี้

- ไคลเอนต์และเซิร์ฟเวอร์โปรโตคอลการถ่ายโอนไฟล์ (FTP)
- เซิร์ฟเวอร์โปรไฟล์การสร้างภาพพื้นฐาน (BIP)
- โหมดการตอบครั้งเดียว (SRM) การแลกเปลี่ยนข้อมูล (OBEX) 1.5
- โปรไฟล์ OBEX ทั้งหมดมีความสามารถ 3.0+HS (ความเร็วสูง)
- การรวม Microsoft Office สำหรับไคลเอนต์การส่งข้อมูล (OPP)

หากอุปกรณ์ Bluetooth ระยะไกลสนับสนุน Bluetooth 3.0 + มาตรฐาน HS การดำเนินการโอนไฟล์ส่วนใหญ่จะดำเนินการโดยอัตโนมัติในโหมดความเร็วสูงโดยใช้อะแดปเตอร์ WiFi

## การถ่ายโอนและการจัดการไฟล์บนลิงก์ Bluetooth

การเข้าถึงไฟล์และโฟลเดอร์บนอุปกรณ์ Bluetooth Intel® PROSet/Wireless Software นำเสนอมุมมองรวม Windows Explorer ของระบบไฟล์ในอุปกรณ์ Bluetooth นี่คือวิธีที่มีประสิทธิภาพมากที่สุดในการแลกเปลี่ยนไฟล์ด้วยอุปกรณ์ Bluetooth จากระยะไกล การใช้วิธีนี้จะทำให้คุณสามารถ

- เปิดดูไฟล์และโฟลเดอร์บนอุปกรณ์ Bluetooth
- ถ่ายโอนไฟล์ระหว่างคอมพิวเตอร์ของคุณกับอุปกรณ์ Bluetooth
- สร้างหรือลบโฟลเดอร์บนอุปกรณ์ Bluetooth

การดำเนินการทั้งหมดเหล่านี้สามารถทำได้ในส่วนต่อประสานเหมือนกับ Explorer

สามารถเข้าถึงไฟล์และโฟลเดอร์ระยะไกลได้ 2 วิธี ได้แก่

1. คลิก เปิดดูโฟลเดอร์ระยะไกล ในกลุ่ม การแลกเปลี่ยนไฟล์ ของหน้าต่างการใช้งานและการตั้งค่าอุปกรณ์ Bluetooth
2. คลิกที่โฟลเดอร์เสมือนที่มีชื่ออุปกรณ์ Bluetooth ใน Windows Explorer (คอมพิวเตอร์ กลุ่ม อื่นๆ) โฟลเดอร์เสมือนนี้ถูกสร้างขึ้นอัตโนมัติสำหรับอุปกรณ์ Bluetooth ทุกเครื่องที่เพิ่มที่มีคุณสมบัติเซิร์ฟเวอร์ FTP ของ Bluetooth

ในทุกกรณี โครงสร้างไฟล์ของอุปกรณ์ Bluetooth เครื่องนี้จะปรากฏในมุมมองปกติของ Windows Explorer ภายในหน้าต่างนี้ คุณสามารถทำงานไฟล์ปกติทั้งหมดด้วยวิธีเดียวกับที่ทำกับไฟล์ในคอมพิวเตอร์ของคุณ

หมายเหตุ: ระหว่างการแลกเปลี่ยนข้อมูล OBEX อุปกรณ์ระยะไกลอาจขอรหัสผ่าน รหัสผ่านอาจต้องป้อนเป็นข้อมูลตัวอักษรและแสดงต่อผู้ใช้ รหัสนี้ใช้ได้เฉพาะการเชื่อมต่อ OBEX ที่อยู่ใกล้ระหว่างการสื่อสารของสองอุปกรณ์ผ่าน Bluetooth หากอุปกรณ์ระยะไกลขอรหัสผ่านดังกล่าว จะมีข้อความปรากฏให้ผู้ใช้ป้อนรหัสผ่าน ทั้งสองอุปกรณ์ต้องมีรหัสผ่านเหมือนกันเพื่อตรวจสอบความถูกต้องในการเชื่อมต่อ OBEX และให้การเชื่อมต่อทำงานได้ หากรหัสผ่านไม่เหมือนกัน การเชื่อมต่อจะสิ้นสุดลง

## การใช้งานโฟลเดอร์ในเครื่องสำหรับอุปกรณ์ Bluetooth อื่นๆ

การใช้ Intel® PROSet/Wireless Software จะทำให้คุณสามารถใช้งานโฟลเดอร์บนคอมพิวเตอร์ของคุณร่วมกับอุปกรณ์ Bluetooth อื่นๆ ซึ่งสามารถทำได้โดยใช้หน้าต่างการตั้งค่า Bluetooth โปรดดูรายละเอียดเพิ่มเติมที่ส่วน การกำหนดค่าโฟลเดอร์ที่ใช้งานร่วมกัน

## การส่งไฟล์จาก Microsoft Office ไปยังอุปกรณ์ Bluetooth

การใช้ Intel® PROSet/Wireless Software จะทำให้คุณสามารถถ่ายโอนไฟล์ในโปรแกรม Microsoft Ofice ไปยังอุปกรณ์ Bluetooth อื่นๆ ซึ่งสามารถทำได้สำหรับ Microsoft Word, Excel, Access และ Power Point ในเวอร์ชันต่อไปนี้

- Microsoft Office 2003
- Microsoft Office 2007
- Microsoft Office 2010

หากต้องการส่งและเปิดเอกสาร Microsoft Office ไปยังอุปกรณ์ Bluetooth ระยะไกล

1. ขึ้นอยู่กับเวอร์ชันของ Microsoft Office ที่คุณใช้ เลือกการดำเนินการ ส่งไปยัง Bluetooth ในเมนูหรือแถบเครื่องมือ โปรดดูวิธีใช้ Microsoft Office สำหรับคำอธิบายวิธีดำเนินการนี้ หน้าต่างการถ่ายโอนไฟล์ของ Bluetooth จะปรากฏขึ้น
2. หลังจากหน้าต่างการถ่ายโอนไฟล์ของ Bluetooth เปิด เลือกอุปกรณ์ Bluetooth ปลายทางและคลิกปุ่ม ถัดไป
3. หน้าต่างความคืบหน้าในการถ่ายโอนไฟล์จะปรากฏขึ้น และเอกสารที่เปิดอยู่ปัจจุบันจะถูกส่งไปยังอุปกรณ์ Bluetooth ที่เลือก คุณจะได้รับแจ้งว่าการดำเนินการนี้เสร็จสิ้นแล้ว

## การรับไฟล์จากอุปกรณ์ Bluetooth ไปยังคอมพิวเตอร์

เมื่ออุปกรณ์ Bluetooth เครื่องอื่นเริ่มถ่ายโอนไฟล์ไปยังคอมพิวเตอร์ของคุณ (เช่น โดยการใช้คำสั่ง ส่งผ่าน Bluetooth) หน้าต่างข้อความ กำลังรับไฟล์ จะปรากฏขึ้นเพื่อแสดงพาธปลายทางตามค่าเริ่มต้นสำหรับไฟล์ที่กำลังเข้ามา

หมายเหตุ: หน้าต่างนี้จะปรากฏขึ้นอัตโนมัติหากอุปกรณ์ Bluetooth ใช้โปรไฟล์ BIP สำหรับการถ่ายโอนไฟล์เท่านั้น โดยปกติแล้ว โปรไฟล์นี้ใช้เพื่อส่งภาพจากโทรศัพท์มือถือไปยังคอมพิวเตอร์ หากต้องการรับไฟล์อื่นๆ ทุกประเภทที่ส่งโดยใช้โปรไฟล์อื่น (เช่น OPP) เริ่มต้นการทำงาน รับไฟล์ จากเมนูถาดของ Bluetooth

ภายในหน้าต่างการรับไฟล์ คุณสามารถเปลี่ยนโฟลเดอร์ปลายทางตามค่าเริ่มต้นที่จะบันทึกไฟล์/ภาพที่กำลังเข้ามา ซึ่งทำได้โดยปฏิบัติตตามขั้นตอนเหล่านี้

1. คลิก เปิดดู และเลือกโฟลเดอร์
2. หลังจากเลือกพาธแล้ว คลิก ยอมรับ เพื่อเริ่มการถ่ายโอนไฟล์
3. หากคุณกำลังรับไฟล์จำนวนมาก คุณสามารถคลิกปุ่ม ยอมรับทั้งหมด เพื่อยืนยันการถ่ายโอนไฟล์ทั้งหมดพร้อมกัน

หากต้องการปฏิเสธไฟล์ที่กำลังเข้ามาไฟล์เดียว คลิก ปฏิเสธ หากต้องการปฏิเสธไฟล์ที่กำลังเข้ามาทั้งหมด คลิก ปฏิเสธทั้งหมด