# עבודה עם קבצים באמצעות Bluetooth

באמצעות Intel® PROSet/Wireless Software, תוכל לשתף תיקיות מקומיות במחשב עם התקני Bluetooth אחרים, להעביר כל סוג של קבצים בין מחשבים לבין התקני Bluetooth, ליצור או למחוק קבצים ותיקיות בהתקן Bluetooth, להשתמש באשף 'שלח אל' מתפריט Microsoft Office כדי לשלוח קבצים להתקן Bluetooth.

הפרופילים הנתמכים להעברת קבצים כוללים:

- פרוטוקול העברת קבצים (FTP) - לקוח ושרת
- שרת (Basic Imaging Profile (BIP
- (Object Exchange (OBEX) 1.5 Single Response Mode (SRM
- כל פרופילי OBEX תומכים ב-3.0+HS (מהירות גבוהה)
- שילוב של Microsoft Officeעבור לקוח (Object Push Profile (OPP

אם התקן Bluetooth מרוחק תומך בתקן Bluetooth 3.0 + HS, רוב פעולות העברת הקבצים מתבצעות באופן אוטומטי במצב מהירות גבוהה באמצעות מתאם WiFi.

## העברה וניהול של קבצים באמצעות קישור Bluetooth link

כדי לגשת לקבצים ותיקיות בהתקן Bluetooth, Intel® PROSet/Wireless Software מספקת תצוגה משולבת של סייר Windows שמציגה את מערכת הקבצים של התקן Bluetooth. זוהי הדרך הטובה ביותר להחלפת קבצים עם התקני Bluetooth מרוחקים. בדרך זו, תוכל:

- לעיין בקבצים ותיקיות בהתקן Bluetooth
- להעביר קבצים בין המחשב להתקן Bluetooth
- ליצור או למחוק תיקיות בהתקן Bluetooth

כל הפעולות הללו יכולות להתבצע בממשק דמוי סייר רגיל.

ניתן לגשת לקבצים ותיקיות משותפים מרחוק בשתי דרכים:

1. לחץ על עיין בתיקייה מרוחקת בקבוצה החלפת קבצים של חלון 'פעולות והגדרות של התקן Bluetooth'.
2. לחץ על התיקייה הווירטואלית שנקראת בשם של התקן Bluetooth בסייר Windows (מחשב, קבוצה אחר). תיקייה וירטואלית זו נוצרת באופן אוטומטי עבור כל התקן Bluetooth שנוסף, שיש לו יכולת של שרת FTP עבור Bluetooth.

בשני המקרים, מבנה הקבצים של התקן Bluetooth זה מופיע בתצוגה רגילה של סייר Windows. בחלון זה תוכל לבצע את כל פעולות הקבצים הרגילות, בדיוק כמו על קבצים מקומיים במחשב.

הערה: במהלך חילופי מידע של OBEX, ייתכן שההתקן המרוחק יבקש סיסמה. הסיסמה עשויה לכלול הזנת מידע בטקסט והצגתו למשתמש. סיסמה זו הינה פשוטה לשימוש, ותקפה רק עבור חיבור ה-OBEX המיידי בין שני ההתקנים המתקשרים זה עם זה באמצעות Bluetooth. במקרה של בקשת סיסמה כזו על-ידי ההתקן המרוחק, תיבת דו-שיח תופיע בפני המשתמש, והוא יוכל להזין בה את הסיסמה. על שני ההתקנים להזין אותה סיסמה כדי לאמת את חיבור ה-OBEX ולאפשר לו לתפקד. אם הסיסמאות אינן תואמות, החיבור יבוטל.

## שיתוף תיקיות מקומי עבור התקנים אחרים של Bluetooth

באמצעות Intel® PROSet/Wireless Software, תוכל לשתף תיקיות במחשב עם התקני Bluetooth אחרים. תוכל לעשות זאת באמצעות חלון 'הגדרות Bluetooth'. עיין בפרטים נוספים בסעיף תצורת תיקייה משותפת.

## שליחת קבצים מ-Microsoft Office להתקן Bluetooth

באמצעות Intel® PROSet/Wireless Software, תוכל להעביר קבצים של תוכניות Microsoft Office להתקני Bluetooth. פעולה זו אפשרית עבור Microsoft Word, Excel, Access ו-Power Point בגרסאות הבאות:

- Microsoft Office 2003
- Microsoft Office 2007
- Microsoft Office 2010

כדי לשלוח מסמך Microsoft Office פתוח להתקן Bluetooth מרוחק:

1. בהתאם לגרסת Microsoft Office שבה אתה משתמש, בחר בפעולה שלח ל-Bluetooth בתפריט או בסרגל הכלים. עיין בעזרה של Microsoft Office לקבלת הסברים. חלון 'העברת קבצים באמצעות Bluetooth' מופיע.
2. לאחר שחלון 'העברת קבצים באמצעות Bluetooth' נפתח, בחר התקן Bluetooth המשמש כיעד ולחץ על לחצן הבא.
3. חלון התקדמות העברת הקבצים מופיע והמסמך הפתוח כעת נשלח להתקן Bluetooth שנבחר. בסיום פעולה זו תוצג לך הודעה.

## קבלת קבצים מהתקן Bluetooth למחשב

כאשר התקן Bluetooth אחר מתחיל בהעברת קבצים למחשב (לדוגמה, באמצעות הפקודה שלח באמצעות Bluetooth), מופיע חלון ההודעה 'קבלת קבצים' ומציג נתיב יעד שהוגדר כברירת מחדל עבור הקבצים הנכנסים.

הערה: חלון זה מופיע באופן אוטומטי רק אם התקן Bluetooth משתמש בפרופיל BIP להעברת הקבצים. בדרך כלל, פרופיל זה משמש לשליחת תמונות מהתקן נייד למחשב. כדי לקבל את כל הסוגים האחרים של הקבצים שנשלחו באמצעות פרופילים אחרים (כגון OPP), הפעל את הפעולה קבל קובץ מתפריט מגש Bluetooth.

בחלון 'קבלת קבצים' תוכל לשנות את תיקיית היעד המוגדרת כברירת מחדל שבה נשמרים קבצים נכנסים/תמונות. לשם כך, בצע את הפעולות הבאות:

1. לחץ על עיון ובחר תיקייה.
2. לאחר שנבחר נתיב, לחץ על קבל כדי להתחיל בהעברת הקבצים.
3. אם אתה מקבל כמה קבצים, תוכל ללחוץ על הלחצן קבל הכל כדי לאשר את כל העברות הקבצים בו-זמנית.

כדי לדחות קובץ נכנס אחד, לחץ על דחה, כדי לדחות את כל הקבצים הנכנסים, לחץ על דחה את הכל.