Tilbage til Indhold

# Brug af printere

Med Intel® PROSet/Wireless Software kan du let bruge din Bluetooth*-aktiverede printer til at udskrive billeder og tekstfiler fra din computer.

Understøttede profiler og roller:

- BPP-sender (Basic Imaging Profile): Giver dig muligheden for at udføre grundlæggende udskrivningshandlinger
- HCRP-vært (Hardcopy Replacement Profile): Giver dig muligheden for at bruge en printer som fuldt funktionel printerenhed fra Windows-programmer.

Der findes to grundlæggende metoder til at udskrive billeder og tekstfiler fra en computer ved hjælp af en Bluetooth*-aktiveret printer:

- Udskrivning af billeder og simpel tekst
- Udskrivning fra Windows-programmer

## Udskrivning af billeder og simpel tekst

Hvis din printer understøtter udskrift uden yderligere drivere, skal du følge disse trin for at udskrive simple tekstdokumenter og billeder:

1. Sæt din printerenhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Udskriv... i afsnittet Udskriv filer i gruppen Billedbehandling.
4. Vælg en fil, og start udskrivningen. Du får besked, når udskrivningsprocessen er færdig.

Bemærk: Hvis du vil udskrive filer fra andre Windows-programmer, kan du få flere oplysninger i Udskrivning fra Windows-programmer.

## Udskrivning fra Windows-programmer

Hvis du vil bruge din Bluetooth*-aktiverede printer sammen med andre Windows-programmer, skal du først installere en driver til den. Hvis du installere en driver til din printer, skal du følge disse trin:

1. Sæt din printerenhed i synlig tilstand, og find enheden på enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Installer i afsnittet Indstil printer/scanner i gruppen Billedbehandling for at starte driverinstallationen.
   Vinduet opdateres for at give dig besked om, at driverinstallationen er i gang, og standardguiden Tilføj printerenhed i Windows aktiveres.
4. Hvis du vil bruge din printer, skal du følge standardfremgangsmåden til installation af enhedsdriver i Windows.
   Når driverinstallationen er afsluttet, ændres knappen Installer i afsnittet Indstil printer/scanner i gruppen Billedbehandling til Afinstaller.

Hvis du vil afinstallere en driver til din Bluetooth*-aktiverede enhed, skal du klikke på knappen Afinstaller i afsnittet Indstil printer/scanner i gruppen Billedbehandling.

Tilbage til toppen | Tilbage til Indhold | Varemærker og ansvarsfraskrivelser