Takaisin sisällysluetteloon

# Verkon käyttäminen

Intel® PROSet/Wireless Software -ohjelmiston avulla voit muodostaa tavallisen TCP/IP-verkkoyhteyden laitteeseen. Useimmissa matkapuhelimissa on Bluetooth*-verkkopalvelu. Näiden palvelujen avulla voit muodostaa tavallisen TCP/IP-verkkoyhteyden laitteeseen.

Tuetut profiilit ja tehtävät:

- Personal Area Network Profile (PAN) -PAN-U-asiakasohjelma: voit liittyä olemassa olevaan Bluetooth*-PAN-verkkoon tai muodostaa PPP-yhteyden
- Personal Area Network Profile (PAN) -PAN-GN Group -tilapäisverkko: voit muodostaa Point to Multipoint PAN -verkon
- Dial-Up Networking Profile (DUN), datapääte: mahdollistaa Internet-yhteyden muodostamisen langattoman Bluetooth*-modeemilaitteen avulla
- Fax Profile (FAX), datapääte: mahdollistaa faksien lähettäminen laitteen avulla

Bluetooth*-verkossa yksi laitteista toimii palvelimena ja muut asiakkaina. Palvelin omistaa verkon ja valvoo siihen yhteydessä olevia laitteita. Tietokoneelle määritettävän tehtävän mukaan palvelunäkymän Verkko-osassa on neljä toimintoa:

- Liity paikalliseen Bluetooth-verkkoon - Tietokone toimii verkon asiakkaana, ja vain yksi verkkoyhteys kerrallaan voi olla aktiivisena.
- Muodosta paikallinen Bluetooth-verkko - Tietokone toimii palvelimena, ja verkkoon voidaan yhdistää useita laitteita samanaikaisesti.
- Käytä Internetiä puhelinverkkoyhteyden kautta - Tietokone toimii datapäätteenä, joka mahdollistaa Internetin käytön ja faksien lähettämisen Bluetooth*-laitteen avulla.
- Käytä ulkoista verkkoa Bluetooth-yhdyskäytävän kautta - Tietokoneesta on yhteys ulkoiseen verkkoon, jonka laite tarjoaa.

### Liittyminen verkkoon

Liity verkkoon tai muodosta verkko seuraavasti:

1. Aseta laite löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Liitä-painiketta Verkkoyhteys-ryhmän Liity paikalliseen Bluetooth-verkkoon -osassa tai Muodosta paikallinen Bluetooth-verkko -osassa sen mukaan, mitä haluat tehdä (liittyä verkkoon tai muodostaa verkon).
   Saattaa olla, että laitteessa tarvitaan vielä muita toimia yhteyden hyväksymistä varten.

Yhteyden muodostamisen jälkeen Oma Bluetooth -laiteikkuna päivittyy ja näyttää, että yhteys on muodostettu. Samalla Verkkoyhteys-ryhmän muiden osien Liitä-painike poistuu käytöstä.

Kun haluat katkaista verkkoyhteyden laitteeseen, napsauta Irrota-painiketta Verkkoyhteys-ryhmän Liity paikalliseen Bluetooth-verkkoon -osassa tai Muodosta paikallinen Bluetooth-verkko -osassa.

### Internetin käyttäminen puhelinverkkoyhteyden kautta

Voit käyttää Internetiä puhelinverkkoyhteyden kautta seuraavasti:

1. Aseta laite löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Liitä-painiketta Verkkoyhteys-ryhmän Käytä Internetiä puhelinverkkoyhteyden kautta -osassa.
   Modeemiohjaimen määrittämisen jälkeen ikkuna päivittyy ja näyttää uuden Bluetooth*-puhelinverkkoyhteyden.
   Saattaa olla, että laitteessa tarvitaan vielä muita toimia yhteyden hyväksymistä varten.
4. Määritä puhelinverkkoyhteyden asetukset ja käytä Internetiä napsauttamalla Soita-linkkiä Käytä Internetiä puhelinverkkoyhteyden kautta -osassa.

Jos haluat lähettää fakseja, voit määrittää faksisovelluksen ja käyttää asennettua Bluetooth*-modeemilaitetta.

Jos haluat lopettaa olemassa olevan Bluetooth*-puhelinverkkoyhteyden käyttämisen, napsauta Poista asennus -painiketta Verkkoyhteys-ryhmän Käytä Internetiä puhelinverkkoyhteyden kautta -osassa.

### Ulkoisen verkon käyttäminen

Voit käyttää ulkoista verkkoa (yhdyskäytävänä toimivan) laitteen kautta seuraavasti:

1. Määritä ulkoisen verkon asetukset laitteessa.
2. Aseta laite löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
3. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
4. Napsauta Liitä-painiketta Verkkoyhteys-ryhmän Käytä ulkoista verkkoa yhdyskäytävän kautta -osassa.
   Yhteyden muodostamisen jälkeen Oma Bluetooth -laiteikkuna päivittyy ja näyttää, että yhteys on muodostettu. Samalla Verkkoyhteys-ryhmän muiden osien Liitä-painike poistuu käytöstä. Saattaa olla, että laitteessa tarvitaan vielä muita toimia yhteyden hyväksymistä varten.
5. Avaa Internet-selain ja muodosta yhteys ulkoiseen verkkoon.

Kun haluat katkaista yhteyden ulkoiseen verkkoon, napsauta Irrota-painiketta Verkkoyhteys-ryhmän Käytä ulkoista verkkoa yhdyskäytävän kautta -osassa.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet