# Arbejde med filer over Bluetooth

Med Intel® PROSet/Wireless Software kan du dele lokale foldere på din computer med andre Bluetooth-enheder, overdrage filtyper mellem computere og Bluetooth-enheder, oprette eller slette filer og foldere på en Bluetooth-enhed og bruge guiden Send til fra Microsoft Office-menuen for at sende filer til Bluetooth-enhed.

Understøttede filoverførselsprofiler omfatter følgende :

- Filoverførselsprotokol (FTP)-klient og server
- BIP (Basic Imaging Profile)-server
- OBEX (Object Exchange) 1.5 SRM (Single Response Mode)
- Alle OBEX-profiler er 3.0+HS (High Speed)-understøttet
- Microsoft Office-integration til OPP (Object Push Profile)-klient

Hvis en fjern Bluetooth-enhed understøtter Bluetooth 3.0 + HS-standarden, vil de fleste filoverførselsfunktioner fungere automatisk i High Speed-tilstand ved hjælp af WiFi-adapter.

## Overførsel og håndtering af filer via en Bluetooth-forbindelse

Når du skal have adgang til filer og mapper på en Bluetooth-enhed, indeholder Intel® PROSet/Wireless-softwaren en integreret Windows Stifinder- visning af Bluetooth-enhedsfilsystemet. Dette er den bedste måde til at udveksle filer med Bluetooth-fjernenheder. Du kan bruge denne funktion til at:

- Gennemse filer og mapper på Bluetooth-enheden
- Overføre filer og mapper mellem Bluetooth-enheden og computeren
- Oprette eller slette mapper på Bluetooth-enheden

Alle disse handlinger kan udføres i en almindelig, Stifinder-lignende grænseflade.

Du kan få adgang til eksterne delte filer og mapper på to måder:

1. Klik på linket Gennemse fjernmappe i gruppen Filudveksling i vinduet Funktioner og indstillinger for Bluetooth-enhed.
2. Klik på den virtuelle mappe med Bluetooth-enhedsnavnet i Windows Stifinder (gruppen Computer) Andre). Denne virtuelle mappe oprettes automatisk for alle tilføjede Bluetooth-enheder, som har Bluetooth FTP server-funktionalitet.

I begge tilfælde vises filstrukturen for denne Bluetooth-enhed i den almindelige Windows Stifinder-visning. I dette vindue kan du foretage alle normale filhandlinger på samme måde, som hvis det foregik med lokale filer på din computer.

Bemærk: Under en OBEX-dataudveksling kan den eksterne enhed anmode om en adgangskode. I forbindelse med adgangskoden kan der blive anmodet om at indtaste og vise tekstoplysninger for forbrugeren. Denne adgangskode er nem at bruge og kun gyldig for den umiddelbare OBEX-forbindelse mellem de to enheder, der kommunikerer med hinanden via Bluetooth. Hvis en sådan adgangskodeanmodning foretages af den eksterne enhed, vises en dialogboks for brugeren, hvor adgangskoden kan indtastes. Der skal angives samme adgangskode for begge enheder for at validere OBEX-forbindelsen og få den til at virke. Hvis adgangskoderne ikke stemmer overens, afsluttes forbindelsen.

## Deling af en lokal mappe med andre Bluetooth-enheder

Med Intel® PROSet/Wireless-software kan du dele mapper på computeren med andre Bluetooth-enheder. Dette kan gøres med vinduet Bluetooth-indstillinger. Du kan se yderligere detaljer i afsnittet Konfiguration af mappedeling.

## Afsendelse af filer fra Microsoft Office til Bluetooth-enheder

Med Intel® PROSet/Wireless-software kan du overføre Microsoft Office-programfiler til andre Bluetooth-enheder. Dette kan gøres for Microsoft Word, Excel, Access og Power Point i følgende versioner:

- Microsoft Office 2003
- Microsoft Office 2007
- Microsoft Office 2010

Sådan sendes et åbent Microsoft Office-dokument til en Bluetooth-fjernenhed:

1. Afhængig af den anvendte version af Microsoft Office, skal du vælge handlingen Send til Bluetooth i menuen eller på værktøjslinjen. I hjælpen til Microsoft Office kan du se, hvordan dette gøres. Vinduet Bluetooth-filoverførsel vises.
2. Når vinduet Bluetooth-filoverførsel åbnes, skal du vælge en Bluetooth-enhed som destination og klikke på knappen Næste.
3. filoverførselsvinduet vises, og det aktuelle åbne dokument sendes til den valgte Bluetooth-enhed. Du får besked, når denne handling er færdig.

## Modtagelse af filer fra en Bluetooth-enhed på computeren

Når en anden Bluetooth-enhed starter en filoverførsel til computeren (f.eks. via kommandoen Send via Bluetooth), vises meddelelsesvinduet Modtager filer, hvor du kan se standarddestinationsstien for indgående filer.

Bemærk: Dette vindue vises kun automatisk, hvis Bluetooth-enheden bruger en BIP-profil til filoverførsel. Denne profil bruges typisk kun til at sende billeder fra en mobil enhed til en computer. Du kan modtage alle andre filtyper, som er sendt fra andre profiler (f.eks. OPP), ved at starte handlingen Modtag en fil fra Bluetooth-proceslinjemenuen.

I vinduet Modtager filer kan du ændre standarddestinationsmappen, hvor indgående filer/billeder gemmes. Dette gøres på følgende måde:

1. Klik på linket Gennemse, og vælg en mappe.
2. Når en sti er valgt, skal du klikke på Accepter for at starte filoverførslen.
3. Hvis du modtager et antal filer, kan du klikke på knappen Accepter alle for at bekræfte alle filoverførslerne samtidig.

Du kan afvise en enkelt indgående fil ved at klikke på Afvis, og du kan afvise alle indgående filer ved at klikke på Afvis alle.