Επιστροφή στα Περιεχόμενα

# Εργασία με μια συσκευή

Υπάρχουν τρία βήματα που πρέπει να ακολουθήσετε για να ξεκινήσετε να εργάζεστε με μια συσκευή με δυνατότητα Bluetooth*:

1. Εντοπισμός της συσκευής σας μέσα στην περιοχή εμβέλειας του υπολογιστή
   - Ενεργοποιήστε τη συσκευή σας και ρυθμίστε την σε κατάσταση εντοπισμού. Για σχετικές οδηγίες, ανατρέξτε στο εγχειρίδιο χρήσης της συσκευής σας.
   - Στον υπολογιστή σας, κάντε δεξί κλικ στο εικονίδιο Το Bluetooth μου στην περιοχή ειδοποιήσεων και επιλέξτε Άνοιγμα του φακέλου "Το Bluetooth μου". Για να ενημερωθεί η λίστα συσκευών στο παράθυρο "Το Bluetooth μου", εκτελέστε αναζήτηση συσκευών κάνοντας κλικ στο κουμπί Αναζήτηση συσκευών ή πατώντας F5.
   Σημείωση: Στην αρχή της διαδικασίας εντοπισμού συσκευών, οι συσκευές που εντοπίζονται ονομάζονται με βάση τη διεύθυνση συσκευής και, στη συνέχεια, εμφανίζονται τα ονόματα των συσκευών.
   Για να μάθετε πώς να παρακολουθείτε την κατάσταση της διαδικασίας εντοπισμού συσκευών με βάση την κατάσταση του εικονιδίου Το Bluetooth μου στην περιοχή ειδοποιήσεων, ανατρέξτε στην ενότητα Καταστάσεις του εικονιδίου "Το Bluetooth μου" στην περιοχή ειδοποιήσεων.
2. Δημιουργία ασφαλούς σύζευξης με τη συσκευή
   - Αφού εμφανιστεί η συσκευή στο παράθυρο "Το Bluetooth μου", κάντε δεξί κλικ στο εικονίδιο της συσκευής και επιλέξτε το στοιχείο μενού Ασφαλής σύζευξη... Ανάλογα με τον τύπο συσκευής και τις ρυθμίσεις ασφάλειας, θα σας ζητηθεί να εκτελέσετε τη διαδικασία σύζευξης χρησιμοποιώντας τη συσκευή σας. Για σχετικές οδηγίες, ανατρέξτε στο εγχειρίδιο χρήσης της συσκευής σας.
   - Εάν οι μυστικοί κωδικοί PIN που εισάγονται ή δημιουργούνται στον υπολογιστή και τη συσκευή είναι οι ίδιοι, επιτυγχάνεται σύζευξη του υπολογιστή με τη συσκευή.
   - Εφόσον η σύζευξη ήταν επιτυχής, το εικονίδιο της συσκευής εμφανίζεται στην περιοχή Περιβάλλον Bluetooth με ένα πράσινο σημάδι ελέγχου.
3. Σύνδεση του υπολογιστή σας με υπηρεσίες της συσκευής
   - Αφού ολοκληρωθεί η σύζευξη, κάντε διπλό κλικ στο εικονίδιο της συσκευής στην οποία θέλετε να εκτελέσετε αναζήτηση υπηρεσιών. Ο υπολογιστής σας επικοινωνεί με τη συσκευή και ανοίγει το παράθυρο της συσκευής, στο οποίο εμφανίζονται όλες οι διαθέσιμες υπηρεσίες για την επιλεγμένη συσκευή.
     Για να μάθετε πώς να παρακολουθείτε την κατάσταση της διαδικασίας εντοπισμού υπηρεσιών με βάση την κατάσταση του εικονιδίου Το Bluetooth μου στην περιοχή ειδοποιήσεων, ανατρέξτε στην ενότητα Καταστάσεις του εικονιδίου "Το Bluetooth μου" στην περιοχή ειδοποιήσεων.
   - Στο παράθυρο συσκευής "Το Bluetooth μου", εμφανίζονται όλες οι υπηρεσίες που παρέχει η συσκευή ομαδοποιημένες κατά τύπο, όπως Ανταλλαγή αρχείων ή Ήχος & εικόνα.
     Σημείωση: Το ακριβές σύνολο υπηρεσιών είναι διαφορετικό για κάθε συγκεκριμένο τύπο συσκευής.
   - Αφού επιλέξετε την υπηρεσία που θέλετε, η συσκευή σας συνδέεται με τον υπολογιστή. Μπορείτε να αποκτήσετε πρόσβαση σε αυτήν τη συνδεδεμένη συσκευή οποιαδήποτε στιγμή, επιλέγοντας το παράθυρο "Το Bluetooth μου" από το μενού του εικονιδίου Το Bluetooth μου στην περιοχή ειδοποιήσεων και κάνοντας διπλό κλικ στο εικονίδιο της συσκευής.

Για να μάθετε πώς να παρακολουθείτε την κατάσταση μιας συνδεδεμένης συσκευής με βάση την κατάσταση του εικονιδίου Το Bluetooth μου στην περιοχή ειδοποιήσεων, ανατρέξτε στην ενότητα Καταστάσεις του εικονιδίου "Το Bluetooth μου" στην περιοχή ειδοποιήσεων.

Για να μάθετε πώς να ελέγχετε την κατάσταση των ειδοποιήσεων του εικονιδίου Το Bluetooth μου στην περιοχή ειδοποιήσεων, ανατρέξτε στην παράγραφο Γενικές ρυθμίσεις της ενότητας "Έλεγχος και ρύθμιση παραμέτρων".

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών