Tilbake til innholdsfortegnelsen

# Arbeide med filer

Med Intel® PROSet/Wireless Software kan du dele lokale mapper på datamaskinen med andre Bluetooth*-aktiverte enheter, overføre alle typer filer mellom datamaskiner og enheter, opprette eller slette filer og mapper på en enhet og bruke veiviseren for sending av fil til Bluetooth-enhet på Microsoft Office-menyen til å sende en fil til en enhet.

Støttede filoverføringsprofiler omfatter følgende:

- File Transfer Protocol (FTP), klient og server
- Object Push Profile (OPP), klient og server
- Basic Imaging Profile (BIP), server
- Object Exchange (OBEX) 1.5, Single Response Mode (SRM)
- Microsoft Office-integrasjon for OPP-klient (Object Push Profile)
- Microsoft Internet Explorer-integrasjon for OPP-klient (Object Push Profile)

## Overføre og behandle filer over en kobling

For å få tilgang til filer og mapper på en Bluetooth*-aktivert enhet, gir Intel® PROSet/Wireless Software en Windows Utforsker-integrert visning av filsystemet på enheten. Dette er den mest effektive måten å utveksle filer med eksterne Bluetooth-enheter på. Ved hjelp av den kan du gjøre følgende:

- Bla gjennom filer og mapper på enheten
- Overføre filer mellom datamaskinen og enheten
- Opprette og slette mapper på enheten

Alle disse operasjonene kan utføres i et standardgrensesnitt som likner Utforsker.

Du kan overføre filer mellom datamaskinen og en Bluetooth*-aktivert enhet på to måter:

- Bruke veiviseren for sending av filer til Bluetooth-enheter
- Bruke Bla gjennom ekstern mappe

## Bruke veiviseren for sending av filer til Bluetooth-enheter

Hvis enheten ikke gir tilgang til å bla gjennom filer, eller hvis du foretrekker et veivisergrensesnitt, kan du bruke veiviseren for sending av filer til Bluetooth-enheter til å overføre filer til enheten.

Følg fremgangsmåten nedenfor hvis du vil overføre filer til en ekstern, Bluetooth*-aktivert enhet fra Min Bluetooth-vinduet:

1. Finne enheten i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
3. Klikk Send-knappen under Send fil i gruppen Filutveksling.
   Veiviseren for sending av filer til Bluetooth-enheter vises.
4. Skriv inn navnet på filen du vil sende til enheten, eller klikk Bla gjennom-knappen og finn frem til filen.
5. Klikk Neste-knappen for å sette i gang overføringen. Fremdriftsvinduet for filoverføringen vises, og filen sendes til den valgte enheten.
6. Hvis enheten krever bekreftelse før overføringen kan utføres, godkjenner du overføringen på enheten.
7. Klikk Fullfør når overføringen er ferdig.

Slik overfører du en fil ved hjelp av menykommandoen Send til Bluetooth:

1. Høyreklikk filen du vil sende, og velg menykommandoen Send til Bluetooth. Veiviseren for sending av filer til Bluetooth-enheter vises.
2. Klikk Neste-knappen for å velge en enhet.
3. Velg en målenhet, og klikk Neste-knappen. Hvis ingen enheter vises, klikker du Oppdater-knappen.
4. Fremdriftsvinduet for filoverføringen vises, og filen sendes til den valgte enheten.
5. Hvis enheten krever bekreftelse før overføringen kan utføres, godkjenner du overføringen på enheten.
6. Klikk Fullfør når overføringen er ferdig.

## Bruke Bla gjennom ekstern mappe

Bla gjennom ekstern mappe gir deg den kraftigste funksjonen for overføring av filer til og fra en enhet. Filstrukturen for enheten vises i den vanlige Windows Utforsker-visningen. I dette vinduet kan du utføre alle vanlige filoperasjoner på samme måte som du ville ha gjort med lokale filer på datamaskinen.

Slik får du tilgang til delte filer og mapper med Bla gjennom ekstern mappe:

1. Finne enheten i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
3. Klikk Bla gjennom-knappen under Bla gjennom ekstern mappe i gruppen Filutveksling.
4. Overfør de valgte filene eller mappene fra enheten slik du vanligvis gjør i Windows Utforsker.

## Motta filer fra en enhet til en datamaskin

Når en annen Bluetooth*-aktivert enhet starter en filoverføring til datamaskinen (for eksempel med kommandoen Send via Bluetooth), vises meldingsvinduet Mottar filer med en standard målbane for innkommende filer.

Merk: Dette vinduet vises bare automatisk hvis Bluetooth-enheten bruker en BIP- eller OPP-profil til filoverføringen. Vanligvis brukes BIP-profilen til å sende bilder fra en mobilenhet til en datamaskin.

I vinduet Motta filer kan du endre standard målmappe der innkommende filer/bilder lagres. Følg disse trinnene for å gjøre dette:

1. Klikk Bla gjennom, og velg en mappe.
2. Når du har valgt en bane, klikker du Godta for å starte filoverføringen.
3. Hvis du mottar flere filer, kan du klikke knappen Godta alle for å bekrefte alle filoverføringene samtidig.
   Hvis du vil avvise én enkelt innkommende fil, klikker du Avvis, og hvis du vil avvise alle innkommende filer, klikker du Avvis alle.
4. Når overføringen er fullført, dobbeltklikker du den mottatte filen (eller filene) i vinduet Mottatte objekter, som du kan åpne ved å høyreklikke Min Bluetooth-ikonet i systemstatusfeltet og velge Mine mottatte filer og menykommandoen Åpne mottaksvinduet.

## Dele en lokal mappe med andre enheter

Med Intel® PROSet/Wireless Software kan du dele mapper på datamaskinen med andre Bluetooth*-aktiverte enheter. Dette gjør du ved å bruke vinduet Bluetooth-innstillinger. Se Innstillinger for filoverføring hvis du vil ha mer informasjon.

## Sende filer fra Microsoft Office til en enhet

Med Intel® PROSet/Wireless Software kan du overføre Microsoft Office-dokumenter til andre Bluetooth*-aktiverte enheter. Dette kan du gjøre for Microsoft Outlook, Word, Excel, Access og Power Point i følgende versjoner:

- Microsoft Office 2003
- Microsoft Office 2007
- Microsoft Office 2010

Slik sender du et åpent Microsoft Office-dokument til en ekstern enhet:

1. Avhengig av hvilken versjon av Microsoft Office du bruker, velger du Send til Bluetooth på menyen eller verktøylinjen. Se Microsoft Office Hjelp hvis du vil ha en forklaring på hvordan du gjør dette.
   Veiviseren for sending av filer til Bluetooth-enheter vises.
2. Klikk Neste-knappen for å velge en enhet.
3. Velg en målenhet, og klikk Neste-knappen.
   Hvis ingen enheter vises, klikker du Oppdater-knappen.
4. Fremdriftsvinduet for filoverføringen vises, og det gjeldende åpne dokumentet sendes til den valgte enheten.
5. Hvis enheten krever bekreftelse før overføringen kan utføres, godkjenner du overføringen på enheten.
6. Klikk Fullfør når overføringen er ferdig.

## Sende filer fra Microsoft Internet Explorer til en enhet

Med Intel® PROSet/Wireless Software kan du overføre websider til andre Bluetooth*-aktiverte enheter. Dette kan du gjøre for Microsoft Internet Explorer i følgende versjoner:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

Slik sender du en åpen webside til en ekstern enhet:

1. Åpne Verktøy-menyen på menylinjen, og start veiviseren for sending av filer til Bluetooth-enheter ved å velge Send til Bluetooth.
2. Veiviseren for sending av filer til Bluetooth-enheter vises.
3. Klikk Neste-knappen for å velge en enhet.
4. Velg en målenhet, og klikk Neste-knappen.
5. Hvis ingen enheter vises, klikker du Oppdater-knappen.
6. Fremdriftsvinduet for filoverføringen vises, og den åpne websiden sendes til den valgte enheten.
7. Hvis enheten krever bekreftelse før overføringen kan utføres, godkjenner du overføringen på enheten.
8. Klikk Fullfør når overføringen er ferdig.

Tilbake til toppen | Tilbake til innholdsfortegnelsen | Varemerker og ansvarsfraskrivelser