Επιστροφή στα Περιεχόμενα

# Έλεγχος και ρύθμιση παραμέτρων

Μπορείτε να ρυθμίσετε τις παραμέτρους και να ελέγξετε τις λειτουργίες του λογισμικού Intel® PROSet/Wireless Software από την εφαρμογή του εικονιδίου Το Bluetooth μου στην περιοχή ειδοποιήσεων. Κάνοντας δεξί κλικ στο εικονίδιο Το Bluetooth μου στην περιοχή ειδοποιήσεων, εμφανίζονται οι ακόλουθες επιλογές:

- Άνοιγμα του φακέλου "Το Bluetooth μου" - Ανοίγει το παράθυρο εξερεύνησης της διασύνδεσης χρήστη του λογισμικού Intel® PROSet/Wireless Software
- Τα ληφθέντα αρχεία μου - Περιέχει τα στοιχεία υπομενού Άνοιγμα του φακέλου "Τα ληφθέντα αρχεία μου" και Άνοιγμα παραθύρου λήψης για εργασία με ληφθέντα αρχεία
- Ρυθμίσεις του Bluetooth μου... - Αλλάξτε τις ρυθμίσεις Bluetooth*
- Απενεργοποίηση Bluetooth - Ενεργοποιήστε ή απενεργοποιήστε τον προσαρμογέα της ασύρματης τεχνολογίας Bluetooth*
- Πληροφορίες... - Δείτε τις πληροφορίες έκδοσης του λογισμικού.

## Καταστάσεις του εικονιδίου "Το Bluetooth μου" στην περιοχή ειδοποιήσεων

Το εικονίδιο My Bluetooth στην περιοχή ειδοποιήσεων σάς παρέχει πληροφορίες για την κατάσταση του υλικού.

Εμφάνιση | Κατάσταση
Δεν εμφανίζεται εικονίδιο | Το υλικό δεν είναι συνδεδεμένο ή δεν αναγνωρίζεται από τον υπολογιστή σας.
Σταθερό κόκκινο | Το υλικό είναι απενεργοποιημένο.
Σταθερό λευκό | Το υλικό είναι ενεργοποιημένο και έτοιμο για χρήση.
Λευκό που αναβοσβήνει | Το λογισμικό Intel® PROSet/Wireless Software είναι σε λειτουργία εντοπισμού και πραγματοποιεί αναζήτηση συσκευών.
Σταθερό πράσινο | Το λογισμικό Intel® PROSet/Wireless Software χρησιμοποιείται και είναι συνδεδεμένο με μία τουλάχιστον συσκευή.
Πράσινο που αναβοσβήνει | Το λογισμικό Intel® PROSet/Wireless Software είναι σε λειτουργία εντοπισμού και πραγματοποιεί αναζήτηση για διαθέσιμες υπηρεσίες σε μια συσκευή.

## Ρυθμίσεις του Bluetooth μου

Για να αποκτήσετε πρόσβαση στο παράθυρο "Ρυθμίσεις του Bluetooth μου", κάντε δεξί κλικ στο εικονίδιο Το Bluetooth μου στην περιοχή ειδοποιήσεων και επιλέξτε το στοιχείο μενού Ρυθμίσεις του Bluetooth μου ή, εναλλακτικά, επιλέξτε Ρυθμίσεις του Bluetooth μου από τη γραμμή εργαλείων Εργασίες Bluetooth.

## Γενικές ρυθμίσεις

Για να διαχειριστείτε τις γενικές ρυθμίσεις του λογισμικού Intel® PROSet/Wireless Software, επιλέξτε την καρτέλα Γενικές ρυθμίσεις στο παράθυρο "Ρυθμίσεις του Bluetooth μου".

### Αλλαγή του ονόματος του υπολογιστή σας

Για να ρυθμίσετε το όνομα του υπολογιστή σας όπως θέλετε να εμφανίζεται σε άλλες συσκευές με δυνατότητα Bluetooth*, ακολουθήστε τα παρακάτω βήματα:

1. Πληκτρολογήστε το όνομα του υπολογιστή σας στο πλαίσιο που βρίσκεται στην αρχή της σελίδας.
2. Κάντε κλικ στο κουμπί OK.
   Το όνομα του υπολογιστή σας που θα εμφανίζεται σε άλλες συσκευές αλλάζει.

### Αλλαγή του τύπου συσκευής του υπολογιστή σας

Για να ρυθμίσετε τον τύπο συσκευής του υπολογιστή σας όπως θέλετε να εμφανίζεται σε άλλες συσκευές με δυνατότητα Bluetooth*, ακολουθήστε τα παρακάτω βήματα:

1. Από το αναπτυσσόμενο μενού στην αρχή της σελίδας, επιλέξτε τον τύπο συσκευής του υπολογιστή σας.
2. Κάντε κλικ στο κουμπί OK.
   Ο τύπος συσκευής του υπολογιστή σας που θα εμφανίζεται σε άλλες συσκευές αλλάζει.

### Ενεργοποίηση/απενεργοποίηση της δυνατότητας εντοπισμού του υπολογιστή σας από άλλες συσκευές Bluetooth*

Για να ενεργοποιήσετε/απενεργοποιήσετε τη δυνατότητα εντοπισμού του υπολογιστή σας από άλλες συσκευές, επιλέξτε/καταργήστε την επιλογή του πλαισίου ελέγχου Να επιτρέπεται σε συσκευές Bluetooth να βρίσκουν αυτόν τον υπολογιστή.

### Ενεργοποίηση/απενεργοποίηση του εικονιδίου "Το Bluetooth μου" στην περιοχή ειδοποιήσεων

Για να ενεργοποιήσετε/απενεργοποιήσετε το εικονίδιο Το Bluetooth μου στην περιοχή ειδοποιήσεων, επιλέξτε/καταργήστε την επιλογή του πλαισίου ελέγχου Εμφάνιση εικονιδίου Bluetooth στην περιοχή ειδοποιήσεων.

### Ενεργοποίηση/απενεργοποίηση των ειδοποιήσεων σύνδεσης σε συννεφάκια

Για να ενεργοποιήσετε/απενεργοποιήσετε τα συννεφάκια ειδοποιήσεων σύνδεσης, επιλέξτε/καταργήστε την επιλογή του πλαισίου ελέγχου Να ειδοποιούμαι για συνδέσεις Bluetooth.

## Ρυθμίσεις μεταφοράς αρχείων

Για να διαχειριστείτε τις ρυθμίσεις μεταφοράς αρχείων του λογισμικού Intel® PROSet/Wireless Software, επιλέξτε την καρτέλα Ρυθμίσεις μεταφοράς αρχείων στο παράθυρο "Ρυθμίσεις του Bluetooth μου".

### Ορισμός του προεπιλεγμένου φακέλου για τα ληφθέντα αρχεία

Για να επιλέξετε τον προεπιλεγμένο φάκελο στον οποίο θα αποθηκεύονται τα ληφθέντα αρχεία, ακολουθήστε τα παρακάτω βήματα:

1. Κάντε κλικ στο κουμπί Αναζήτηση... στη σελίδα Ρυθμίσεις μεταφοράς αρχείων.
2. Επιλέξτε τον προεπιλεγμένο φάκελο.
3. Κάντε κλικ στο κουμπί OK.
   Ο προεπιλεγμένος φάκελος στον οποίο θα αποθηκεύονται τα ληφθέντα αρχεία αλλάζει.

### Ενεργοποίηση/απενεργοποίηση της κοινής χρήσης αρχείων

Για να ενεργοποιήσετε τη δυνατότητα κοινής χρήσης αρχείων από τον υπολογιστή σας, επιλέξτε το πλαίσιο ελέγχου Να επιτρέπεται η κοινή χρήση των αρχείων μου με άλλες συσκευές Bluetooth. Για να απενεργοποιήσετε την κοινή χρήση αρχείων, καταργήστε την επιλογή αυτού του πλαισίου ελέγχου.

## Ρυθμίσεις σειριακών θυρών

Για να διαχειριστείτε τις εικονικές σειριακές θύρες στον υπολογιστή σας, επιλέξτε την καρτέλα Ρυθμίσεις σειριακής θύρας στο παράθυρο "Ρυθμίσεις του Bluetooth μου". Θα εμφανιστούν σε μία σελίδα όλες οι ρυθμισμένες σειριακές θύρες που έχουν δημιουργηθεί από το λογισμικό Intel® PROSet/Wireless Software.

### Προσθήκη εισερχόμενων σειριακών θυρών

Με το λογισμικό Intel® PROSet/Wireless Software, μπορείτε να προσθέσετε εισερχόμενες σειριακές θύρες στον υπολογιστή σας. Οι εισερχόμενες σειριακές θύρες επιτρέπουν σε οποιαδήποτε άλλη συσκευή με δυνατότητα Bluetooth* να ξεκινήσει μια σύνδεση μέσω σειριακής θύρας με τον υπολογιστή σας (σε αντίθεση με τις εξερχόμενες σειριακές θύρες, οι οποίες ρυθμίζονται για συγκεκριμένες συσκευές).

Για να μάθετε περισσότερα σχετικά με τον τρόπο ρύθμισης των παραμέτρων εισερχόμενων εικονικών θυρών Com, ανατρέξτε στην ενότητα Χρήση σειριακών θυρών.

## Ρυθμίσεις δικτύου

Για να διαχειριστείτε τις ρυθμίσεις δικτύου του λογισμικού Intel® PROSet/Wireless Software, επιλέξτε την καρτέλα Ρυθμίσεις δικτύου στο παράθυρο "Ρυθμίσεις του Bluetooth μου".

### Ενεργοποίηση/απενεργοποίηση της δυνατότητας δικτύωσης

Από προεπιλογή, η δυνατότητα δικτύωσης Bluetooth* είναι απενεργοποιημένη. Επομένως, θα πρέπει να την ενεργοποιήσετε, εάν θέλετε να επιτρέπεται σε άλλες συσκευές με δυνατότητα Bluetooth* να ξεκινούν συνδέσεις δικτύωσης με τον υπολογιστή σας.

Για να ενεργοποιήσετε τη δυνατότητα δικτύωσης στον υπολογιστή σας, επιλέξτε το πλαίσιο ελέγχου Ενεργοποίηση δικτύου Bluetooth. Για να απενεργοποιήσετε τη δυνατότητα δικτύωσης, καταργήστε την επιλογή αυτού του πλαισίου ελέγχου.

## Ρυθμίσεις ήχου

Για να διαχειριστείτε τις ρυθμίσεις ήχου του λογισμικού Intel® PROSet/Wireless Software, επιλέξτε την καρτέλα Ρυθμίσεις ήχου στο παράθυρο "Ρυθμίσεις του Bluetooth μου".

### Επιλογή της συσκευής αναπαραγωγής ήχου

Το λογισμικό Intel® PROSet/Wireless Software έχει τη δυνατότητα αναπαραγωγής ήχου από μια συσκευή Bluetooth* στις προεπιλεγμένες συσκευές ήχου των Windows που είναι συνδεδεμένες με τον υπολογιστή σας. Για να αλλάξετε τη συσκευή αναπαραγωγής ήχου, επιλέξτε τη συσκευή που θέλετε από το αναπτυσσόμενο μενού της επιλογής Χρήση αυτής της συσκευής για αναπαραγωγή ήχου Bluetooth: και κάντε κλικ στο κουμπί OK.

### Ενεργοποίηση προστασίας περιεχομένου Serial Copy Management System (SCMS-T)

Το λογισμικό Intel® PROSet/Wireless Software συνεργάζεται με ακουστικά που διαθέτουν προστασία περιεχομένου SCMS-T μέσω της τεχνολογίας Διαχείρισης Ψηφιακών Δικαιωμάτων (DRM). Για να επιτρέψετε τη σύνδεση ήχου μόνο σε συσκευές που υποστηρίζουν προστασία περιεχομένου SCMS-T, επιλέξτε το πλαίσιο ελέγχου Σύνδεση με συσκευή ήχου μόνο εφόσον υποστηρίζει προστασία περιεχομένου SCMS-T.

### Συγχρονισμός της λειτουργίας Skype* με τα επιλεγμένα ακουστικά

Το λογισμικό Intel® PROSet/Wireless Software εκτελεί αυτόματη μεταφορά κλήσεων Skype* σε οποιαδήποτε από τις συνδεδεμένες συσκευές ακουστικών Bluetooth*. Για να ενεργοποιήσετε αυτήν τη δυνατότητα, επιλέξτε Ενεργοποίηση μεταγωγής Skype* και, στη συνέχεια, από το αναπτυσσόμενο μενού, επιλέξτε το όνομα των ακουστικών ήχου Bluetooth* που ήταν συνδεδεμένα προηγουμένως.

Σημείωση: Αυτή η επιλογή είναι απενεργοποιημένη εάν δεν έχει εγκατασταθεί στον υπολογιστή το λογισμικό Skype*.

## Ρυθμίσεις γλώσσας

Για να επιλέξτε τη γλώσσα για τη διασύνδεση χρήστη του λογισμικού Intel® PROSet/Wireless Software, επιλέξτε την καρτέλα Ρυθμίσεις γλώσσας στο παράθυρο "Ρυθμίσεις του Bluetooth μου", επιλέξτε τη γλώσσα που θέλετε από το αναπτυσσόμενο μενού και κάντε κλικ στο κουμπί OK.

Σημείωση: Το λογισμικό Intel® PROSet/Wireless Software θα επιχειρήσει να επιλέξει για τη διασύνδεσή του τη γλώσσα συστήματος των Windows που χρησιμοποιείτε. Εάν η γλώσσα σας δεν υποστηρίζεται, επιλέγεται η αγγλική γλώσσα από προεπιλογή.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών