# תחילת העבודה עם התקן Bluetooth חדש

תחילת העבודה עם התקן Bluetooth מתבצעת בשלושה שלבים:

1. איתור ההתקן בטווח של המחשב

   - הפעל את התקן Bluetooth והעבר אותו למצב ניתן לגילוי. עיין במדריך למשתמש של ההתקן לקבלת הנחיות לביצוע פעולה זו.

   - במחשב, לחץ על סמל מגש Bluetooth ובחר בפריט התפריט הוסף התקן. תוכנת Bluetooth מבצעת תהליך חיפוש ומציגה את כל התקני Bluetooth שנמצאים בטווח הרדיו בקרבת המחשב.

2. יצירת קישור מאובטח עם ההתקן

   - לאחר שההתקן מופיע בחלון 'הוספת התקן', לחץ פעמיים על סמל ההתקן או בחר את סמל ההתקן ולחץ על הבא. בהתאם לסוג ההתקן ולהגדרות האבטחה, תתבקש לבצע את פעולת הזיווג באמצעות ההתקן.
     הערה: רוב התקני Bluetooth מחייבים אימות (או זיווג) כדי לאפשר חיבור או אפילו חיפוש אחר שירותים.

   - אם קודי ה-PIN הסודיים שהוזנו או נוצרו במחשב ובהתקן זהים, המחשב הופך למזווג עם התקן Bluetooth.

3. חיבור המחשב לשירות בהתקן

   - לאחר השלמת פעולות הזיווג וגילוי השירות, חלון 'פעולות והגדרות של התקן Bluetooth' נפתח.

   - בחלון 'פעולות והגדרות של התקן Bluetooth' כל השירותים המסופקים על-ידי ההתקן מקובצים לפי סוגים, כגון החלפת קבצים או שמע ווידאו.
     הערה: קבוצת השירותים המדויקת תהיה שונה עבור כל סוג התקן ספציפי.

   - לאחר שבחרת את השירות הדרוש, ההתקן מחובר למחשב. באפשרותך לגשת להתקן המחובר בכל עת על-ידי בחירה באפשרות 'הצג התקני Bluetooth' בתפריט מגש Bluetooth ולחיצה כפולה על סמל ההתקן.

פרטים נוספים עבור חלון 'פעולותוהגדרות של התקן Bluetooth' מתוארים בסעיפים הבאים:

- עבודה עם קבצים באמצעות Bluetooth
- שימוש באוזניות Bluetooth
- שימוש במדפסות Bluetooth
- סנכרון פרטים אישיים באמצעות Bluetooth
- קביעת תצורה ושליטה ב-Bluetooth