Tilbage til Indhold

# Styring og konfiguration

Du kan konfigurere og styre din Intel® PROSet/Wireless Softwaren fra programmet Min Bluetooth på proceslinjen. Hvis du højreklikker på proceslinjeikonet Min Bluetooth, har du følgende muligheder:

- Åbn min Bluetooth - åbn stifindervinduet med brugergrænsefladen til Intel® PROSet/Wireless Softwaren
- Mine modtagne filer - indeholder undermenupunkterne Åbn mine modtagne filer og Åbn vinduet Modtager til at arbejde med modtagne filer
- Mine Bluetooth-indstillinger… - tilpas Bluetooth*-indstillinger
- Deaktiver Bluetooth - aktiver/deaktiver trådløs adapter til Bluetooth* -teknologi
- Om... - se oplysninger om softwareversion.

## Proceslinjeikontilstandene for Min Bluetooth

Proceslinjeikonet Min Bluetooth angiver tilstanden af hardwaren.

Udseende | Tilstand
Intet ikon | Hardwaren er ikke isat eller kan ikke registreres af computeren.
Konstant rød | Hardwaren er deaktiveret.
Konstant hvid | Hardwaren er aktiveret og klar.
Blinker hvidt | Intel® PROSet/Wireless Software er i registreringstilstand og søger efter enheder.
Konstant grøn | Intel® PROSet/Wireless Software er i brug og forbundet til mindst én enhed.
Blinker grønt | Intel® PROSet/Wireless Software er i registreringstilstand og søger efter tjenester, som er tilgængelige på en enhed.

## Mine Bluetooth-indstillinger

Hvis du vil åbne vinduet Mine Bluetooth-indstillinger, skal du højreklikke på proceslinjeikonet Min Bluetooth og vælge menupunktet Mine Bluetooth-indstillinger eller vælge Mine Bluetooth-indstillinger fra værktøjslinjen Mine Bluetooth-opgaver.

## Generelle indstillinger

Hvis du vil administrere de generelle indstillinger for Intel® PROSet/Wireless Software, skal du vælge fanen Generelle indstillinger i vinduet Mine Bluetooth-indstillinger.

### Sådan skiftes computerens navn

Hvis du vil konfigurere navnet på computeren, som andre Bluetooth*-aktiverede enheder skal se, skal du følge disse trin:

1. Skriv navnet på computeren i feltet øverst på siden.
2. Klik på OK.
   Det computernavn, som andre enheder kan se, er ændret.

### Sådan skiftes computerens enhedstype

Hvis du vil konfigurere computerens enhedstype, som andre Bluetooth*-aktiverede enheder skal se, skal du følge disse trin:

1. Vælg computerens enhedstype i rullemenuen øverst på siden.
2. Klik på OK.
   Computerens enhedstype, som andre enheder kan se, er ændret.

### Sådan sikrer du, at computeren kan eller ikke kan registreres af andre Bluetooth*-aktiverede enheder

Hvis du vil sikre, at computeren kan eller ikke kan registreres af andre enheder, skal du markere eller fjerne markeringen af afkrydsningsfeltet Tillad Bluetooth-enheder at finde denne computer.

### Procesikonet til aktivering/deaktivering af Min Bluetooth

Hvis du vil aktivere/deaktivere proceslinjeikonet Min Bluetooth, skal du markere eller fjerne markeringen af afkrydsningsfeltet Vis Bluetooth-ikon i systembakken.

### Aktivering/deaktivering af påmindelsesmeddelelser om forbindelse

Hvis du vil slå påmindelsesmeddelelser om forbindelse til eller fra, skal du markere eller fjerne markeringen af afkrydsningsfeltet Hold mig underrettet om Bluetooth-forbindelser.

## Indstillinger for filoverførsel

Hvis du vil administrere indstillinger for filoverførsel for Intel® PROSet/Wireless Software, skal du vælge fanen Indstillinger for filoverførsel i vinduet Mine Bluetooth-indstillinger.

### Indstilling af standardmappe for modtagne filer

Hvis du vil vælge den standardmappe, som modtagne filer skal gemmes i, skal du følge disse trin:

1. Klik på knappen Gennemse... på siden Indstilling for filoverførsel.
2. Vælg standardmappen.
3. Klik på OK.
   Den standardmappe, som modtagne filer skal gemmes i, er ændret:

### Aktivering/deaktivering af fildeling

Hvis du vil give mulighed for fildeling fra computeren, skal du markere afkrydsningsfeltet Aktivér deling af filer fra andre Bluetooth-enheder. Hvis du vil deaktivere fildeling, skal du fjerne markeringen fra afkrydsningsfeltet.

## Indstillinger for seriel port

Hvis du vil administrere virtuelle serielle porte på computeren, skal du vælge fanen Indstillinger for seriel port i vinduet Mine Bluetooth-indstillinger. Alle konfigurerede serielle porte, som er oprettet af Intel® PROSet/Wireless Software vises på en side.

### Tilføjelse af indgående serielle porte

Med Intel® PROSet/Wireless Software kan du tilføje indgående serielle porte til computeren. De indgående serielle porter giver andre Bluetooth*-aktiverede enheder mulighed for at starte en forbindelse via en seriel port til computeren (modsat udgående serielle porte, som er konfigureret til bestemte enheder).

Hvis du ønsker flere oplysninger om, hvordan du konfigurerer virtuelle kommunikationsporte, skal du se Brug af serielle porte.

## Netværksindstillinger

Hvis du vil administrere netværksindstillingerne for Intel® PROSet/Wireless Software, skal du vælge fanen Netværksindstillinger i vinduet Mine Bluetooth-indstillinger.

### Aktivering/deaktivering af netværksfunktion

Bluetooth*-netværksfunktionen er som standard deaktiveret, så du skal aktivere den, hvis du vil give andre Bluetooth*-aktiverede enheder mulighed for at starte netværksforbindelsen til computeren.

Hvis du vil aktivere computerens netværksfunktion, skal du markere afkrydsningsfeltet Aktivér Bluetooth-netværk. Hvis du vil deaktivere netværksfunktionen, skal du fjerne markeringen fra afkrydsningsfeltet.

## Lydindstillinger

Hvis du vil administrere lydindstillingerne for Intel® PROSet/Wireless Software, skal du vælge fanen Lydindstillinger i vinduet Mine Bluetooth-indstillinger.

### Valg af enheden til lydafspilning

Intel® PROSet/Wireless Software kan afspille lyd fra en Bluetooth*-aktiveret enhed til Windows-baserede standardlydenheder, som er forbundet til computeren. Hvis du vil ændre enheden til lydafspilning, skal du vælge enheden i rullemenuen under Anvend denne enhed til Bluetooth-lydafspilning og klikke på OK.

### Aktivering af SCMS-T (Serial Copy Management System)-indholdsbeskyttelse

Intel® PROSet/Wireless Software virker med headsets, som er beskyttet af SCMS-T (Serial Copy Management System) DRM (Digital Rights Management)-indholdsbeskyttelsesplanen. Hvis du kun vil tillade lydforbindelser for enheder, der understøtter SCMS-T-indholdsbeskyttelse, skal du markere afkrydsningsfeltet Der kan kun oprettes forbindelse til en lydenhed, hvis den understøtter SCMS-T-indholdsbeskyttelse.

### Synkronisering af Skype*-funktioner med det valgte headset

Intel® PROSet/Wireless Software udfører automatisk switching af Skype*-opkald til Bluetooth*-headsets. Du kan aktivere denne funktion ved at vælge indstillingen Start Skype*-switching og vælge navnet på det tidligere tilsluttede Bluetooth*-lydheadset på rullemenuen.

Bemærk: Denne indstilling er deaktiveret, hvis der ikke er installeret Skype*-software på computeren.

## Sprogindstillinger

Hvis du vil vælge sprog for brugergrænsefladen i Intel® PROSet/Wireless Software, skal du vælge fanen Sprogindstillinger i vinduet Mine Bluetooth-indstillinger, vælge sproget i rullemenuen og klikke på OK.

Bemærk: Intel® PROSet/Wireless Software forsøger at vælge sproget i Windows-systemet til sin brugergrænseflade. Hvis dit sprog ikke understøttes, vælges engelsk som standard.

Tilbage til toppen | Tilbage til Indhold | Varemærker og ansvarsfraskrivelser