Vissza a tartalomhoz

# Hálózatok használata

Az Intel® PROSet/Wireless Software hagyományos TCP/IP hálózati kapcsolatot létesíthet az eszközökkel. A legtöbb mobiltelefon biztosít Bluetooth* hálózatkezelési szolgáltatást. Ezeknek a szolgáltatásoknak a segítségével hagyományos TCP/IP hálózati kapcsolatot létesíthet az eszközzel.

Támogatott profilok és szerepkörök:

- Személyi hálózati (PAN) profil, PAN-U ügyfél: lehetővé teszi, hogy meglévő Bluetooth* PAN-hálózathoz csatlakozzon, illetve pont-pont kapcsolatot hozzon létre.
- Személyi hálózati (PAN) profil, PAN-GN ad hoc csoporthálózat: lehetővé teszi pont-multipont PAN-hálózat építését.
- Telefonos hálózati profil (DUN), adatterminál: lehetővé teszi, hogy Bluetooth*-modemmel csatlakozzon az internethez.
- Faxprofil (FAX) adatterminál: lehetővé teszi, hogy faxüzeneteket küldjön az eszközzel.

Bluetooth*-hálózatokban az egyik eszköz kiszolgálóként, egy másik pedig ügyfélként működik. A hálózat a kiszolgálóé, és a kiszolgáló nyomon követi a hálózatra csatlakoztatott eszközöket. A számítógéphez hozzárendelni kívánt szerepkörtől függően négy lehetőség áll rendelkezésre a szolgáltatás nézet Hálózatkezelés részében:

- Csatlakozás helyi Bluetooth-hálózathoz - A számítógép hálózati ügyfélként működik, és egyszerre csak egy hálózati kapcsolat lehet aktív.
- Helyi Bluetooth-hálózat építése - A számítógép kiszolgálóként működik, és egyszerre több eszköz csatlakoztatható a hálózathoz.
- Az internet elérése telefonos kapcsolaton keresztül - A számítógép adatterminálként működik, és a Bluetooth*-eszköz segítségével éri el az internetet, illetve küld faxokat.
- Külső hálózat elérése Bluetooth-átjárón keresztül - A számítógép hozzáférést kap az eszköz által nyújtott külső hálózatokhoz.

### Csatlakozás hálózathoz

Az alábbi lépésekkel tud hálózathoz csatlakozni, illetve hálózatot építeni az eszközével:

1. Állítsa az eszközt felfedezhető állapotba, és keresse meg az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Kattintson a Csatlakozás gombra a Hálózat csoport Csatlakozás helyi Bluetooth-hálózathoz vagy Helyi Bluetooth-hálózat építése részében a kívánt műveletnek megfelelően.
   Előfordulhat, hogy további műveleteket kell végrehajtani az eszközön a kapcsolat elfogadásához.

Amint létrejött a kapcsolat, a Bluetooth-eszköz ablak frissül, és tájékoztatja Önt a létrejött kapcsolatról. Ekkor a program letiltja a Csatlakozás gombot a Hálózat csoport többi részében.

Az eszközzel fennálló hálózati kapcsolat bontásához kattintson a Kapcsolat megszakítása gombra a Hálózat csoport Csatlakozás helyi Bluetooth-hálózathoz vagy Helyi Bluetooth-hálózat építése részében.

### Az internet elérése telefonos kapcsolaton keresztül

Ha az internetet telefonos kapcsolaton keresztül szeretné elérni az eszközével, hajtsa végre az alábbi lépéseket:

1. Állítsa az eszközt felfedezhető állapotba, és keresse meg az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Kattintson a Csatlakozás gombra a Hálózat csoport Az internet elérése telefonos kapcsolaton keresztül részében.
   Amint a modem-illesztőprogram konfigurálva van, az ablak frissül, és tájékoztatja Önt az új Bluetooth* telefonos kapcsolatról.
   Előfordulhat, hogy további műveleteket kell végrehajtani az eszközön a kapcsolat elfogadásához.
4. Kattintson a Tárcsázás... hivatkozásra Az internet elérése telefonos kapcsolaton keresztül részben a telefonos kapcsolat beállításainak konfigurálásához és az internet eléréséhez.

A faxküldéshez beállíthat egy faxalkalmazást, és használhatja a telepített Bluetooth*-modemeszközt.

A Bluetooth* telefonos kapcsolat használatának befejezéséhez kattintson az Eltávolítás gombra a Hálózat csoport Az internet elérése telefonos kapcsolaton keresztül részében.

### Külső hálózat elérése

Ha az internetet külső hálózaton keresztül szeretné elérni az eszközével (az eszközt átjáróként használva), hajtsa végre az alábbi lépéseket:

1. Állítson be külső hálózatot az eszközön.
2. Állítsa az eszközt felfedezhető állapotba, és keresse meg az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
3. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
4. Kattintson a Csatlakozás gombra a Hálózat csoport Külső hálózat elérése átjárón keresztül részében.
   Amint létrejött a kapcsolat, a Bluetooth-eszköz ablak frissül, és tájékoztatja Önt a létrejött kapcsolatról. Ekkor a program letiltja a Csatlakozás gombot a Hálózat csoport többi részében. Előfordulhat, hogy további műveleteket kell végrehajtani az eszközön a kapcsolat elfogadásához.
5. Nyisson meg valamilyen internetböngészőt a külső hálózat eléréséhez.

A külső hálózati kapcsolat bontásához kattintson a Kapcsolat megszakítása gombra a Hálózat csoport Külső hálózat elérése átjárón keresztül részében.

Vissza a tetejére | Vissza a tartalomhoz | Védjegyek és felelősségkizárás