Tilbake til innholdsfortegnelsen

# Bruke nettverk

Med Intel® PROSet/Wireless Software kan du opprette en vanlig TCP/IP-nettverksforbindelse med enheten. De fleste mobiltelefoner har en Bluetooth*-nettverkstjeneste. Ved hjelp av slike tjenester kan du opprette en vanlig TCP/IP-nettverksforbindelse med enheten.

Støttede profiler og roller:

- Personal Area Network Profile (PAN), PAN-U-klient: gir deg anledning til å koble deg til eksisterende Bluetooth* PAN-nettverk eller opprette punkt-til-punkt-forbindelser.
- Personal Area Network Profile (PAN), PAN-GN-gruppe, ad hoc-nettverk: gir deg anledning til å bygge opp et punkt-til-multipunkts PAN-nettverk.
- Dial-Up Networking Profile (DUN), dataterminal: gir deg tilgang til å koble deg til Internett med et modem med trådløs Bluetooth*-teknologi.
- Fax Profile (FAX), dataterminal: gir deg anledning til å sende faksmeldinger fra enheten.

I et Bluetooth*-nettverk fungerer en av enhetene som server og den andre som klient. Serveren eier nettverket og sporer enhetene som er koblet til den. Avhengig av hvilken rolle du vil tilordne datamaskinen, kan du velge mellom fire alternativer under Nettverk i tjenestevisning:

- Koble til et lokalt Bluetooth-nettverk - datamaskinen fungerer som nettverksklient, og bare én nettverksforbindelse kan være aktiv om gangen.
- Bygg et lokalt Bluetooth-nettverk - datamaskinen fungerer som server, og du kan koble flere enheter til nettverket samtidig.
- Få tilgang til Internett via en oppringt tilkobling - datamaskinen fungerer som dataterminal for å få tilgang til Internett eller sende faksmeldinger ved hjelp av den Bluetooth*-aktiverte enheten.
- Få tilgang til et eksternt nettverk via en Bluetooth-gateway - datamaskinen får tilgang til et eksternt nettverk som enheten gir tilgang til.

### Koble til et nettverk

Følg fremgangsmåten nedenfor hvis du vil koble deg til eller bygge opp et nettverk:

1. Gjøre enheten synlig for andre og finne frem til den i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
3. Klikk Koble til-knappen under Koble til et lokalt Bluetooth-nettverk eller Bygg et lokalt Bluetooth-nettverk i gruppen Nettverk, alt etter hva du vil gjøre (koble til eller bygge).
   Det kan hende at du må utføre flere handlinger på enheten for å få opprettet forbindelsen.

Så snart det er etablert en forbindelse, oppdateres Min Bluetooth-vinduet for enheten med informasjon om forbindelsen som ble etablert. Samtidig blir Koble til-knappen i de andre delene av gruppen Nettverk deaktivert.

Hvis du vil koble fra nettverksforbindelsen til enheten, klikker du Koble fra-knappen under Koble til et lokalt Bluetooth-nettverk eller Bygg et lokalt Bluetooth-nettverk i gruppen Nettverk.

### Få tilgang til Internett via oppringt tilkobling

Følg fremgangsmåten nedenfor hvis du vil ha tilgang til Internett via en oppringt forbindelse fra enheten:

1. Gjøre enheten synlig for andre og finne frem til den i enhetslisten: åpne Min Bluetooth-vinduet. Hvis enheten ikke vises, må du søke etter enheter.
2. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
3. Klikk Koble til-knappen under Få tilgang til Internett via oppringt tilkobling i gruppen Nettverk.
   Så snart modemdriveren er konfigurert, oppdateres Min Bluetooth-vinduet med den nye, oppringte Bluetooth*-forbindelsen.
   Det kan hende at du må utføre flere handlinger på enheten for å få opprettet forbindelsen.
4. Klikk Ring opp under Få tilgang til Internett via oppringt tilkobling for å konfigurere oppringingsinnstillinger og få tilgang til Internett.

Hvis du vil sende faksmeldinger, kan du konfigurere et FAX-program og bruke den installerte Bluetooth*-aktiverte modemenheten.

Hvis du vil slutte å bruke den Bluetooth*-aktiverte oppringte forbindelsen, klikker du Avinstaller-knappen under Få tilgang til Internett via oppringt tilkobling i gruppen Nettverk.

### Få tilgang til et eksternt nettverk

Følg fremgangsmåten nedenfor hvis du vil ha tilgang til et eksternt nettverk via enheten (brukt som gateway):

1. Konfigurer et eksternt nettverk på enheten.
2. Gjøre enheten synlig for andre og finne frem til den i enhetslisten: åpne Min Bluetooth-vinduet. Hvis enheten ikke vises, må du søke etter enheter.
3. Dobbeltklikk enheten for å åpne Min Bluetooth-vinduet for enheten, der du kan se alle tilgjengelige tjenester.
   Det er mulig at enheten krever autentisering (eller paring) for å tillate tilkobling eller til og med ved søk etter tjenester.
4. Klikk Koble til-knappen under Få tilgang til et eksternt nettverk via en gateway i gruppen Nettverk.
   Så snart det er etablert en forbindelse, oppdateres Min Bluetooth-vinduet for enheten med informasjon om forbindelsen som ble etablert. Samtidig blir Koble til-knappen i de andre delene av gruppen Nettverk deaktivert. Det kan hende at du må utføre flere handlinger på enheten for å få opprettet forbindelsen.
5. Åpne en nettleser for å få tilgang til det eksterne nettverket.

Hvis du vil koble fra en eksisterende nettverksforbindelse, klikker du Koble fra-knappen under Få tilgang til et eksternt nettverk via en gateway i gruppen Nettverk.

Tilbake til toppen | Tilbake til innholdsfortegnelsen | Varemerker og ansvarsfraskrivelser