Επιστροφή στα Περιεχόμενα

# Εξερεύνηση του παραθύρου "Το Bluetooth μου"

Με το παράθυρο "Το Bluetooth μου", το λογισμικό Intel® PROSet/Wireless Software σας παρέχει μία ενιαία θέση για την εποπτεία και τη χρήση όλων των συσκευών με δυνατότητα Bluetooth* που βρίσκονται μέσα στην περιοχή εμβέλειας του υπολογιστή σας.

Μπορείτε να ανοίξετε το παράθυρο "Το Bluetooth μου" με έναν από τους παρακάτω τέσσερις τρόπους:

1. Κάνοντας διπλό κλικ στο εικονίδιο Το Bluetooth μου στον Πίνακα ελέγχου των Windows.
2. Κάνοντας διπλό κλικ στο εικονίδιο Το Bluetooth μου στην περιοχή ειδοποιήσεων.
3. Κάνοντας δεξί κλικ στο εικονίδιο Το Bluetooth μου στην περιοχή ειδοποιήσεων και επιλέγοντας Άνοιγμα του φακέλου "Το Bluetooth μου".
4. Επιλέγοντας Έναρξη > Προγράμματα > Bluetooth > Το Bluetooth μου.

Σημείωση: Την πρώτη φορά που θα ανοίξετε το παράθυρο "Το Bluetooth μου", δεν εμφανίζονται συσκευές. Ανατρέξτε στην ενότητα Διαθέσιμες εργασίες στο παράθυρο "Το Bluetooth μου", για οδηγίες σχετικά με τον τρόπο εκτέλεσης της διαδικασίας αναζήτησης συσκευών.

## Διαθέσιμες εργασίες στο παράθυρο "Το Bluetooth μου"

Από το παράθυρο "Το Bluetooth μου", μπορείτε να εκτελέσετε τις παρακάτω εργασίες:

Εικονίδιο | Περιγραφή
| Αναζήτηση συσκευών - Κάνοντας κλικ σε αυτήν την επιλογή ή πατώντας το πλήκτρο F5, ανανεώνεται και εμφανίζεται η λίστα με τις συσκευές Bluetooth* που βρίσκονται μέσα στην περιοχή εμβέλειας του υπολογιστή σας και έχουν ενεργοποιημένη τη δυνατότητα εντοπισμού. Καθώς εντοπίζονται οι συσκευές, εμφανίζονται στη λίστα και ταξινομούνται ανάλογα με τον τύπο τους.
| Περιβάλλον Bluetooth - Εμφανίζει όλες τις συσκευές οι οποίες είναι σε σύζευξη με τον υπολογιστή σας αυτήν τη στιγμή.
| Ρυθμίσεις του Bluetooth μου - Ανοίγει το παράθυρο "Ρυθμίσεις του Bluetooth μου".
| Τα ληφθέντα αρχεία μου - Ανοίγει το φάκελο στον οποίο έχετε ορίσει να αποθηκεύονται τα αρχεία που στέλνονται στον υπολογιστή σας μέσω της ασύρματης τεχνολογίας Bluetooth*.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών