Vissza a tartalomhoz

# Fejbeszélők használata

Az Intel® PROSet/Wireless Software használatával Bluetooth* sztereó és monó fejbeszélőkkel zenét hallgathat és VoIP-hívásokat folytathat. Ezenkívül a számítógépet Bluetooth-hangszóróként használhatja bármilyen másik Bluetooth*-kompatibilis eszközzel.

A támogatott hangprofilok tartalmazzák az alábbiakat:

- A2DP forrás és fogadó
- AVRCP vezérlő és céleszköz
- HFP/HSP hangátjáró
- Windows Media Player/Center integráció
- Skype* integráció

## Zene hallgatása számítógépről fejbeszélővel

Bluetooth* sztereó fejbeszélők csatlakoztathatók a számítógéphez zenehallgatáshoz és a számítógépen futó zenelejátszó program irányításához.

Az alábbi eljárással játszhat le zenét a számítógépről Bluetooth*-fejbeszélővel:

1. Keresse meg a fejbeszélő eszközt az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   A Bluetooth*-eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. A fejbeszélő számítógéphez való csatlakoztatásához kattintson a Csatlakozás gombra a Hang és videó csoport Zenehallgatás részében.
4. Amint létrejött a kapcsolat, a Bluetooth-eszköz ablak frissül, és tájékoztatja Önt a létrejött kapcsolatról. Ekkor a program letiltja a Csatlakozás gombot a Telefonálás csoport VoIP-hívások átirányítása kihangosító eszközre részében.
   A fejbeszélő konfigurálása után ez az eszköz válik a számítógép alapértelmezett hangeszközévé, és lehetségessé válik az eszközzel a számítógépen lévő zenék hallgatása.
   Megjegyzés: Egyszerre csak egy hangkapcsolat lehetséges. Ha másik hangeszközhöz szeretne csatlakozni, először meg kell szüntetnie a fennálló hangkapcsolatot.

A fennálló hangkapcsolat bontásához kattintson a Kapcsolat megszakítása gombra a Hang és videó csoport Zenehallgatás részében.

Ha bizonyos esetekben nem hallja a zenét a Bluetooth-fejbeszélőn keresztül, ellenőrizze az alapértelmezett hangeszköz beállításait az alábbiak szerint.

Alapértelmezett hangeszköz

Amint létrejön a hangkapcsolat, a program automatikusan beállítja a Bluetooth-hangeszközt a Windows operációs rendszer alapértelmezett hangeszközének.

Bizonyos ritka esetekben előfordulhat, hogy az alapértelmezett Bluetooth-hangeszköz nem működik automatikusan. Ha például a Bluetooth-fejbeszélő csatlakozása előtt kézzel beállít egy másik hangeszközt alapértelmezett hangeszközként, lehetséges, hogy a Bluetooth-hangeszköz nem fog működni.

Ilyen esetben nyissa meg a Windows Hangtulajdonságok párbeszédpanelét a tálcáról vagy a Vezérlőpult Hardver és hang elemének Hangeszközök kezelése pontján keresztül, és állítsa be a Bluetooth-hang nevű eszközt alapértelmezett eszköznek.

Amikor egy fejbeszélőt kikapcsolnak vagy leválasztanak, a Windows operációs rendszer automatikusan visszavált az előző alapértelmezett hangeszközre.

## VoIP-hívások fogadása zenehallgatás közben

Az Intel® PROSet/Wireless Software lehetővé teszi, hogy a számítógépről való zenehallgatás közben zökkenőmentesen használja a Bluetooth sztereó és monó fejbeszélőket Skype*-hívások fogadására. A következő funkciók támogatottak:

- Lejátszó vezérlése a fejbeszélő gombjaival:

- Leállítás/szünet/lejátszás folytatása
- Ugrás a következő/előző számra
- Hangerő növelése/csökkentése

- A bejövő Skype*-hívások fogadása és befejezése a fejbeszélő megfelelő gombjával
- Zenelejátszás automatikus szüneteltetése aktív Skype*-hívás közben és a lejátszás folytatása a hívás befejezése után

Megjegyzés: A funkciók zökkenőmentes működéséhez engedélyezze a Windows Media Player Bluetooth beépülő modulját és biztosítsa a Skype* program hozzáférését a „btplayerctrl.exe” beépülő modulhoz.

## Fejbeszélő használata VoIP-hívásokhoz

Az Intel® PROSet/Wireless Software a legtöbb Bluetooth-fejbeszélőt lehet használni hangkommunikációs eszközként a VoIP-telefonálóprogramokhoz.

Ha a fejbeszélőt csak VoIP kommunikációs eszközként szándékozza használni, kövesse az alábbi lépéseket. Ha szeretné, hogy lehessen zenét hallgatni a bejövő Skype*-hívásoknál, kövesse a VoIP hívások fogadása zenehallgatás közben című rész utasításait.

Ebben az esetben az összes szükséges konfigurációt automatikusan elvégzi az Intel® PROSet/Wireless Software a Skype*-integrációnak köszönhetően.

Fejbeszélő eszköz üzembe helyezése:

1. Keresse meg a fejbeszélő eszközt az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   A Bluetooth*-eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Csatlakoztassa a fejbeszélőt kommunikációs eszközként a számítógéphez - ehhez kattintson a Csatlakozás gombra a Telefonálás csoport VoIP-hívások átirányítása kihangosító eszközre részében.

Amint létrejött a kapcsolat, a Bluetooth-eszköz ablak frissül, és tájékoztatja Önt a létrejött kapcsolatról. Ekkor a program letiltja a Csatlakozás gombot a Hang és videó és a Telefonálás csoport többi részében. A sikeres csatlakozás után a fejbeszélőt használhatja alapértelmezett kommunikációs hangeszközként a Skype* és egyéb hasonló VoIP-programokban.

Fontos megjegyzés: Egyszerre csak egy hangkapcsolatot hozhat létre. Mielőtt egy másik hangeszközhöz csatlakozna, először meg kell szüntetnie a meglévő hangkapcsolatot.

A fennálló hangkapcsolat bontásához kattintson a Kapcsolat megszakítása gombra a Telefonálás csoport VoIP-hívások átirányítása kihangosító eszközre részében.

## Zene hallgatása eszközről a számítógép hangszóróin

Az Intel® PROSet/Wireless Software képes zenét lejátszani Bluetooth*-eszközről a számítógéphez csatlakoztatott alapértelmezett hangeszközökön.

A számítógép használata a Bluetooth*-kompatibilis eszköz hangszórójaként:

1. Keresse meg az eszközét az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Kattintson a Csatlakozás gombra a Hang és videó csoport Hang és videó lejátszása részében.
   A művelet befejése után a távoli eszköz hangadatfolyamát átirányítja a rendszer a számítógép hangszóróira (vagy egy másik beállított alapértelmezett hangeszközre).

Aktív Zene lejátszása kapcsolat esetén a zenevezérlő eszköztár segítségével irányítani lehet a távoli lejátszót Bluetooth*-kapcsolaton keresztül. Az eszköztár automatikusan hozzáadódik a Windows tálcájához. Az eszköztár a szokásos műveleteket támogatja, mint például lejátszás/leállítás, ugrás a következő/előző számra és a hangerő szabályozása.

Ha nem szeretné tovább használni a számítógépet az eszköz hangszórójaként, akkor kattintson a Kapcsolat megszakítása gombra a Hang és videó csoport Zene lejátszása részében.

Vissza a tetejére | Vissza a tartalomhoz | Védjegyek és felelősségkizárás