Επιστροφή στα Περιεχόμενα

# Χρήση σειριακών θυρών

Το λογισμικό Intel® PROSet/Wireless Software παρέχει εικονικές σειριακές θύρες, οι οποίες μπορούν να χρησιμοποιηθούν ως υποκατάστατα καλωδίου για εφαρμογές παλαιού τύπου που απαιτούν σειριακή σύνδεση για να λειτουργήσουν.

Αφού ρυθμιστούν οι παράμετροι της εικονικής σειριακής θύρας, οποιαδήποτε εφαρμογή παλαιού τύπου θα μπορεί να εκτελείται σε οποιαδήποτε από τις δύο συσκευές που χρησιμοποιείτε, μέσω της εικονικής σειριακής θύρας, σα να συνδέονταν οι δύο συσκευές μεταξύ τους με πραγματικό σειριακό καλώδιο.

Υποστηριζόμενα προφίλ και ρόλοι:

- Προφίλ Σειριακής Θύρας (Serial Port Profile (SPP)) - συσκευή A και B: σας επιτρέπει να χρησιμοποιείτε εισερχόμενες και εξερχόμενες εικονικές θύρες Com

Σημείωση: Οι σειριακές θύρες που εγκαθίστανται για μια συγκεκριμένη συσκευή μπορούν να χρησιμοποιούνται για επικοινωνία μόνο με αυτήν τη συσκευή. Εάν θέλετε να ρυθμίσετε τις παραμέτρους σειριακών συνδέσεων με άλλες συσκευές με δυνατότητα Bluetooth*, θα πρέπει να εγκαταστήσετε πρόσθετες σειριακές θύρες.

### Εγκατάσταση εξερχόμενης εικονικής θύρας Com

Για να εγκαταστήσετε μια εξερχόμενη εικονική θύρα Com, ακολουθήστε τα παρακάτω βήματα:

1. Ρυθμίστε τη συσκευή σας σε κατάσταση εντοπισμού και βρείτε την στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Εγκατάσταση στο τμήμα Εγκατάσταση σειριακής θύρας της ομάδας Επικοινωνία.
   Μόλις ολοκληρωθεί η ρύθμιση των παραμέτρων του προγράμματος οδήγησης, το παράθυρο ενημερώνεται για να σάς πληροφορήσει ότι εγκαταστάθηκαν σειριακές θύρες.

Για να καταργήσετε την εγκατάσταση μιας εξερχόμενης εικονικής θύρας Com, κάντε κλικ στο κουμπί Κατάργηση εγκατάστασης στο τμήμα Εγκατάσταση σειριακής θύρας της ομάδας Επικοινωνία.

### Εγκατάσταση εισερχόμενης εικονικής θύρας Com

Για να εγκαταστήσετε μια εισερχόμενη εικονική θύρα Com, ακολουθήστε τα παρακάτω βήματα:

1. Κάντε δεξί κλικ στο εικονίδιο Το Bluetooth μου στην περιοχή ειδοποιήσεων και, στη συνέχεια, επιλέξτε Ρυθμίσεις του Bluetooth μου...
2. Επιλέξτε Ρυθμίσεις σειριακής θύρας στο παράθυρο "Ρυθμίσεις του Bluetooth μου".
3. Κάντε κλικ στο κουμπί Προσθήκη... στη λίστα εικονικών σειριακών θυρών. Μόλις ολοκληρωθεί η ρύθμιση των παραμέτρων του προγράμματος οδήγησης, το παράθυρο ενημερώνεται για να σάς πληροφορήσει ότι εγκαταστάθηκαν σειριακές θύρες.

Για να καταργήσετε την εγκατάσταση μιας εισερχόμενης εικονικής θύρας Com, κάντε κλικ στο κουμπί Διαγραφή στην περιοχή Ρυθμίσεις σειριακής θύρας του παραθύρου "Ρυθμίσεις του Bluetooth μου".

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών