Tilbage til Indhold

# Arbejde med filer

Med Intel® PROSet/Wireless Software kan du dele lokale mapper på din computer med andre Bluetooth*-aktiverede enheder, overdrage filtyper mellem computere og enheder, oprette eller slette filer og mapper på en enhed og bruge guiden Send fil til Bluetooth-enhed fra Microsoft Office-menuen til at sende filer til en enhed.

Understøttede filoverførselsprofiler omfatter følgende:

- Filoverførselsprotokol-klient og server (FTP)
- OPP-klient og -server (Object Push Profile)
- BIP-server (Basic Imaging Profile)
- OBEX (Object Exchange) 1.5 SRM (Single Response Mode)
- Microsoft Office-integration til OPP-klient (Object Push Profile)
- Microsoft Internet Explorer-integration til OPP-klient (Object Push Profile)

## Overførsel og håndtering af filer via en forbindelse

Intel® PROSet/Wireless Software har en integreret Windows Stifinder-visning af enhedens filsystem, hvilket giver dig muligheden for at få adgang til filer og mapper på en Bluetooth*-aktiveret enhed. Dette er den bedste metode til at udveksle filer med Bluetooth-fjernenheder. Du kan bruge denne funktion til at:

- gennemse filer og mapper på enheden
- overføre filer og mapper mellem enheden og computeren
- oprette eller slette mapper på enheden

Alle disse handlinger kan udføres i en almindelig, Stifinder-lignende grænseflade.

Der findes to grundlæggende metoder til at overføre filer mellem en computer og en Bluetooth*-aktiveret enhed:

- Ved brug af guiden Send fil til Bluetooth-enhed
- Ved brug af Gennemse fjernmappe

## Brug af guiden Send fil til Bluetooth-enhed

Hvis enheden ikke har funktionen Gennemse, eller hvis du foretrækker en guide-lignende grænseflade, kan du bruge guiden Send fil til Bluetooth-enhed til at overføre filer til din enhed.

Hvis du vil overføre en fil til en Bluetooth*-aktiveret fjernenhed i vinduet Min Bluetooth, skal du følge disse trin:

1. Find din enhed i enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Send... i afsnittet Send fil i gruppen Filudvekskling.
   Guiden Send fil til Bluetooth-enhed vises.
4. Indtast navnet på den fil, som du vil sende til enheden, eller klik på knappen Gennemse..., og find filen.
5. Klik på knappen Næste for at starte overførslen. Filoverførselsvinduet vises, og filen sendes til den valgte enhed.
6. Hvis enheden kræver bekræftelse, før overførslen kan gennemføres, skal du godkende overførslen på enheden.
7. Klik på knappen Afslut, når overførslen er gennemført.

Sådan overfører du en fil via menupunktet Send til Bluetooth:

1. Højreklik på den fil, som du vil sende, og vælg menupunktet Send til Bluetooth. Guiden Send fil til Bluetooth-enhed vises.
2. Klik på knappen Næste for at vælge en enhed.
3. Vælg destinationsenheden, og klik på knappen Næste. Hvis der ikke vises nogen enheder, skal du klikke på knappen Opdater.
4. Filoverførselsvinduet vises, og filen sendes til den valgte enhed.
5. Hvis enheden kræver bekræftelse, før overførslen kan gennemføres, skal du godkende overførslen på enheden.
6. Klik på knappen Afslut, når overførslen er gennemført.

## Brug af Gennemse fjernmappe

Gennemse fjernmappen har nogle af de mest effektive metoder til at overføre filer til og fra en enhed. Filstrukturen for enheden vises i den almindelige Windows Stifinder-visning. I dette vindue kan du foretage alle normale filhandlinger på samme måde, som hvis det foregik med lokale filer på din computer.

Hvis du vil have adgang til delte filer og mapper med Gennemse fjernmappe, skal du følge disse trin:

1. Find din enhed i enhedslisten: Åbn vinduet Min Bluetooth. Hvis enheden ikke vises, skal du søge efter enheder.
2. Dobbeltklik på enhedsikonet for at åbne enhedsvinduet Min Bluetooth, som viser alle de tilgængelige tjenester.
   Din enhed kan kræve godkendelse (eller pardannelse) for at tillade forbindelser eller at søge efter tjenester.
3. Klik på knappen Gennemse... i afsnittet Gennemse fjernmappe i gruppen Filudveksling.
4. Overfør de valgte filer eller mapper til eller fra enheden ved hjælp af standardmetoderne i Windows Stifinder.

## Modtagelse af filer fra enhed til computer

Når en anden Bluetooth*-aktiveret enhed starter en filoverførsel til computeren (f.eks. ved hjælp af kommandoen Send via Bluetooth), vises vinduet Modtager filer, som angiver en standarddestinationssti til indgående filer.

Bemærk: Dette vindue vises kun automatisk, hvis enheden bruger en BIP-profil og OPP-profil til filoverførsel. BIP-profil bruges typisk kun til at sende billeder fra en mobil enhed til en computer.

I vinduet Modtager filer kan du ændre standarddestinationsmappen, hvor indgående filer/billeder gemmes. Hvis du vil gøre dette, skal du følge disse trin:

1. Klik på Gennemse, og vælg en mappe.
2. Når en sti er valgt, skal du klikke på Accepter for at starte filoverførslen.
3. Hvis du modtager et antal filer, kan du klikke på knappen Accepter alle for at bekræfte alle filoverførslerne på en gang.
   Hvis du vil afvise en enkelt indgående fil, kan du klikke på Afvis, og du kan afvise alle indgående filer ved at klikke på Afvis alle.
4. Når overførslen er gennemført, skal du højreklikke på de modtagne filer i vinduet Modtaget objekt, som du kan åbne ved at højreklikke på proceslinjeikonet Min Bluetooth, herefter skal du vælge menupunktet Mine modtagner filer -> Åbn vinduet Modtager.

## Deling af en lokal mappe med andre enheder

Med Intel® PROSet/Wireless Software kan du dele mapper på computeren med andre Bluetooth*-aktiverede enheder. Dette kan gøres med vinduet Bluetooth-indstillinger. Du kan få flere oplysninger i Indstillinger for filoverførsel.

## Afsendelse af filer fra Microsoft Office til en enhed

Med Intel® PROSet/Wireless Software kan du overføre Microsoft Office-dokumenter til andre Bluetooth*-aktiverede enheder. Dette kan gøres for Microsoft Outlook, Word, Excel, Access og Power Point i følgende versioner:

- Microsoft Office 2003
- Microsoft Office 2007
- Microsoft Office 2010

Sådan sendes et åbent Microsoft Office-dokument til en fjernenhed:

1. Afhængig af den anvendte version af Microsoft Office skal du vælge handlingen Send til Bluetooth i menuen eller værktøjslinjen. I hjælpen til Microsoft Office kan du se, hvordan dette gøres.
   Guiden Send fil til Bluetooth-enhed vises.
2. Klik på knappen Næste for at vælge en enhed.
3. Vælg destinationsenheden, og klik på knappen Næste.
   Hvis der ikke vises nogen enheder, skal du klikke på knappen Opdater.
4. Filoverførselsvinduet vises, og det aktuelle åbne dokument sendes til den valgte enhed.
5. Hvis enheden kræver bekræftelse, før overførslen kan gennemføres, skal du godkende overførslen på enheden.
6. Klik på knappen Afslut, når overførslen er gennemført.

## Afsendelse af filer fra Microsoft Internet Explorer til en enhed

Med Intel® PROSet/Wireless Software kan du overføre websider til andre Bluetooth*-aktiverede enheder. Dette kan gøres for Microsoft Internet Explorer i følgende versioner:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

Sådan sendes en åben webside til en fjernenhed:

1. Åbn menupunktet Funktioner i rullemenuen, og kør derefter Guiden Send fil til Bluetooth-enhed ved at vælge Send til Bluetooth.
2. Guiden Send fil til Bluetooth-enhed vises.
3. Klik på knappen Næste for at vælge en enhed.
4. Vælg destinationsenheden, og klik på knappen Næste.
5. Hvis der ikke vises nogen enheder, skal du klikke på knappen Opdater.
6. Filoverførselsvinduet vises, og den aktuelle åbne webside sendes til den valgte enhed.
7. Hvis enheden kræver bekræftelse, før overførslen kan gennemføres, skal du godkende overførslen på enheden.
8. Klik på knappen Afslut, når overførslen er gennemført.

Tilbage til toppen | Tilbage til Indhold | Varemærker og ansvarsfraskrivelser