Vissza a tartalomhoz

# Fájlok használata

Az Intel® PROSet/Wireless Software segítségével megoszthatja a számítógép helyi mappáit más Bluetooth*-eszközökkel, fájlokat vihet át a számítógép és az eszközök között, fájlokat és mappákat hozhat létre vagy törölhet az eszközökön, és a Microsoft Office menü Fájlküldés Bluetooth-eszközre varázslójával fájlokat küldhet az eszközökre.

A következők a támogatott fájlküldési profilok:

- Fájlátviteli protokoll (FTP), ügyfél és kiszolgáló
- Objektumküldési profil (OPP), ügyfél és kiszolgáló
- Egyszerű képkezelési profil (BIP), kiszolgáló
- Objektumátvitel (OBEX) 1.5 egyszeres válasz mód (SRM)
- Microsoft Office integráció objektumküldési profil (OPP) ügyfélhez
- Microsoft Internet Explorer integráció objektumküldési profil (OPP) ügyfélhez

## Fájlok átvitele és kezelése Bluetooth-kapcsolaton keresztül

Az Intel® PROSet/Wireless Software a Windows Intézővel integrált nézetet biztosít a Bluetooth*-eszközök fájljainak és mappáinak eléréséhez. Ez a legjobb módja a fájlok átvitelének a távoli Bluetooth-eszközök és a számítógép között. A nézet használatával a következőket teheti:

- Az eszközön lévő fájlok és mappák böngészése
- Fájlok átvitele a számítógép és az eszköz között
- Az eszközön lévő fájlok és mappák létrehozása vagy törlése

A fenti műveletek mindegyike elvégezhető a hagyományos Intéző-szerű felületen.

Két egyszerű módja van a számítógép és a Bluetooth*-kompatibilis eszköz közötti fájlátvitelnek:

- A fájlküldés Bluetooth-eszközre varázsló használata
- A Távoli mappa tallózása funkció használata

## A fájlküldés Bluetooth-eszközre varázsló használata

Ha az eszközön nem érhető el a Tallózás lehetőség, illetve ha varázslószerű felületet szeretne, használja a Fájlküldés Bluetooth-eszközre varázslót az eszközre való fájlátvitelhez.

Ha távoli Bluetooth*-eszközre szeretne fájlokat küldeni a Bluetooth ablakból, hajtsa végre az alábbi lépéseket:

1. Keresse meg az eszközét az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Kattintson a Küldés... gombra a Fájlcsere csoport Fájlküldés részében.
   Megjelenik a Fájlküldés Bluetooth-eszközre varázsló.
4. Írja be az eszközre elküldeni kívánt fájl nevét, vagy kattintson a Tallózás... gombra, és keresse meg a fájlt.
5. Kattintson a Tovább gombra az átvitel megkezdéséhez. Megjelenik a fájlátvitel folyamatjelző ablaka, és a program elküldi a fájlt a kiválasztott eszközre.
6. Hagyja jóvá az átvitelt az eszközön, ha az eszköz igényli ezt az átvitel megkezdéséhez.
7. Amikor az átvitel befejeződött, kattintson a Befejezés gombra.

Fájl küldése a Küldés Bluetooth-eszközre menüponttal:

1. Kattintson a jobb gombbal az elküldeni kívánt fájlra, és válassza a Küldés Bluetooth-eszközre menüpontot. Megjelenik a Fájlküldés Bluetooth-eszközre varázsló.
2. Kattintson a Tovább gombra az eszközválasztáshoz.
3. Válasszon céleszközt, és kattintson a Tovább gombra. Ha nem jelenik meg eszköz, kattintson a Frissítés gombra.
4. Megjelenik a fájlátvitel folyamatjelző ablaka, és a program elküldi a fájlt a kiválasztott eszközre.
5. Hagyja jóvá az átvitelt az eszközön, ha az eszköz igényli ezt az átvitel megkezdéséhez.
6. Amikor az átvitel befejeződött, kattintson a Befejezés gombra.

## A Távoli mappa tallózása funkció használata

A Távoli mappa tallózása funkció a leghatékonyabb módja a számítógép és az eszközök közötti fájlátvitelnek. Az eszköz fájlszerkezete a szokásos Windows Intéző nézetben jelenik meg. Az ablakon belül az összes szokásos fájlműveletet végre tudja hajtani, ahogy azt a számítógépen lévő helyi fájlokkal tenné.

Az alábbi lépésekkel érheti el a távoli megosztott fájlok és mappákat a Távoli mappa tallózása funkcióval:

1. Keresse meg az eszközét az eszközlistában: nyissa meg a Bluetooth ablakot, és ha az eszköz nincs feltüntetve, indítson eszközkeresést.
2. Kattintson duplán az eszköz ikonjára a Bluetooth-eszköz ablak megnyitásához, amely az összes elérhető szolgáltatást tartalmazza.
   Az eszköz hitelesítést (vagy párosítást) igényelhet a kapcsolat vagy csupán a szolgáltatások keresésének engedélyezéséhez is.
3. Kattintson a Tallózás... gombra a Fájlcsere csoport Távoli mappa tallózása részében.
4. Végezze el a kiválasztott fájloknak és mappáknak az eszköz és a számítógép közötti átvitelét a Windows Intézőben megszokott módszerekkel.

## Fájlok fogadása eszközről számítógépre

Ha egy másik Bluetooth*-eszköz fájlátvitelt kezdeményez a számítógépre (például a Küldés Bluetooth-kapcsolaton paranccsal), megjelenik a Fájlok fogadása ablak a bejövő fájlok alapértelmezett elérési útvonalával.

Megjegyzés: Ez az ablak csak akkor jelenik meg automatikusan, ha a fájlátvitelhez az eszköz BIP és OPP profilt használ. A BIP profilt rendszerint képek mobil eszközről számítógépre való küldésére használják.

A Fájlok fogadása ablakon belül módosíthatja az alapértelmezett célmappát, amely a bejövő fájlok/képek mentési helyéül szolgál. Ehhez tegye a következőket:

1. Kattintson a Tallózás gombra, és válasszon mappát.
2. Miután kiválasztotta az elérési útvonalat, kattintson az Elfogadás parancsra a fájlátvitel megkezdéséhez.
3. Ha több fájlt fogad, Az összes elfogadása gombra kattintva egyszerre jóváhagyhatja az összes fájl átvitelét.
   Adott bejövő fájl visszautasításához kattintson a Visszautasítás gombra, az összes bejövő fájl visszautasításához pedig kattintson Az összes visszautasítása gombra.
4. Ha az átvitel befejeződött, kattintson duplán a fogadott fájl(ok)ra a Fogadott objektumok ablakban, amelynek megnyitásához előbb kattintson a jobb gombbal a Bluetooth tálcaikonra, és válassza a Fogadott fájlok -> Fogadás ablak megnyitása menüpontot.

## Helyi mappa megosztása más eszközökkel

Az Intel® PROSet/Wireless Software megoszthatja a számítógépen lévő mappákat más Bluetooth*-eszközökkel. Ez a Bluetooth-beállítások ablak használatával történhet. További információt a Fájlátviteli beállítások című rész tartalmaz.

## Fájlok küldése a Microsoft Office programból eszközre

Az Intel® PROSet/Wireless Software a Microsoft Office-dokumentumokat átviheti más Bluetooth*-eszközökre. Ez a művelet a Microsoft Outlook, Word, Excel, Access és Power Point következő verzióinál lehetséges:

- Microsoft Office 2003
- Microsoft Office 2007
- Microsoft Office 2010

Megnyitott Microsoft Office-dokumentum küldése távoli eszközre:

1. A Microsoft Office használt verziójától függően válassza ki a menü vagy eszköztár Küldés Bluetooth-eszközre elemét. Ennek pontos módjáról a Microsoft Office súgójából tájékozódhat.
   Megjelenik a Fájlküldés Bluetooth-eszközre varázsló.
2. Kattintson a Tovább gombra az eszközválasztáshoz.
3. Válasszon céleszközt, és kattintson a Tovább gombra.
   Ha nem jelenik meg eszköz, kattintson a Frissítés gombra.
4. Megjelenik a fájlátvitel folyamatjelző ablaka, és az éppen megnyitott dokumentumot az eszközre küldi a rendszer.
5. Hagyja jóvá az átvitelt az eszközön, ha az eszköz igényli ezt az átvitel megkezdéséhez.
6. Amikor az átvitel befejeződött, kattintson a Befejezés gombra.

## Fájlok küldése a Microsoft Internet Explorer programból eszközre

Az Intel® PROSet/Wireless Software a weblapokat átviheti más Bluetooth*-eszközökre. Ez a művelet a Microsoft Internet Explorer következő verzióinál lehetséges:

- Microsoft Internet Explorer 6
- Microsoft Internet Explorer 7
- Microsoft Internet Explorer 8

Megnyitott weblap küldése távoli eszközre:

1. Nyissa meg az Eszközök menüpontot a fő legördülő menüből, majd indítsa el a Fájlküldés Bluetooth-eszközre varázslót a Küldés Bluetooth-eszközre paranccsal.
2. Megjelenik a Fájlküldés Bluetooth-eszközre varázsló.
3. Kattintson a Tovább gombra az eszközválasztáshoz.
4. Válasszon céleszközt, és kattintson a Tovább gombra.
5. Ha nem jelenik meg eszköz, kattintson a Frissítés gombra.
6. Megjelenik a fájlátvitel folyamatjelző ablaka, és az éppen megnyitott weblapot az eszközre küldi a rendszer.
7. Hagyja jóvá az átvitelt az eszközön, ha az eszköz igényli ezt az átvitel megkezdéséhez.
8. Amikor az átvitel befejeződött, kattintson a Befejezés gombra.

Vissza a tetejére | Vissza a tartalomhoz | Védjegyek és felelősségkizárás