Επιστροφή στα Περιεχόμενα

# Χρήση εκτυπωτών

Με το λογισμικό Intel® PROSet/Wireless Software, μπορείτε εύκολα να χρησιμοποιείτε έναν εκτυπωτή με δυνατότητα Bluetooth* για να εκτυπώσετε εικόνες και αρχεία κειμένου από τον υπολογιστή σας.

Υποστηριζόμενα προφίλ και ρόλοι:

- Βασικό Προφίλ Εκτύπωσης (Basic Printing Profile (BPP)) - αποστολέας: σας επιτρέπει να εκτελείτε βασικές εργασίες εκτύπωσης
- Προφίλ Υποκατάστατου Εκτυπωμένου Αντιγράφου (Hardcopy Replacement Profile (HCRP)) - κεντρικός υπολογιστής: σας επιτρέπει να χρησιμοποιείτε έναν εκτυπωτή ως συσκευή με πλήρεις δυνατότητες εκτύπωσης από εφαρμογές των Windows

Είναι διαθέσιμοι δύο βασικοί τρόποι εκτύπωσης εικόνων και αρχείων κειμένου από τον υπολογιστή σας χρησιμοποιώντας έναν εκτυπωτή με δυνατότητα Bluetooth*:

- Εκτύπωση εικόνων και απλού κειμένου
- Εκτύπωση από εφαρμογές των Windows

## Εκτύπωση εικόνων και απλού κειμένου

Εάν ο εκτυπωτής σας υποστηρίζει δυνατότητα εκτύπωσης χωρίς πρόσθετα προγράμματα οδήγησης, ακολουθήστε τα παρακάτω βήματα για να εκτυπώσετε έγγραφα απλού κειμένου και εικόνες:

1. Ρυθμίστε τον εκτυπωτή σας σε κατάσταση εντοπισμού και βρείτε τον στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Εκτύπωση... στο τμήμα Εκτύπωση αρχείων της ομάδας Απεικόνιση.
4. Επιλέξτε ένα αρχείο και ξεκινήστε την εκτύπωση. Όταν η διαδικασία εκτύπωσης ολοκληρωθεί, θα λάβετε σχετική ειδοποίηση.

Σημείωση: Για πληροφορίες σχετικά με την εκτύπωση αρχείων από άλλες εφαρμογές των Windows, ανατρέξτε στην ενότητα Εκτύπωση από εφαρμογές των Windows.

## Εκτύπωση από εφαρμογές των Windows

Για να χρησιμοποιήσετε έναν εκτυπωτή Bluetooth* με άλλες εφαρμογές των Windows, θα πρέπει πρώτα να εγκαταστήσετε ένα πρόγραμμα οδήγησης για αυτόν. Για να εγκαταστήσετε ένα πρόγραμμα οδήγησης για τον εκτυπωτή σας, ακολουθήστε τα παρακάτω βήματα:

1. Ρυθμίστε τον εκτυπωτή σας σε κατάσταση εντοπισμού και βρείτε τον στη λίστα συσκευών: ανοίξτε το παράθυρο "Το Bluetooth μου" και, εάν η συσκευή σας δεν εμφανίζεται, εκτελέστε τη διαδικασία αναζήτησης συσκευών.
2. Κάντε διπλό κλικ στο εικονίδιο της συσκευής για να ανοίξετε το παράθυρο συσκευής "Το Bluetooth μου", το οποίο εμφανίζει όλες τις διαθέσιμες υπηρεσίες.
   Η συσκευή σας μπορεί να απαιτεί έλεγχο ταυτότητας (ή σύζευξη), προκειμένου να επιτρέψει τη σύνδεση ή ακόμα και την αναζήτηση για υπηρεσίες.
3. Κάντε κλικ στο κουμπί Εγκατάσταση στο τμήμα Ρύθμιση εκτυπωτή/σαρωτή της ομάδας Απεικόνιση, για να ξεκινήσει η διαδικασία εγκατάστασης του προγράμματος οδήγησης.
   Το παράθυρο ενημερώνεται για να σας πληροφορήσει ότι η εγκατάσταση του προγράμματος οδήγησης είναι σε εξέλιξη και, όταν η εγκατάσταση ολοκληρωθεί, ενεργοποιείται ο βασικός Οδηγός προσθήκης συσκευής εκτυπωτή των Windows.
4. Για να χρησιμοποιήσετε τον εκτυπωτή σας, ακολουθήστε την τυπική διαδικασία εγκατάστασης ενός προγράμματος οδήγησης συσκευής των Windows.
   Μόλις ολοκληρωθεί η εγκατάσταση του προγράμματος οδήγησης, το κουμπί Εγκατάσταση στο τμήμα Ρύθμιση εκτυπωτή/σαρωτή της ομάδας Απεικόνιση αλλάζει σε Κατάργηση εγκατάστασης.

Για να καταργήσετε την εγκατάσταση του προγράμματος οδήγησης για έναν εκτυπωτή με δυνατότητα Bluetooth*, κάντε κλικ στο κουμπί Κατάργηση εγκατάστασης στο τμήμα Ρύθμιση εκτυπωτή/σαρωτή της ομάδας Απεικόνιση.

Επιστροφή στην αρχή | Επιστροφή στα Περιεχόμενα | Εμπορικά σήματα και δηλώσεις αποποίησης ευθυνών