Takaisin sisällysluetteloon

# Tulostimien käyttäminen

Intel® PROSet/Wireless Software -ohjelmiston avulla voit helposti tulostaa kuvia ja tekstitiedostoja tietokoneesta Bluetooth*-tulostimeen.

Tuetut profiilit ja tehtävät:

- Basic Printing Profile (BPP), lähettäjä: mahdollistaa tulostuksen perustoimintojen käytön
- Hardcopy Replacement Profile (HCRP), isäntä: mahdollistaa tulostimen kaikkien toimintojen käytön Windows-sovelluksista

On kaksi perustapaa tulostaa Bluetooth*-tulostimella kuvia ja tekstitiedostoja tietokoneesta:

- Kuvien ja yksinkertaisen tekstin tulostaminen
- Tulostaminen Windows-sovelluksista

## Kuvien ja yksinkertaisen tekstin tulostaminen

Jos tulostin tukee tulostusta ilman lisäohjaimia, voit tulostaa yksinkertaisia tekstiasiakirjoja ja kuvia seuraavasti:

1. Aseta tulostin löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Tulosta...-painiketta Kuvat-ryhmän Tulosta tiedostot -osassa.
4. Valitse tiedosto ja aloita tulostus. Saat ilmoituksen tulostuksen päättymisestä.

Huomautus: Tietoja muista Windows-sovelluksista tulostamisesta on kohdassa Tulostaminen Windows-sovelluksista

## Tulostaminen Windows-sovelluksista

Jotta voit tulostaa Bluetooth*-tulostimella muista Windows-sovelluksista, asenna ensin tulostimen ohjain. Asenna tulostimen ohjain seuraavasti:

1. Aseta tulostin löydettävään tilaan ja etsi se laiteluettelosta: avaa Oma Bluetooth -ikkuna; jos laitteesi ei ole näkyvissä, suorita laitteiden haku.
2. Avaa laitteen kuvaketta kaksoisnapsauttamalla Oma Bluetooth -laiteikkuna, jossa kaikki käytettävissä olevat palvelut näkyvät.
   Laite voi vaatia todennusta (tai pariliitoksen muodostamista) yhteyden sallimista tai jopa palvelujen hakemista varten.
3. Napsauta Asenna-painiketta Kuvat-ryhmän Tulostimen/skannerin asennus -osassa.
   Ikkunaan päivittyy tieto siitä, että ohjaimen asennus on käynnissä, ja Windowsin normaali ohjattu tulostimen lisäystoiminto aktivoituu.
4. Valmistele tulostin käyttöä varten asentamalla Windowsin laiteohjain tavalliseen tapaan.
   Kun ohjain on asennettu, Asenna-painike Kuvat-ryhmän Tulostimen/skannerin asennus -osassa vaihtuu Poista asennus -painikkeeksi.

Jos haluat poistaa Bluetooth*-tulostimen ohjaimen asennuksen, napsauta Asenna-painiketta Kuvat-ryhmän Tulostimen/skannerin asennus -osassa.

Takaisin alkuun | Takaisin sisällysluetteloon | Tavaramerkit ja vastuuvapautuslausekkeet