לתוכן העניינים

# שימוש באוזניות

באמצעות Intel® PROSet/Wireless Software, תוכל להשתמש באוזניות Bluetooth* סטריאו ומונו כדי להאזין למוסיקה ולהשיב לשיחות VoIP במחשב. בנוסף, תוכל להפוך את המחשב לרמקול עבור כל התקן אחר שתומך ב-Bluetooth*.

פרופילי השמע הנתמכים כוללים:

- A2DP - מצבי Sink ו-Source
- AVRCP - בקר ויעד
- שער שמע HFP/HSP
- שילוב עם Windows Media Player/Center
- שילוב עם Skype*

## השמעת מוסיקה ממחשב לאוזנייה

ניתן לחבר למחשב אוזניות סטריאו בטכנולוגיה האלחוטית Bluetooth* כדי להאזין למוסיקה ולשלוט בתוכנת נגן השמע שפועלת במחשב.

השתמש בהלך הבא להשמעת מוסיקה מהמחשב באוזניות בטכנולוגיה האלחוטית Bluetooth*:

1. אתר את התקן האוזניות ברשימת ההתקנים: פתח את חלון 'Bluetooth שלי'; אם ההתקן לא מוצג, בצע חיפוש אחר התקנים.
2. לחץ פעמיים על סמל ההתקן כדי לפתוח את חלון ההתקן 'Bluetooth שלי' שמציג את כל השירותים הזמינים.
   ייתכן שההתקן התומך ב-Bluetooth* מחייב אימות (או זיווג) כדי לאפשר חיבור או אפילו חיפוש אחר שירותים.
3. כדי לחבר את התקן האוזנייה למחשב, לחץ על לחצן התחבר במקטע האזן למוסיקה של הקבוצה שמע ווידאו.
4. ברגע שנוצר חיבור, חלון ההתקן 'Bluetooth שלי' מתעדכן ומדווח שהחיבור נוצר. במקביל, לחצן התחבר במקטע העבר שיחות VoIP לדיבורית של הקבוצה טלפוניה מושבת.
   לאחר שתקבע את תצורת האוזנייה, היא תהפוך להתקן השמע המוגדר כברירת מחדל במחשב, ותוכל להשתמש בה כדי להאזין למוסיקה המושמעת על-ידי המחשב:
   הערה: רק חיבור שמע אחד אפשרי בכל רגע נתון. אם ברצונך לחבר התקן שמע אחר, תחילה עליך לנתק את חיבור השמע הקיים.

כדי להתנתק מחיבור שמע קיים, לחץ על לחצן התנתק במקטע האזן למוסיקה של הקבוצה שמע ווידאו.

אם בתנאים מסוימים אינך יכול לשמוע מוסיקה מהאוזנייה, בדוק את הגדרות התקן השמע המוגדר כברירת מחדל, כמתואר להלן.

התקן שמע המוגדר כברירת מחדל

כאשר נוצר חיבור שמע, התקן שמע Bluetooth נקבע באופן אוטומטי כהתקן השמע המוגדר כברירת מחדל במערכת ההפעלה Windows.

במקרים נדירים, ייתכן שהתקן שמע Bluetooth המוגדר כברירת מחדל לא יפעל באופן אוטומטי. לדוגמה, אם תגדיר באופן ידני התקן שמע אחר כהתקן שמע המוגדר כברירת מחדל, לפני שתיצור חיבור עם האוזנייה, ייתכן שהתקן שמע Bluetooth לא יפעל.

במקרה זה, פתח את מאפייני השמע של Windows מתפריט המגש, או פתח את 'נהל התקני שמע' מהמקטע 'חומרה וקול' בלוח הבקרה, והגדר את התקן השמע Bluetooth כהתקן ברירת המחדל.

כאשר אוזנייה כבויה או מנותקת, מערכת ההפעלה Windows משנה את התקן השמע המוגדר כברירת מחדל בחזרה להתקן ברירת המחדל הקודם.

## קבלת שיחות (Voice over IP) VoIP בזמן האזנה למוסיקה

Intel® PROSet/Wireless Software מאפשרת לך להשתמש באוזניות סטריאו ומונו בצורה חלקה, כך שתוכל להאזין למוסיקה מהמחשב ולקבל שיחות Skype*. התכונות הבאות נתמכות:

- שליטה בנגן המדיה באמצעות לחצני האוזנייה:

- עצור/השהה/חדש השמעה
- עבור לרצועה הבאה/הקודמת
- בקרת הגברה/החלשה של עוצמת הקול

- קבלה או ניתוק של שיחות Skype* נכנסות עם לחצן האוזנייה המתאים.
- השהיה אוטומטית של המוסיקה במהלך שיחת Skype* פעילה וחידוש ההשמעה לאחר ניתוק השיחה.

הערה: תוכל לאפשר לתכונות אלה לעבוד בצורה חלקה אם תפעיל את יישום ה-Plugin של Bluetooth ב-Windows Media Player ותוודא של-Skype* יש גישה ליישום ה-Plugin "btplayerctrl.exe".

## שימוש באוזניית עבור שיחות VoIP

באמצעות Intel® PROSet/Wireless Software, ניתן להשתמש ברוב האוזניות כהתקן תקשורת שמע עבור תוכניות טלפוניה מבוססות VoIP.

אם אתה מתכנן להשתמש רק באוזנייה כהתקן תקשורת VoIP, בצע עת הפעולות המוצגות בהמשך. אם ברצונך להאזין למוסיקה בזמן שאתה עונה לשיחה נכנסת של Skype*, בצע את ההליך המתואר תחת קבלת שיחות (Voice over IP) VoIP בזמן האזנה למוסיקה.

במקרה זה, כל הפעולות הדרושות לשינוי התצורה מתבצעות באופן אוטומטי על-ידי Intel® PROSet/Wireless Software בשילוב עם Skype*.

כדי להתחיל לעבוד עם התקן האוזנייה:

1. אתר את התקן האוזניות ברשימת ההתקנים: פתח את חלון 'Bluetooth שלי'; אם ההתקן לא מוצג, בצע חיפוש אחר התקנים.
2. לחץ פעמיים על סמל ההתקן כדי לפתוח את חלון ההתקן 'Bluetooth שלי' שמציג את כל השירותים הזמינים.
   ייתכן שההתקן התומך ב-Bluetooth* מחייב אימות (או זיווג) כדי לאפשר חיבור או אפילו חיפוש אחר שירותים.
3. כדי לחבר את האוזנייה למחשב כהתקן תקשורת, לחץ על לחצן התחבר במקטע העבר שיחות VoIP לדיבורית של הקבוצה טלפוניה.

ברגע שנוצר חיבור, חלון ההתקן 'Bluetooth שלי' מתעדכן ומדווח שהחיבור נוצר. במקביל, לחצן התחבר במקטעים האחרים של הקבוצה שמע וווידאו והקבוצה טלפוניה מושבת. לאחר שנוצר חיבור, תוכל להשתמש באוזנייה כהתקן תקשורת שמע המוגדר כברירת מחדל בתוכנית VoIP כגון Skype*.

הערה חשובה: תוכל ליצור חיבור שמע אחד בלבד בכל רגע נתון. לפני שתחבר התקן שמע אחר, עליך לנתק את חיבור השמע הקיים.

כדי להתנתק מחיבור שמע קיים, לחץ על לחצן התנתק במקטע העבר שיחות VoIP לדיבורית של הקבוצה טלפוניה.

## האזנה למוסיקה מהתקן באמצעות רמקולים של המחשב

Intel® PROSet/Wireless Software יכולה לבצע השמעת שמע מהתקן התומך ב-Bluetooth* בהתקני שמע המוגדרים כברירת מחדל ומחוברים למחשב.

כדי להתחיל להשתמש במחשב כרמקול עבור התקן התומך ב-Bluetooth* שברשותך:

1. אתר את ההתקן ברשימת ההתקנים: פתח את חלון 'Bluetooth שלי'; אם ההתקן לא מוצג, בצע חיפוש אחר התקנים.
2. לחץ פעמיים על סמל ההתקן כדי לפתוח את חלון ההתקן 'Bluetooth שלי' שמציג את כל השירותים הזמינים.
   ייתכן שההתקן מחייב אימות (או זיווג) כדי לאפשר חיבור או אפילו חיפוש אחר שירותים.
3. לחץ על לחצן התחבר במקטע השמע מוסיקה של הקבוצה שמע ווידאו.
   לאחר שפעולה זו תושלם, זרם שמע מההתקן המרוחק יועבר לרמקולים של המחשב (או להתקן שמע אחר שתצורתו מוגדרת כברירת מחדל).

כאשר קיים חיבור השמע מוסיקה פעיל, ניתן להשתמש בסרגל הכלים של בקרת המדיה כדי לשלוט בנגן המדיה המרוחק באמצעות Bluetooth*. סרגל הכלים נוסף באופן אוטומטי לסרגלי הכלים של מערכת Windows במחשב. סרגל הכלים תומך בפעולות סטנדרטיות כמו הפעל/עצור, הרצועה הבאה/הקודמת ובקרת עוצמת קול.

כדי להפסיק להשתמש במחשב כרמקול, לחץ על לחצן התנתק במקטע השמע מוסיקה של הקבוצה שמע ווידאו.

לראש הדף | לתוכן העניינים | סימנים מסחריים והסרת אחריות